ސަޓާ އެވޯޑްސްއަށް އޮންލައިންކޮށް ވޯޓުލުމުގެ ފުރުޞަތު ހުޅުވާލައިފި ސަޓާ އެވޯޑްސްއަށް އޮންލައިންކޮށް ވޯޓުލުމުގެ ފުރުޞަތު ހުޅުވާލައިފި\nސަޓާ އެވޯޑްސްއަށް އޮންލައިންކޮށް ވޯޓުލުމުގެ ފުރުޞަތު ހުޅުވާލައިފި\nދެކުނު އޭޝިޔާ ސަރަޙައްދުގައި ދޭ ފަތުރުވެރިކަމުގެ ދާއިރާގެ އެންމެ ޝަރަފުވެރި އެއް އެވޯޑްކަމަށްވާ، ސައުތު އޭޝިއަން ޓްރެވަލް އެވޯޑްސް، ސަޓާ އެވޯޑްސްއަށް އޮންލައިންކޮށް ވޯޓުލުމުގެ ފުރުޞަތު ހުޅުވާލައިފިއެވެ.\nސަޓާ އެވޯޑަށް ވާދަކުރާ ފަރާތްތަކަށް ވޯޓު ދިނުމުގެ ފުރުޞަތު އޮންލައިންކޮށް ހުޅުވާލާފައިވާއިރު، އަންނަ ޖުލައިމަހުގެ 10 ވަނަ ދުވަހުގެ ނިޔަލަށް އޮންލައިންކޮށް ވޯޓުލުމުގެ ފުރުޞަތު އޮންނާނެކަމަށް ސަޓާ އެވޯޑްސް އިންތިޒާމްކުރާ ހައިރައިޒުން ބުނެއެވެ.\nސަޓާ އެވޯޑަށް ވާދަކުރާ ފަރާތްތަކަށް ނަން ހުށަހެޅުމުގެ ފުރުޞަތު ހުޅުވާލީ މިދިޔަ އެޕްރީލް މަހުގެ 30 ވަނަ ދުވަހުގެ ނިޔަލަށެވެ. މިއަހަރުގެ އެވޯޑުގައި 10 ސެގްމަންޓަކުން 37 ކެޓަގަރީއަކުން އެވޯޑް ދޭއިރު، މިއަހަރުގެ އެވޯޑަށްވެސް 500 އަށްވުރެ ގިނަ ފަރާތުން ވާދަކުރެއެވެ. އޭގެ ތެރޭގައި ފަތުރުވެރިކަމުގެ ދާއިރާގައި ހަރަކާތްތެރިވާ ސިޓީ ހޮޓާ، ރިސޯޓް އަދި ސަފާރީ އުޅަނދުތައް ހިމެނެއެވެ.\nމިއަހަރުގެ ސައުތު އޭޝިއަން ޓްރެވެލް އެވޯޑްސްގެ ގާލާ ބޭއްވުމަށް ހަމަޖެހިފައިވަނީ ސެޕްޓެމްބަރުމަހު ސްރީލަންކާގައެވެ.\nއިތުރު ލިޔުންތައް ޓުއަރިޒަމް ޓުއަރިޒަމް\nރާއްޖެ އާދެވުމުން ފަތުރުވެރިން އުފަލުން ފޮޅިއްޖެ\nރާއްޖެ އިޝްތިހާރުކުރަން އާ ސްލޯގަންއެއް


SunOnline: Aguhuri inaamuthakaa eku STO in haassa promotion eh fashaifi\nއަގުހުރި އިނާމުތަކަކާ އެކު އެސްޓީއޯ އިން ހާއްސަ ޕްރޮމޯޝަނެއް ފަށައިފި\nއަހުމަދު ޖައިޝަން 01 Sep 2019, 16:50\n"ހޭއްޔާ" ޕްރޮމޯޝަން ފެށުމުގެ ރަސްމިއްޔާތުގެ ތެރެއިން --- ސަން ފޮޓޯ\n"މަކީޓާ" ބްރޭންޑުގެ ހާޑްވެއާ ގަނެގެން ބޮޑެތި އިނާމުތައް ލިބޭ ޕްރޮމޯޝަނެއް އެސްޓީއޯ ހޯމް އިމްޕްރޫވްމެންޓުން މިއަދު ފަށައިފި އެވެ.\n"ހޭއްޔާ"ގެ ނަމުގައި މިއަދު ފެށި އެ ޕްރޮމޯޝަނަކީ ހާއްސަ މުބާރާތެއް ވެސް ހިމެނޭ ގޮތަށް ކުރިއަށް ގެންދިޔުމަށް ނިންމާފައިވާ ޕްރޮމޯޝަނެކެވެ. އެ ޕްރޮމޯޝަން ރަސްމީކޮށް ފަށްޓަވާދެއްވާފައި ވަނީ އެސްޓީއޯގެ މެނޭޖިން ޑިރެކްޓަރު ހުސައިން އަމްރެވެ.\nއެ ޕްރޮމޯޝަން ފެއްޓެވުމުގެ ރަސްމިއްޔާތުގައި ވާހަކަފުޅުދައްކަވަމުން އަމްރު ވިދާޅުވީ މިއަދުން ފެށިގެން މި މަހުގެ ހަތެއްގެ ނިޔަލަށް އެ ޕްރޮމޯޝަންގެ ދަށުން ކުރިއަށް ގެންދާ މުބާރާތުގައި ބައިވެރިވުމުގެ ފުރުސަތު ހުޅުވާލާފައިވާ ހުންނާނެ ކަމަށެވެ.\n"ކޮންމެ ދިވެއްސަކަށް ވެސް މި މުބާރާތުގައި ބައިވެރިވުމުގެ ފުރުސަތު އޮންނާނެ،" އަމްރު ވިދާޅުވި އެވެ.\nއެސްޓީއޯ އިން ބުނި ގޮތުގައި އެ މުބާރާތުގައި އެއްވަނަ އަށް ހޮވޭ ފަރާތަކަށް 50،000 ރުފިޔާ ފައިސާގެ އިނާމެއް ލިބިގެން ދާނެ އެވެ.\nމުބާރާތުގެ ގައިޑްލައިން އެސްޓީއޯގެ ވެބްސައިޓުން ލިބޭނެ ކަމަށް އެސްޓީއޯއިން ބުނެ އެވެ.\nއެ މުބާރާތުގައި ބައިވެރިވުމުގެ ފުރުސަތު މިމަހުގެ ހަތެއްގެ ނިޔަލަށް ކުރިއަށް ދިޔަ ނަމަވެސް އެ ހޭއްޔާ ޕްރޮމޯޝަން އެއް މަހުގެ ނިޔަލަށް ކުރިއަށްދާނެ އެވެ. އެ ޕްރޮމޯޝަންގެ ދަށުން މަކީޓާ ބްރޭންޑުގެ ހާޑްވެއާއިން 25 ޕަސެންޓާ ހަމައަށް ޑިސްކައުންޓް ލިބޭނެ ކަމަށް އެސްޓީއޯ އިން ބުނެފައިވެ އެވެ.\nޕްރޮމޯޝަންގައި ބައިވެރިގެން 100،000 ރުފިޔާއާ ހަމައަށް އަގުހުރި އިނާމު ލިބުމުގެ ފުރުސަތު އޮންނާނެ ކަމަށް އެސްޓީއޯ އިން ފާހަގަކޮށްފައިވެ އެވެ.


Slymfitting: Akfix brand ge aa product eh\nސްލިމް ފިޓިން އިން ލޯންޗުކުރި އަކްފިކްސް ބްރޭންޑްގެ ޕްރޮޑަކްޓެއް\nޗާންދަލިޔާގެ ހާޑްވެއާ ސާމާނު ވިއްކާ ސްލިމް ފިޓިން އިން ތައާރަފްކޮށްފައިވާ "އަކްފިކްސް" ބްރޭންޑްގެ އާ ޕްރޮޑަކްޓެއް މާކެޓަށް ނެރެފި އެވެ.\nއަކްފިކްސް އޭ40 އަކީ މަދު ސިކުންތުކޮޅެއްގެ ތެރޭގައި އޭގެ އަސަރު ފެންނަ އެހާމެ ވަރުގަދަ ސްޕްރޭ އެކެވެ. މި ސްޕްރޭ ބޭނުން ކުރަނީ ދަގަނޑު ސާމާނު ސާފުކޮށް، ރައްކާތެރި ކުރުމަށެވެ. ވަޑާން ކުރުމަށާއި ގޭތެރޭގައި ގެންގުޅޭ ދަގަނޑު ސާމާނާއި އުޅަނދު ފަހަރު ސާފުކުރުމަށް އަކްފިކްސް އޭ40 އަކީ އެންމެ ރަނގަޅު ޕްރޮޑަކްޓެވެ. ބޭނުން ނުކޮށް ގިނަ ދުވަސް ވުމުން ބާރުވެފައި ހުންނަ ތަކެތި ދޫކޮށްލުމަށާއި، ދަގަނޑުގައި ޖަހާފައި ހުންނަ ދަބަރު ފިލުވައިލުމަށްވެސް އަކްފިކްސް އޭ40 ބޭނުންކޮށްލެވިދާނެ އެވެ.\nކޮންމެ ކަހަލަ އުޅަނދެއްވެސް ސާފުކޮށްލަން އަކްފިކްސް އޭ40 ފުދޭނެ އެވެ. ދަބަރު ފިލުވުމަށާއި ދަބަރުން ރައްކާތެރި ކޮށްދިނުމަށާއި ލްބްރިކެންޓެއްގެ ގޮތުގައިވެސް މިއީ ބޭނުން ކުރެވޭނެ ޕްރޮޑަކްޓެކެވެ.\nސްލިމް ފިޓިންގެ އަކްފިކްސް އޭ40.\nއަކްފިކްސްއަކީ ޔޫރަޕްގެ ގައުމުތަކުގައި މަގުބޫލުކަން ހޯދާފައިވާ މަޝްހޫރު ބްރޭންޑެކެވެ. ދެހާސް އެއްވަނަ ވަނަ އަހަރު އުފެއްދި މި ބްރޭންޑުގައި އީކޯ-ފްރެންޑްލީ ކެމިކަލް ބޭނުން ކޮށްގެން ތައްޔާރު ކޮށްފައިވާ ބާވަތްތައް ހިމެނެ އެވެ. އަދި މިއީ ރާއްޖޭގައި ވެސް މަގުބޫލުކަން ހޯދަމުން އަންނަ އިތުބާރު ބޮޑު ބްރޭންޑެކެވެ.\nއަކްފިކްސް އިން ރާއްޖެއަށް ތައާރަފްކުރި ޕްރޮޑަކްޓްސްގެ ތެރޭގައި އެދޭސިވް، ތެރެސް، ސީލެންޓްސް، ސިލިކޯން، ޕީޔޫ ފޯމްސް، ޓެކްނިކަލް އެރޯސަލްސް، ވޯޓާޕްރޫފް ކުރުމަށް ބޭނުންކުރާ ކެމިކަލާއި، އިންސިއުލޭޓް ކުރުމަށް ބޭނުންކުރާ ކެމިކަލް އާއި، ފޯމް، އޮޓޯމޯޓިވް އާފްޓާ ކެއާ ޕްރޮޑަކްޓްސްގެ އިތުރުން ސްޕްރޭ ޕެއިންޓް ހިމެނެ އެވެ.\nއަކްފިކްސް އަކީ އިމާރާތްކުރުމާއި ކޮންސްޓްރަކްޝަން މަސައްކަތްތަކުގައި ދިމާވާ މައްސަލަތަކަށް ދާއިމީ ހައްލެއް ގެނެސްދިނުމުގައި ވަރަށް ބޮޑު ދައުރެއް އަދާކުރާ ބްރޭންޑެކެވެ.\nމީގެ އިތުރުން ކްރާފްޓް މަސައްކަތް ކުރާ ފަރާތްތަކަށާއި، ލަކުޑީގެ މަސައްކަތް ކުރާ ފަރާތްތަކަށް ހާއްސަ ތެރަސް ސްލިމް ފިޓްގައި މިހާރު ލިބެން އެބަހުއްޓެވެ.\nސްލިމް ފިޓިން އަކީ ދުނިޔޭގައި މަޝްހޫރު އެތައް ބްރޭންޑެއްގެ ރާއްޖޭގެ ސޯލް ޑިސްޓްރިބިއުޓާ އެވެ. އެގޮތުން ސްލިމް ބްރޭންޑްގެ ހޮޅިއާާއި ފިޓިންގްސްގެ އިތުރުން ޖަރުމަނުގެ ޕަވަޓޫލްސް އަދި ހޭންޑް ޓޫލްސް އަށް ހާއްސަ ރޮނިކްސް ބްރޭންޑް، ޖަރުމަނުގެ ޝަވަރާއި އިސްކުރަށް ހާއްސަ ޑީއެންޑްކޭ ބްރޭންޑް އަދި ލެޑް ލައިޓަށް ހާއްސަ ކެއު ބްރޭންޑް ވެސް އޭގެ ތެރޭގައި ހިމެނެ އެވެ. އެ ނޫންވެސް ގިނަ ބްރޭންޑެއްގެ ޕްރޮޑަކްޓް ހޯލްސޭލް އަދި ރީޓޭލްކޮށް ސްލިމް ފިޓިން އިން ލިބެން ހުރެ އެވެ.


China ge aa aharu Muslimun ooru mas kaan majboor kuranee | Mihaaru\nޗައިނާގެ މުސްލިމުންނަށް ތަފާތު އުނދަގޫތައް ދަނީ ކުރިމަތިކުރަމުން. --ފޮޓޯ:ރޮއިޓާސް\nޗައިނާގެ އާ އަހަރު މުސްލިމުން އޫރު މަސް ކާން މަޖްބޫރު ކުރަނީ\n08 ފެބުރުއަރީ 2019 - 12:39 19 comments\nއިލީ ކަޒާކް ސަރަހައްދުގައި މުސްލިމުންނަށް ވަނީ އާ އަހަރު ފާހަގަ ކުރުމުގެ އިވެންޓްތަކަށް ދައުވަތު ދީފަ އެވެ. އަދި އެ މީހުން އެ އިވެންޓްތަކުގައި ބައިވެރިނުވާ ނަމަ ޖަލަށް ފޮނުވާނެ ކަމުގެ އިންޒާރު ވަނީ ދީފަ އެވެ. ޖަލަށް ފޮނުވުމުގެ ބަދަލުގައި ޗައިނާ އިން ބޭނުން ކުރާ އިބާރާތަކީ "ރި-އެޑިއުކޭޝަން ކޭމްޕްތަކަށް" ފޮނުވުމެވެ. ޗައިނާގެ މިފަދަ ކޭމްތަކުގައި މިހާރު ވަނީ އުއިގާރު މުސްލިމުންގެ މިލިއަނަކަށް ވުރެ ގިނަ މީހުން ބަންދުކޮށްފަ އެވެ. އެއީ މުސްލިމުން ނަމާދުކޮށް، ތުނބުޅި ބަހައްޓާ އަދި ބުރުގާ އަޅާ އުޅޭތީ އެވެ.\n"ޒިންޖިއާންގެ ކަޒަކް ސަރަހައްދުގެ މީހުން ދުވަހަކު ވެސް އޫރު މަހެއް ނުކައި. އެކަމަކު ޗައިނާގެ އާ އަހަރާ ދިމާކޮށް އެ މީހުންނަށް އޫރު މަސް ކާން ދަނީ މަޖްބޫރު ކުރަމުން،" ރޭޑިއޯ ފްރީ އޭޝިއާ އިން ބުނެފައިވެ އެވެ.\nއިންސާނީ ހައްގުތަކަށް މަސައްކަތް ކުރާ ޖަމާއަތްތައް ކަމަށްވާ ހިއުމަން ރައިޓްސް ވޮޗް އަދި އެމްނެސްޓީ އިނޓަނޭޝަނަލް އިން ވަނީ ޗައިނާގައި މުސްލިމުންނާ މެދު ކަންތައް ކުރާ އިހާނެތިގޮތް ބެލުމަށް އދ.ގެ ހިއުމަން ރައިޓްސް ކައުންސިލަށް ގޮވާލައިފަ އެވެ. އަދި. ގެ ފެކްޓް-ފައިންޑިން މިޝަނެއް ޗައިނާ އަށް ފޮނުވުމަށް ވެސް ވަނީ ގޮވާލައިފަ އެވެ.


Addu ge Karantaai fen bill ge notice aa gulhigen kanboduvunthakeh | Mihaaru\nއައްޑޫގެ ކަރަންޓާއި ފެން ބިލްގެ ނޯޓިހަކާ ގުޅިގެން ކަންބޮޑުވުންތަކެއް\n30 ޑިސެމްބަރ 2019 - 18:18\nއައްޑޫގައި ކަރަންޓާއި ފެނުގެ ހިދުމަތުގެ ބިލްތަކަށް ފައިސާ ދެއްކުމާ ގުޅޭ ގޮތުން ފެނަކަ އިން ފޮނުވި ނޯޓިހަކާ ގުޅިގެން އާންމުން ކަންބޮޑުވުން ފާޅުކުރަން ފަށައިފި އެވެ.\nމި މަހުގެ ކަރަންޓާއި ފެން ބިލާ އެކު ފެނަކަ އިން ފޮނުވި ނޯޓިހުގައި ބުނީ ބިލްތައް ދައްކަން ދޭ 10 ދުވަހާއި އޭގެ ފަހުން ބިލްތައް ނުދައްކާ ނަމަ ދެވޭ ތިން ނޯޓިހުގެ ތެރޭގައި ވެސް ބިލްތައް ނުދައްކާ ނަމަ އަންނަ މަހުގެ 1 އިން ފެށިގެން ހިދުމަތްތައް ކަނޑައިލަން ނިންމާފައިވާ ކަމަށެެވެ.\n"އަދި އެ ތާރީހުގެ ފަހުން، ބިލްތައް ދައްކަން މިހާރު ދީފައިވާ 30 ދުވަހުގެ މުއްދަތަށް [ބަދަލެއް] ގެނެވެން ނޯންނާނެ ކަމުގެ ވާހަކަ ދަންނަވަމެވެ." ނޯޓިހުގައިވެ އެވެ.\nއެހެންވެ މިހާރު ހަމަޖައްސާފައިވާ އުސޫލާ އެއްގޮތަށް ބިލްތައް ނުދައްކާ ނަމަ ހިދުމަތްތައް ވަގުތީ ގޮތުން ކަނޑައިލާނެ ކަމަށް ފެނަކަ އިން ބުންޏެވެ.\nމިކަމާ ގުޅިގެން ކަންބޮޑުވުން ފާޅުކުރަމުންދާ ބައެއް މީހުން ބުނިގޮތުގައި ދިރާސީ އާ އަހަރެއް ފެށެން ގާތްވެފައިވަނިކޮށް ފެނަކަ އިން ރައްޔިތުންނަށް ޖެއްސީ ވަރަށް ބޮޑު ބުރައެކެވެ. އެގޮތުން ގިނަ ހަރަދުތެއް ކުރަން ޖެހިފައިވާ ދަނޑިވަޅަކާ ދިމާކޮށް އަސާސީ ހިދުމަތްތަކެއް ކަނޑާލާނެ ކަމުގެ "އިންޒާރު" ދިނުމަކީ ރައްޔިތުންނަށް މި ސަރުކާރުން ދިން ވަރަށް ނުބައި މެސެޖެއް ކަމަށް ވެސް ބައެއް މީހުން ބުންޏެވެ.\nބައެއް މީހުން ބުނިގޮތުގައި ބިލްތައް ދެއްކުން ލަސްވަނީ މާލީ ގޮތުން ހުންނަ ދަތިތަކާ ހެދި ކަމަށްވާތީ، ކުއްލިއަކަށް ހަރުކަށި އުސޫލެއް ހަމަޖެއްސުމަކީ ބަލައި ގަނެވޭނެ ކަމެއް ނޫނެވެ.\nސ. ފޭދޫ ސ. ހިތަދޫ އައްޑޫ ސ. މަރަދޫ ކަރަންޓު ސ. ހުޅުމީދޫ ސ. މީދޫ ސ. މަރަދޫ ފޭދޫ ފެން ސަޕްލައިކުރުން ފެނަކަ ކޯޕަރޭޝަން\n37 ކޮމެންޓް, 64 ރިއެކްޝަންސް\nބިލް ނުދެއްކުނަސް އަސާސީ ޚިދުމަތްތައް ހިތަށްއެރިހާ ގޮތަކަށް ކަނޑައެއްނުލެވޭނެއެވެ. އަސާސީ ޚިދުމަތަކީ ކުންފުނިތަކުން ވިޔަފާރީގެގޮތުގައި ދޭންޖެހޭ އެއްޗެއްނޫނެވެ. އެއީ ސަރުކާރުން ރައްޔިތުންނަށް ފޯރުކޮށްދޭން ޖެހޭކަމެކެވެ. ބިލުނުދައްކައި މުއްދަތު ފާއިތުވާނީ ބިލުދެއްކެން އެވަގުތު ނެތިގެންނެވެ. އެހެނޭކިޔާފައި ޚިދުމަތް ކަނޑައެއްނުލެވޭނެއެވެ. ލިބެންޖެހޭ ފައިސާ ހޯދޭނެ އެހެންގޮތްގޮތް ހޯދުމަކީ ޚިދުމަތްދޭފަރާތުން ވިސްނުންތެރިކަމާއެކު ކުރަންޖެހޭކަމެކެވެ.\nއަދި3މަހަށް އިތުރުކުރިޔަސް ހަމަ ދައްކަންޖެހޭ އެއްޗެއް ދައްކަންޖެހޭނެ. އަހަރުމެންގެ ދިރިއުޅުން ހަމަޖެހިފަ އޮންަނަ ގޮތުން އަހަރުގެ އެއްވެސް ހިސާބެއްގައި އަތްމަތި ތިޔާގި ދުވަސްވެރެއް ނާންނާނެ. ރައްޔިތުން ބަަލަންވީ މަހުން މަހުން ބިލްތައް ދެއްކޭތޯ އަދި ޚަރަދު ކުޑަކުރަވޭތޯ.\nރައްޔިތުންގެ އެކްސްޕެކްޓޭޝަން ހައި ވިވަރަކަށް ނުވަތަ ތަރައްޤީއަށް ބޭނުންވާ މިންވަރު އިތުރުވި ވަރަކަށް ސަރުކާރަށް ފައިސާ އިތުރަށް ހޯދަންޖެހޭނެ. އުފެއްދުންތެރިކަމެއް ނެތް ތަނެއްގައިނަމަ ރައްޔިތުން އަތުން ފައިސާ ހޯދުން ނޫންގޮތެއް ނޯންނާނެ. އެހެންވެ ޖޫރިމަނާތައް އިތުރުކޮށް ޓެކްސްތައް އިތުރުކުރަން ޖެހެނީ. ރައްޔިތުން ބުނެބަލަ ތަރައްޤީ ބޭނުމެއްނޫނޭ.\nމީ ޖަޒީރާވަންތަ ޤައުމެއް. ފުޅިބައްތި ދިއްލުން އުފަލަކަށް ހައްދަވާ. ޚަރަދު ބޮޑުތަނުން ކުޑަވާނެ.\nމާކަންތައް ބޮޑުވާނެކަމެއްނެތް! އަންނަ ކައުންސިލް އިންތިހާބުގަ ރައްޔިތުންގެ ބާރު ދައްކާލަބަަލަ. އެރުން އެއްޗެއް ވިސްނިދާނެ ތިޔަ ފެނަކައަށް.\nމުޅިސަރުކާރު ހިންގަން ރޭވިފައޮތީ ޖުރުމަނާ ލައިގެން. ވީއިރު މިއަދު ލާ ހެދުން ޖެހިގެން އޮންނަ ދެދުވަހު ލައިފިއްޔާވެސް ޖޫރުމަނާކޮށް ސްޓިކާޖަހާނެ. މިއީ ރާއްޖެ. އުފެއްދުންތެރިކަން އިތުރެއްނުވޭ ދެންއޮތީ އެތެރޭގަ ދައުރުވާ މަނީ މެނިޕިއުލޭޓްކޮށް ރެގިއުލޭޓްކުރުން\nހެޔޮވެރިކަން އެޖެންޑާ 19\nސަރުކާރު ކޮންމެ ކުންފުންޏަކުންވެސް މިބަލަނީ މިލިއަނުން ފައިދާ ނެރެވޭތޯއެވެ. އެއީ ރައްޔިތުން ނަށް އަސާސީ ޚިދުމަތް ދޭން އުފައްދާފައިވާ ކުންފުންޏަކަށް ވިޔަސް މެއެވެ.\nކޮންމެ ކަމަކަށް ކުންފުންޏެއް ހަދައިގެން ވާކަމެއްނެތް. ކުރެވޭ ކަމަކީ ރައްޔިތުން ފެލުން.\nތުއްތޮންބެ މިރާއްޖޭގައި 30 އަހަރު ވެރިކަންކޮއްފަ ދިޔައީ ރައްޔިތުން އަތުން ލޯލާރިއެއްވެސް ނުނަގާ. މިއަދު މިފެންނަނީ ވަރައް ހިތިމަންޒަރެއް.


Dhigu boalha jehun huttaalan jehey: Risto\nމާޒިޔާގެ ކޯޗް ރިސްޓޯ ވިޑަކޮވިޗް، އޭނާ ބުނީ ރާއްޖޭގެ ކުޅުންތެރިން ޓެކްނިކަލީ މުއްސަނދި ކަމަށް --- ފޮޓޯ: ޑީޑީޕީއެލް\nރާއްޖޭގެ ފުޓްބޯޅައިގައި އޮތް ދިގު ބޯޅަތަކެއް ޖަހައިގެން ކުޅުމުގެ ސަގާފަތް ދޫކޮށްލައި ޕާސިން ގޭމަކަށް ބަދަލުވާން ޖެހޭ ކަމަށް މާޒިޔާގެ ކޯޗް ރިސްޓޯ ވިޑަކޮވިޗް ބުނެފި އެެވެ.\nސްޕެއިންގެ ރެއާލް ބެޓިސްއަށް ކުޅެ އެ ކުލަބުގެ ޔޫތު ޓީމުގައި މަސައްކަތް ކުރި ރިސްޓޯ ބުނީ، ރާއްޖޭގެ ކުޅުންތެރިންނަކީ ޓެކްނިކަލް ހުނަރު މުއްސަނދި ކުޅުންތެރިން ކަމަށާއި އެހެންވެ ރާއްޖޭގެ ގޭމް ޕާސިން ގޭމަކަށް ބަދަލު ކުރުމުން މާ ބޮޑަށް ފައިދާ ވާނެ ކަމަށެވެ.\n"އަހަރެން [މާޒިޔާގައި] ބަދަލު ކުރަން ބޭނުންވާ ކަމަކީ ދިގު ބޯޅަތަކެއް ޖަހައިގެން ކުޅޭ ކުޅުން،" ރިސްޓޯ ވާހަކަ ދެއްކި އެވެ. "އަހަރެމެން ކުރަން ޖެހޭ ކަމަކީ ފުރީކޮށް ކުޅެ ޕާސިން ފުޓްބޯޅައަކަށް ބަދަލު ކުރުން. އަހަންނަށް ހީވަނީ އެގޮތަށް ބަދަލު ކުރީމަ މާ ރަނގަޅުވާނެ ހެން. ސަބަބަކީ މިތިބީ ޓެކްނިކަލީ ވަރަށް ރަނގަޅު ކުޅުންތެރިންތަކެއް."\nއޭނާ ބުނީ މާޒިޔާގެ ގޭމް މަޑުމަޑުން ބަދަލު ވަމުގެ މަރުހަލާގައި ވާއިރު ވެސް، ކުޅުންތެރިން ބައެއް ފަހަރު ދިގު ބޯޅަތަކެއް ޖަހައިގެން ކުޅެން އުޅޭ ކަމަށެވެ. އެއީ ކުރިންސުރެ އެގޮތަށް ކުޅެން އާދަވެފައި ވުމުން ރިސްޓޯ ބުންޏެވެ. ގައުމީ ފުޓްބޯޅަ ދަނޑު ނުވަތަ ގަލޮޅު ދަނޑުގައި އެ ގޭމް ކުޅެން އުނދަގޫ ސަބަބުތައް ވެސް އޭނާ ކިޔައި ދިނެވެ. އޭނާ ބުނީ ގަލޮޅު ދަނޑުގެ ވިނަގަނޑު އޮތީ ޕާސިން ގޭމެއް ކުޅެން އެކަށީގެންވާ ގޮތަކަށް ނޫން ކަމަށެވެ.\n"މި ވިނަގަނޑު މިއޮތީ އެ ގޭމް ކުޅެން އެހާ ފަސޭހަ ގޮތަކަށް ނޫން،" ސާބިއާގެ ކޯޗް ބުންޏެވެ. "އަހަރެން ހީ ކުރަން މިހާލަތު ބަދަލު ވާނެ ކަމަށް. ޕާސް ޖަހައިގެން ކުޅެން މިދަނޑުގައި އުނދަގޫ ޑިފެންސް ކުރަން ފަސޭހަ ވެދާނެ. އެކަމަކު ޓެކްނިކަލީ ބަލާއިރު ރާއްޖޭގެ ކުޅުންތެރިންގެ ފެންވަރު ރަނގަޅު. އެހެންވީމަ ރާއްޖޭގައި ޕާސިން ގޭމަށް ކުޅެން މަސައްކަތް ކުރަންވީ."\nދިވެހި ޕްރިމިއާ ލީގްގެ ދެ ވަނަ ބުރުގެ ފުރަތަމަ މެޗުގައި މިއަދު މާޒިޔާ ނުކުންނާނީ އެ ޓީމާ އެންމެ ވާދަވެރިކޮށް އޮތް ކުލަބު ވެލެންސިއާ އާ ދެކޮޅަށެވެ. ރިސްޓޯ ބުނީ އެ މެޗުގެ ނަތީޖާއިން ލީގްގެ އެއްވެސް ކަމެއް ބަދަލު ނުވާނެ ކަމަށެވެ. "މި މެޗުގެ ނަތީޖާއިން ލީގަކަށް އެއްވެސް ބަދަލެއް ނާންނާނެ. އަދިވެސް 21 މެޗުގެ ތެރެއިން 14 މެޗު ކުޅެން އެބައޮތް."\nފުރަތަމަ ބުރު މާޒިޔާއިން ނިންމާލީ އެއްވެސް މެޗަކުން ބަލި ނުވެ އެވެ. އެއީ އޭނާއަށް ލިބޭ އިތުރު ހިތްވަރެއްތޯ ސުވާލު ކުރުމުން ރިސްޓޯ ބުނީ އޭނާ ވިސްނަނީ މެޗަކަށް ފަހު މެޗަކުން ކަމަށެވެ. އަދި ކުރިން ކުޅުނު މެޗަކާ މެދު ވިސްނުމުގެ ބަދަލުގައި މިހާރު އޭނާ ވިސްނަން ޖެހިފައި ވަނީ މިއަދު ކުޅެން އޮތް ވެލެންސިއާ އާ މެދުގައި ކަމަށް ރިސްޓޯ ބުންޏެވެ. އޭނާ ބުނީ ހުރިހާ ޓީމަކުންވެސް މާޒިޔާ އާ ދެކޮޅަށް ކުޅޭއިރުވެސް ކުޅެނީ ދާދި އެއްގޮތަކަށް ކަމަށެވެ.\nމާޒިޔާ އެއް ވަނައިގައި އޮތީ، ވެލެންސިއާގެ މައްޗަށް ތިން ޕޮއިންޓްގެ ލީޑެއް ނަގައިގެންނެވެ. މާޒިޔާއިން ވަނީ 15 ޕޮއިންޓް ހޯދާފަ އެވެ. ވެލެންްސިއާ އަށް 12 ޕޮއިންޓެވެ.


Maldivian ge pilotunaa Raees bahdhalu kurahvaifi\nމޯލްޑިވިއަންގެ ޕައިލެޓުންނާއި ރައީސް ބައްދަލު ކުރައްވައިފި\nމޯލްޑިވިއަންގެ ޕައިލެޓުންގެ ކަންބޮޑުވުންތައް މިއަދު ރައީސް އިބްރާހިމް މުހައްމަދު ސޯލިހާ ހިއްސާ ކޮށްފި އެވެ.\nރައީސް އޮފީހުގެ ތަރުޖަމާނު މަބްރޫކް އަޒީޒް ވިދާޅުވީ ޕައިލެޓުންނާއެކު ބައްދަލުވުމެއް ބާއްވާފައި ވަނީ މިއަދު މެންދުރު 12:00 ޖެހި އިރު ރައީސް އޮފީހުގައި ކަމަށެވެ. ބައްދަލުވުމުގައި ޕައިލެޓުން އެމީހުންގެ ކަންބޮޑުވުންތައް ރައީސާ ހިއްސާކޮށްފައި ކަމަށެވެ.\nމި ބައްދަލުވުން ބޭއްވި އިރު މޯލްޑިވިއަންގެ ޕައިލެޓުންގެ މުސާރަ އަންނަ ޖެނުއަރީން ފެށިގެން ކުރިން ހުރި ވަރަށް ބޮޑު ކޮށްދޭނެ ކަމުގެ ޔަގީންކަން އައިލެންޑް އޭވިއޭޝަނުން މިހާރު ވަނީ ދީފަ އެވެ. އެހެންވެ އިހުތިޖާޖު ހުއްޓާލައިފައިވާ ކަމަށް ޕައިލެޓުން ބުނެފައި ވެއެވެ. އަދި އެ މީހުން ވަނީ ވަޒީފާއަށް ވެސް ނުކުމެފަ އެވެ.\nމޯލްޑިވިއަން ރައީސް އިބްރާހިމް މުހައްމަދު ސޯލިހު ވެލާނާ އިންޓަނޭޝަނަލް އެއާޕޯޓް + މާލޭ ސިޓީ މޯޑިވްސް ސިވިލް އޭވިއޭޝަން އޮތޯރިޓީ ރައީސް އޮފީސް


ނަންބަރު: (IUL) 447-HR/1/2016/48\nޕަބްލިޝްކުރި ތާރީޚް: 25 އޮގަސްޓް 2016\nޕަބްލިޝްކުރި ގަޑި: 10:32\nސުންގަޑި: 06 ސެޕްޓެންބަރު 2016 14:00\nޖީ.އެސް.3/ އޮފިސަރ ގްރޭޑް 1\nކ. މާލެ / ޕަބްލިކް ވަރކްސް ސަރވިސަސް، އޮޕަރޭޝަންސް ސެކްޝަން\nމުސާރަ: މަހަކު -/4,465 ރުފިޔާ\nސަރވިސް އެލަވަންސް: މަހަކު -/1,500 ރުފިޔާ\n(އިތުރުގަޑީގައި ކުރާ މަސައްކަތްތަކަށް ހަމަޖެހިފައިވާ އުސޫލުން އިތުރުގަޑީގެ ފައިސާ ދެވޭނެއެވެ.)\nމަޤާމުގެ މަސައްކަތާ ގުޅޭ ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް3ގެ ސަނަދެއް ހާސިލުކޮށްފައިވުމާއެކު، މަޤާމުގެ މަސައްކަތުގެ ދާއިރާއެއްގައި2އަހަރުދުވަހުގެ މަސައްކަތުގެ ތަޖުރިބާ ލިބިފައިވުން. ނުވަތަ\nސާނަވީ އިމްތިޙާނަކުން2މާއްދާއިން ދަށްވެގެން 'ޑީ' ގްރޭޑް ލިބިފައިވުމާއެކު، އޭގެ އިތުރުން ސެކަންޑަރީ ސްކޫލް ސެޓުފިކެޓު އިމްތިޙާނުގައި 'ދިވެހި' މި މާއްދާއިން ދަށްވެގެން 'ސީ' ގްރޭޑް ލިބިފައިވުން.\nޕްރޮޖެކްޓް ސައިޓުގައި މަސައްކަތް ކުރާ މުވައްޒަފުންގެ ހާޒިރީއާއި ޗުއްޓީއާއި އަދި އިތުރުގަޑީއާ ބެހޭ އެންމެހައި ކަންތައްތައް ބެލެހެއްޓުން.\nޕްރޮޖެކްޓް ސައިޓުގެ މަސައްކަތްތަކުގެ ޔައުމިއްޔާ ލިޔެ ތައްޔާރުކުރުން.\nޕްރޮޖެކްޓް ސައިޓަށް ލިބޭ ލިޔުންތަކާއި ފޮނުވޭ ލިޔުންތައް ފައިލްކޮށް ބެލެހެއްޓުން.\nޕްރޮޖެކްޓް ސައިޓުން ކުރާ އެކިއެކި މަސައްކަތަށް ބޭނުންވާ ތަކެތި ހޯދުމަށް ރިކުއެސްޓް ފޯމު ހެދުމާއި މަސައްކަތަށް ބޭނުންވާ ތަކެތި ހޯދައި އެތަކެތި ބެލެހެއްޓުން.\nޕްރޮޖެކްޓް ސައިޓުން ފޮނުވާ ނޯޓު، ސިޓީ، މެމޯ ފަދަ ލިޔުންތައް ތައްޔާރުކުރުން.\nޕްރޮޖެކްޓް ސައިޓުގައި ތިބޭ މުވައްޒަފުންނަށް އިދާރީގޮތުން ފޯރުކޮށްދޭންޖެހޭ އެހީތެރިކަން ފޯރުކޮށްދިނުން.\nޕްރޮޖެކްޓްތަކުގެ މަސައްކަތްތައް ވެރިން އަންގަވާ ގޮތުގެމަތިން ކުރުން އަދި ކުރުވުން.\nޕްރޮޖެކްޓް ސައިޓުގެ ސްޓޮކާއި އިންވެންޓްރީ ބެލެހެއްޓުމުގެ ކަންތައްތަކުގައި އިދާރީ މުވައްޒަފުންނަށް އެހީތެރިވެދިނުން.\nމުވައްޒަފުން އެކިއެކި ކަންކަމުގައި ދެކޭގޮތާއި، އަޚުލާޤާއި، ސުލޫކީ މިންގަނޑު ބަލަމުން ގެންދިއުމާއި، އިޞްލާޙު ކުރަންޖެހޭ ކަންތައްތައް ފާހަގަކޮށް، ވެރިންގެ ސަމާލުކަމަށް ގެނައުން.\nޕްރޮޖެކްޓް ސައިޓްތަކުގައި ހުންނަ ވެހިކަލްތަކަށް ދިމާވާ މައްސަލަތައް ޙައްލުކުރުމުގެ މަސައްކަތް، ހަވާލުވެހުންނެވި ވެރިއެއްގެ ލަފާގެ މަތިން ކުރުން. އަދި ވެހިކަލްތައް ދޮވެ ސާފުކުރުން.\n1. ތަޢުލީމާއި ތަމްރީނު.\n5. މާލިއްޔަތުގެ ޤާނޫނާއި، ދިވެހި ސިވިލް ސަރވިސްގެ ޤާނޫނާއި ގަވާއިދަށް އަހުލުވެރިވެފައިވާ މިންވަރު.\nމި ވަޒީފާއަށް އެދި ހުށަހަޅަންޖެހޭ ތަކެތި ހުށަހަޅާނީ، ޕަބްލިކް ވަރކްސް ސަރވިސަސް (ޢިއްޒުއްދީން މަގު، މާފަންނު/މާލެ) ގެ ކައުންޓަރަށް.\nތަކެތި ހުށަހެޅުމުގެ ސުންގަޑިއަކީ، 2016 ސެޕްޓެންބަރު6ވާ އަންގާރަދުވަހުގެ 14:00 އެވެ.\nމި މަޤާމަށް މީހުން ހޮވުމަށް ކުރެވޭ އިންޓަރވިއު އޮންނާނީ، 2016 އޮގަސްޓު - ސެޕްޓެންބަރުމަހުގެ ތާރީޚެއްގައި، ޕަބްލިކް ވަރކްސް ސަރވިސަސް (ޢިއްޒުއްދީންމަގު، މާފަންނު / މާލެ) ގައެވެ.\n- ސިވިލް ސަރވިސްގެ ވަޒީފާއަށް އެދޭ ފޯމު (ވަޒީފާއަށް އެދޭ ފޯމު ލިބެން ހުންނާނީ ޕަބްލިކް ވަރކްސް ސަރވިސަސްގެ މާލޭ އޮފީހުންނެވެ.)\n- ވަޒީފާއަށް އެދޭ ފަރާތަށް ލިބިފައިވާ ތަޢުލީމާއި ތަމްރީނު ދެނެގަތުމަށް ބޭނުންވާ ލިޔުންތަކުގެ ކޮޕީ (އެކްރެޑިޓްކޮށްފައިވާ ސެޓުފިކެޓުގެ ނުވަތަ ކޯސް ފުރިހަމަކުރި ކަމުގެ ލިޔުމާއެކު، ކޯހުން ލިބޭ ސެޓުފިކެޓު ވަކިފެންވަރެއްގައި އެކްރެޑިޓް ކުރެވޭނެކަމަށް މޯލްޑިވްސް ކޮލިފިކޭޝަން އޮތޯރިޓީން ދޫކުރައްވާފައިވާ ލިޔުމުގެ ކޮޕީ)\n22 ޛުލްޤަޢިދާ 1437


Apple ge muavazaffunnah kunfuneege varugadh inzaareh | Mihaaru\nއެޕަލްގެ މުވައްޒަފަކު އުފެއްދުމަކާ ބެހޭ މައުލޫމާތު ކަސްޓަމަރަކަށް ދެނީ.\nއެޕަލްގެ މުވައްޒަފުންނަށް ކުންފުނީގެ ވަރުގަދަ އިންޒާރެއް\n16 އެޕްރީލް 2018 - 06:31\nއެޕަލްގެ އާ އުފެއްދުންތަކާ ބެހޭ މައުލޫމާތު ލީކްކުރާ އެ ކުންފުނީގެ މުވައްޒަފުންނާ ދޭތެރޭ ހަރުކަށި ފިޔަވަޅު އަޅާނެ ކަމުގެ އިންޒާރު ދީފި އެވެ.\nއެޕަލް އިން ނެރުނު އިންޓާނަލް މެމޯއެއްގައި ބުނެފައި ވަނީ "ކުންފުނީގެ އާ އުފެއްދުންތަކާ ބެހޭ މައުލޫމާތު ލީކް ކުރާ މުވައްޒަފުންނަށް އެހެން އެއްވެސް ތަނަކުން ވަޒީފާއެއް ނުލިބޭ ވަރުގެ ފިޔަވަޅުތައް އަޅާނެ" ކަމަށެވެ.\n"އަހަރެމެންގެ އާ އުފެއްދުންތަކުގެ މައުލޫމާތު ލީކްކޮށްގެން ހަމައެކަނި އެޕަލް އިން ވަޒީފާ ގެއްލޭނީކީ ނޫން. އެހެން ތަނަކުން އެފަދަ މީހަކަށް ވެސް ވަޒީފާއެއް ނުލިބޭ ވަރުގެ ފިޔަވަޅުތަކެއް އަޅާނަން. އެކަލަ ކަންކަން ކުރުމަކީ ގާނޫނީ ގޮތުން ވެސް ކުށެއް،" އެޕަލް އިން ނެރުނު މެމޯގައި އެ ކުންފުނީގެ ގްލޯބަލް ސެކިއުރިޓީ އޮފިސަރު ޓޮމް މޯޔާ ވިދާޅުވި އެވެ.\nއެޕަލްގެ އުފެއްދުންތަކެއްގެ މައުލޫމާތު މިދިޔަ އަހަރުގެ ތެރޭގައި ލީކްކޮށްގެން، އެ ކުންފުނީގެ 29 މުވައްޒަފެއްގެ މައްސަލަ ފަޅާއަރާފައިވާ އިރު، އޭގެ ތެރެއިން 12 މުވައްޒަފަކު ހައްޔަރުކޮށް މައްސަލަ އަންނަނީ ތަހުގީގު ވެސް ކުރަމުންނެވެ.\nއެޕަލްގެ ސީއީއޯ ޓިމް ކުކް މުވައްޒަފުންތަކަކާ އެކު.\nއެޕަލް އިން ބުނި ގޮތުގައި ކުންފުނިން ކުރިއަށް ނެރެން ހުންނަ އުފެއްދުންތަކުގެ މައުލޫމާތު ލީކް ކުރުމަކީ، ބާޒާރަށް ނެރެފައިވާ އުފެއްދުންތަކުގެ މާކެޓް ގެއްލޭ ކަމެކެވެ. އަދި އެކަމުގެ ސަބަބުން ކުންފުންޏަށް މާލީ ގޮތުން ބޮޑެތި ގެއްލުންތައް ލިބޭ ކަމަށް ބުންޏެވެ.\nއެޕަލްގެ އިންޖިނިއަރިން ހެޑް ކްރެއިގް ފެޑެރިގީ ވިދާޅުވި ގޮތުގައި އާ އުފެއްދުންތަކުގެ މައުލޫމާތު ލީކް ކުރުމުގެ މައްސަލަތަކާ ހެދި އައިފޯންގެ އާ ސޮފްޓްވެއާތައް ލޯންޗް ކުރުން ވެސް ލަސްވެދާނެ އެވެ.\nދުނިޔޭގެ އެންމެ ބޮޑު އެއް ޓެކްނޮލޮޖީ ކުންފުނި އެޕަލް އިން ބުނާ ގޮތުގައި މައުލޫމާތުތައް ލީކް ކުރުމަކީ ކުންފުނީގެ އެތައްގެ ބުރަ މަސައްކަތް ފެނަށް ދުއްވައިލުމެވެ. އެހެންވެ އެކަން ލުއިކޮށް ނުނަގާނެ ކަމަށް ބުންޏެވެ. އަދި މުވައްޒަފުން ލައްވައި އެޕަލް އިން މިހާރު ވަނީ ނަން-ޑިސްކްލޯޝ އެގްރިމަންޓްމަންޓްގައި ސޮއި ވެސް ކުރުވަން ފަށައިފަ އެވެ.\nއިތުރު ލިޔުންތައް އެޕަލް ވަޒީފާ ޓިމް ކުކް


Pacific Kandah Baarugadha Binhelumeh Athuvehje - Vaguthu\nޕެސިފިކް ކަނޑަށް ބާރުގަދަ ބިންހެލުމެއް އަތުވެއްޖެ\n10 މަސް ކުރިން ( ނޮވެމްބަރު 24, 2019 )\nޕެސިފިކް ކަނޑަށް ބާރުގަދަ ބިންހެލުމެއް އަތުވެއްޖެއެވެ.\nބިންހެލުންތައް މޮނިޓާކުރާ އެމެރިކާގެ ޖިއޮލޮޖިކަލް ސާވޭ އިން ބުނެފައިވާ ގޮތުގައި މި ބިންހެލުން އައިސްފައި ވަނީ އަލަސްކާގެ ހުޅަނގު އައްސޭރިން ޕެސިފިކް ކަނޑުގައި އެ ޤައުމުގެ ޖަޒީރާ ރަށްތަކެއް ހިމެނޭ ސަރަޙައްދަކަށެވެ.\nއެ އިދާރާއިން ބުނެފައިވާ ގޮތުގައި މިއަދު ހެނދުނުގެ ވަގުތެއްގައި އެ ބިންހެލުމުގެ ބާރުމިން ރެކްޓަރ މިންގަނޑުން 6.4 އަށް އަރައެވެ. މި ބިންހެލުން އައީ ބިމުގެ 40 ކިލޯމީޓަރު އަޑިން، އަލަސްކާގެ އަންޑްރެއަނޯފް އައިލޭންޑާއި އެލޫޓިއަން އައިލޭންޑްސް ކައިރިއަށެވެ.\nމި ބިންހެލުމުގެ ލޮޅުންތައް މި ރަށްތަކަށް އައި ނަމަވެސް ބިންހެލުމުގައި ލިބުނު ގެއްލުމެއް އަދި އެމެރިކާގެ އިދާރާތަކުން ހާމަކޮށްފައެއް ނުވެއެވެ. މި ބިންހެލުމާއި ގުޅިގެން ސުނާމީއެއް އަރާފާނެ ކަމުގެ އިންޒާރު ނެރެފައި ނުވެއެވެ. މިއީ ފާއިތުވެދިޔަ ދިހަ ވަރަކަށް ދުވަހުގެ ތެރޭގައި މި ސަރަޙައްދަށް އައި ދެވަނަ ބިންހެލުމެވެ.\nއެމެރިކާ ސަރަޙައްދަށް އަންނަ ބިންހެލުންތައް އިތުރުވެފައިވާއިރު، އެޤައުމަށް ކައިރި މުސްތަޤުބަލެއްގައި ބާރުގަދަ ބިންހެލުމެއް އައިސް ގެއްލުން ބޮޑު ސުނާމީއެއް އެރުމުގެ ފުރުސަތު އޮތް ކަމަށް ތަޖުރިބާކާރުން ބުނެއެވެ.\nޕެސިފިކް ކަނޑުން އެމެރިކާ އޮންނަ ސަރަޙައްދަށް މިއަދު ރެކްޓަރ މިންގަނޑުން 6.4 ގެ ބިންހެލުމެއް އައިއިރު، މީގެ ތިން ދުވަސް ކުރިން ރަޝިޔާ އާއި ޖަޕާން ކައިރިން މި ކަނޑަށް ރެކްޓަރ މިންގަނޑުން 6.3 ގެ ބާރުގަދަ ބިންހެލުމެއް އައިސްފައި ވެއެވެ. އެ ދުވަހު މެކްސިކޯގެ އައްސޭރިއަށްވެސް ހަމަ އެ ބާރުމިނުގައި ބިންހެލުމެއް އައެވެ.


ފިލިޕީންސްގައި ވެކްސިން ނުޖަހާ މީހުން ގޭބަންދު، ނުކުމެއްޖެ ނަމަ ޖަލަށް – Haftha\nފިލިޕީންސްގައި ވެކްސިން ނުޖަހާ މީހުން ގޭބަންދު، ނުކުމެއްޖެ ނަމަ ޖަލަށް\nފިލިޕީންސްގައި ކޮވިޑް-19އާ ދެކޮޅަށް ވެކްސިން ނުޖަހާ މީހުން ޖަލަށް ލާނެ ކަމުގެ އިންޒާރު އެ ގައުމުގެ ރައީސް ރޮޑްރިގޯ ޑުޓާޓޭ ދެއްވައިފިއެވެ.\nޓީވީ މެދުވެރިކުރައްވައި މިއަދު ރައްޔިތުންނާ މުހާތަބުކުރައްވައި ވާހަކަ ދައްކަވަމުން ޑުޓާޓޭ ވަނީ އެކި ސަރަހައްދުތަކުގައި ދިރިއުޅޭ ވެކްސިން ނުޖަހާ މީހުން ހޯދައި، އެމީހުން ގޭ ބަންދުކުރުމަށް އެ ސަރަހައްދުތަކުގެ ވެރިންނަށް އަންގައިފައެވެ.\nޑުޓާޓޭ ވިދާޅުވީ، އެފަދަ މީހުން އެ އަމުރަށް ކިޔަމަން ނުވެ، މުޖުތަމައުތެރެއަށް ނުކުމެ އުޅޭ ނަމަ ޖަލަށް ލާނެ ކަމަށެވެ. އަދި އެމީހުން ޖަލަށް ލުމުގެ ބާރު އެ ސަރަހައްދުތަކުގެ ފުލުސް ކެޕްޓަނުންނަށް ވަނީ ދީފައެވެ. އަދި އެހާ ހަރުކަށި ފިޔަވަޅު އަޅަން ނިންމެވީ އެ ގައުމުގެ މީހުންގެ ސަލާމަތާއި ރައްކާތެރިކަމުގެ ޒިންމާ ނަންގަވަން ޖެހިވަޑައިގަންނަވާނީ އެމަނިކުފާނަށް ވާތީ ކަމަށް ވިދާޅުވިއެވެ.\nމިދިޔަ އަހަރުވެސް ޑުޓާޓޭ ވަނީ ވެކްސިން ނުޖަހާ މީހުން ޖަލަށް ލާނެ ކަމުގެ އިންޒަރު ދެއްވާފައެވެ.\nފިލިޕީންސްގައި ކޮވިޑު ކޭސްތައް އިތުރުވަމުން ދާއިރު، މިއަދުވެސް 17،220 މީހުން ބައްޔަށް ޕޮޒިޓިވްވިއެވެ. އެއާއެކު އެ ގައުމުން ކޮވިޑު ޖެހުނު މީހުންގެ ޖުމްލަ އަދަދު ވަނީ 2.88 އަށް އަރައިފައެވެ. އަދި އެ ގައުމުން އެ ބަލީގައި 51،700 މީހުން މަރުވެފައި ވާއިރު، އެ ގައުމަކީ ސައުތް އީސްޓް އޭޝިއާއިން ދެވަނައަށް އެންމެ ގިނަ މީހުން މަރުވި ގައުމެވެ.\nފާހަގަ: ކޮވިޑް-19, ފިލިޕީންސް


Ministry Housing & Urban Development - ދ. ވާނީގެ ރައްޔިތުން ދ. ކުޑަހުވަދޫއަށް ބަދަލު ގެތައް ރަޖިސްޓަރީ ކުރުމާއި ގުޅިގެން އުފެދިފައިވާ ނުތަނަވަސްކަން ހައްލު ކުރުމާއި ގުޅޭ ގޮތުން މިނިސްޓްރީގެ ފަރާތުން ދ. ވާނީން އިން ބަދަލުވި ރައްޔިތުންނާއި ބައްދަލުކޮށް މަޝްވަރާ ކުރައްވާފައި\nދ. ވާނީގެ ރައްޔިތުން ދ. ކުޑަހުވަދޫއަށް ބަދަލު ގެތައް ރަޖިސްޓަރީ ކުރުމާއި ގުޅިގެން އުފެދިފައިވާ ނުތަނަވަސްކަން ހައްލު ކުރުމާއި ގުޅޭ ގޮތުން މިނިސްޓްރީގެ ފަރާތުން ދ. ވާނީން އިން ބަދަލުވި ރައްޔިތުންނާއި ބައްދަލުކޮށް މަޝްވަރާ ކުރައްވާފައި


2 Dhuvas Kurin Gehlunu Anhen Meehaa Adhives Nufeney - Vaguthu\nދެ ދުވަސް ކުރިން ގެއްލުނު އަންހެން މީހާ އަދިވެސް ނުފެނޭ!\nގެއްލުނު ފަތުރުވެރިޔާ ހޯދުމުގެ މަސައްކަތް އެމްއެންޑީއެފް އިން ކުރަނީ – ފޮޓޯ: އެމްއެންޑީއެފް\nސަފާރީއަކުން، ކަނޑޫމާ ތިލައަށް ޑައިވިންގއަށް ފޭބިތަނުން އާދީއްތަ ދުވަހު ގެއްލުނު އަންހެން ފަތުރުވެރިޔާ އަދިވެސް ނުފެންނަ ކަމަށް އެމްއެންޑީއެފް އިން ވިދާޅުވެއްޖެއެވެ.\nގެއްލިގެން ހޯދަމުން ދަނީ އުމުރުން 41 އަހަރުގެ ޗައިނާއަށް ނިސްބަތްވާ އަންހެން ފަތުރުވެރިޔެކެވެ.\nއެމްއެންޑީއެފް އިން މިއަދު ވިދާޅުވީ، ގެއްލުނު ފަތުރުވެރިޔާ ހޯދުމަށްޓަކައި އެމްއެންޑީއެފް ކޯސްޓްގާޑްގެ ޑައިވަރުން ހުއްޓުމެއްނެތި އަދިވެސް ހަރަކާތްތެރިވަމުންދާ ކަމަށާއި، މިހާތަނަށް ކުރި މަސައްކަތުން އޭނާ ފެނިފައި ނުވާކަމަށެވެ.\nއެމްއެންޑީއެފް އިން ވިދާޅުވީ، އޭނާ އެންމެ ފަހުން ލައިގެން ހުރީ ހުދުކުލައިގެ ރޭޝްގާޑް ސޫޓެއް ކަމަށެވެ، ހުދު ކުލައިގެ ފިންސަކަށް އަރާފައިވާއިރު، ކަޅުކުލައިގެ ބައޮންސީ ކޮންޓްރޯލް ޑިވައިސް (ބީސީޑީ) އެއް މީނާ އަޅައިގެންހުރި ކަމަށް އެމްއެންޑީއެފްއަށް މަޢުލޫމާތު ލިބިފައިވާކަމަށް ވިދާޅުވިއެވެ.\nއޭނާ އާއި ބެހޭ އެއްވެސް މަޢުލޫމާތެއް ލިބޭތޯ އެސަރަހައްދުން ދަތުރުކުރާ ފަރާތްތަކުން ބަލައި ދިނުށާއި އަދި އެ މީހާ ބެހޭ އެއްވެސް މަޢުލޫމާތެއް ލިބިއްޖެނަމަ ލަސްނުކޮށް އެމްއެންޑީއެފް ކޯސްޓްގާޑްގެ ހިލޭ ގުޅޭނަމްބަރު 191 ގުޅުމަށް އެމްއެންޑީއެފް އިން ވަނީ އެދިފައެވެ.\nއޮގަސްޓް 20, 2019 14:39\nޝިމާ ގެއްލުނު މައްސަލަ ކޮބާހޭ؟؟ މިހާރު އެންމެން އެކަން ހަނދާންނެތުނީ، މަރު ތަހުގީގުކުރާ މީހުންވެސް ހަނދާންނެތުނީ، މީގެކުރިން ކޮންމެކަމެއް ސިޔާސީކޮށް ކުރީގެ ސަރުކާރުތަކަށް ފާޑުކިޔާ ޕްރެޝަރުކުރަން ހޭކަނޑާލާފަ ތިބޭ އެމްޑީޕީކުދިންކޮޅުވެސް މިސަރުކާރުގަ ވީކަމެއްވީމަ އަޅާވެސްނުލާ އެތިބީ. މިވެސް އިންސާފުހޭ؟؟؟


SunOnline: Dhigu bandhakah fahu dharivarun aa maahaulakah, Thafaathu vahtafaalhi akah\nދިގު ބަންދަކަށް ފަހު ދަރިވަރުން އާ މާހައުލަކަށް، ތަފާތު ވައްޓަފާޅިއަކަށް\nމުހައްމަދު އައުޒަމް 01 Jul 2020, 14:00\n"ދަރިވަރުންގެ ސިއްހަތު އެއީ އަޅުގަނޑުމެންގެ އެންމެ މުހިންމުކަމަކީ. ބެލެނިވެރިންގެ ކަންބޮޑުވުން އަޅުގަނޑުމެންނަށް ވަރަށް ބޮޑަށް އަންޑަސްޓޭންޑްވޭ. ދަރިވަރުންނަށް ސްކޫލްތަކަކީ ސޭފް ތަންތަނަށް ނުވާހާ ހިނދަކު އެތަންތަނެއް ނުހުޅުވާނަން. އަޅުގަނޑުމެން ކަށަވަރުކުރާނަން ސޭފްކަން. އަދި ބަލިމަޑުކަން އެރަށެއްގައި ނުފެތުރޭކަން ސްކޫލްތައް ހުޅުވުމުގެ ކުރިން،" މިއީ ސްކޫލްތައް އަލުން ފެށުމާ ގުޅޭގޮތުން އެޑިއުކޭޝަން މިނިސްޓަރު އައިޝަތު އަލީ މިދިޔަ މޭ މަހުގެ ފަހުކޮޅު ރާއްޖެ ޓީވީން ގެނެސްދިން ޕްރޮގްރާމްގައި ވިދާޅުވި ވާހަކަފުޅެވެ.\nމިނިސްޓަރު ދެއްވި ޔަގީންކަމާ އެއްގޮތަށް އޭރުއްސުރެ އެޑިއުކޭޝަން މިނިސްޓްރީން ދިޔައީ ސްކޫލްތައް އަލުން ހުޅުވުމަށް ވާން ޖެހޭ ތައްޔާރީތައްވުމަށް ހޭބޯނާރާ މަސައްކަތް ކުރަމުންނެވެ.\nޔުނިސެފާއި މޯލްޑިވްސް ރެޑްކްރެސެންޓް ފަދަ ޖަމިއްޔާތަކާ ގުޅިގެން ސްކޫލްތައް ހުޅުވުމަށް ވާން ޖެހޭ ތައްޔާރީތަކަށް ދުރާލައި އެހީހޯދިއެވެ. އޭގެ ނަތީޖާ މިއަދު އޮތީ ވަރަށް ރީއްޗަށް ފެންނާށެވެ.\nކޮވިޑް ފެތުރޭތީ މާޗް މަހު ސްކޫލްތައް ބަންދުކުރުމަށް ފަހު މިއަދު ވަނީ ސްކޫލްތަކުގެ ކިޔެވުން އަލުން ފަށައިފަ އެވެ. މާލޭގައި ގްރޭޑް ނުވަޔަކުން މައްޗަށް ކިޔަވައިދޭން ފެށި ނަމަވެސް ކޮވިޑް ނެތް ރަށްރަށުގައި ގްރޭޑް އެކަކުން ފެށިގެން މިއަދު ވަނީ ކިޔަވައިދޭން ނިންމައިފަ އެވެ.\nއަހުމަދިއްޔާގެ ދަރިވަރުން މިއަދު ސްކޫލަށް ވަނުމުގެ ކުރިން ހުން ހުރިތޯ ބަލަނީ-- ފޮޓޯ: އަހުމަދިއްޔާ\nމިއަދު ކިޔަވައިދޭން ފެށި ނަމަވެސް އަދިވެސް ބޮޑަށް ކްލާސްތައް ރާވާލައިފައިވަނީ ޑިސްޓެންސް މޯޑްގައި ކިޔަވައިދޭށެެވެ.\n" އަޅުގަނޑުމެން ބޮޑަށް މި ކްލާސްތައް ބާއްވަނީ ކޮންމެ ގްރޭޑަކަށްވެސް ހަފްތާއަކު ދެ ދުވަހު. ބާކީ ދުވަސްތަކުގައި ކްލާސްތައް މިގެންދަނީ ޑިސްޓެންސް މޯޑްގައި. ގްރޭޑް 9،10،11 އަދި 12 އިގެ 1018 ދަރިވަރުން މި ސްކޫލްގައި ކިޔަވަމުންދާ މިގޮތަށް ޖުމްލް" އަހުމަދިއްޔާ އިންޓަނޭޝަލް ސްކޫލްގެ ޕްރިންސިޕަލް މުހައްމަދު ރަޝީދު "ސަން" އަށް މައުލޫމާތު ދެއްވަމުން ވިދާޅުވި އެވެ.\nސްކޫލް އަލުން ފެށުމަށް އަހުމަދިއްޔާއިން ވަނީ ވަރަށް ބޮޑަށް ތައްޔާރީތައް ވެފަ އެވެ. އެގޮތުން އެޑިއުކޭޝަން މިނިސްޓްރީން ފޮނުވި ގައިޑްލައިންތަކާ އެއްގޮތަށް ސްކޫލުން ވަނީ އަމިއްލަ ގައިޑް ލައިންތަކެއްވެސް ތައްޔާރުކޮށްފަ އެވެ.\nމިއަދު ހެނދުނު 7:30 ގައި އަހުމަދިއްޔާ ސްކޫލްގެ ގޭޓްތައް ކައިރީގައި ބެލެނިވެރިން ދަރިވަރުން ގޮވައިގެން އޮތީ ޖަމާވެފައެވެ. ކޮވިޑްއިން ރައްކާތެރިވުމުގެ ގޮތުން ސްކޫލްގެ ގޭޓް އަދި ވަށާފާރު ކައިރީގައި "މާކް" ތަކެއް ވެސް ވަނީ ޖަހައިފަ އެވެ. ސްކޫލަށް ދަރިވަރުން ވެއްދީވެސް ހުން ހުރިތޯ ބަލާ ޗެކް ކުރުމަށް ފަހު ސެނެޓައިޒާއިން އަތް ދޮވުމަށްފަހު އެވެ.\nސްކޫލްގެ އެތެރެއަށް ވަނުމުން އެންމެ ބޮޑަށް ފާހަގަވީ އަތް ދޮންނަން ގޯތި ތެރޭގައި ހަދާފައި ހުރި ސިންކުތަކެވެ. ދުރުދުރުގައި ހަދާފައި ހުރި އެ ސިންކްތައް ހުރީ ގިނަ ކުދިންނަށް އެއްފަހަރާ ބޭނުންކުރެވޭ ގޮތަށެެވެ.\nއަހުމަދިއްޔާގެ ދަރިވަރުން މިއަދު ކްލާހުގައި ކިޔަވަނީ-- ފޮޓޯ: އަހުމަދިއްޔާ\nސްކޫލްގައި އުޅޭއިރު އިޖުތިމާއި ގައިދުރުކަން ބަހައްޓަން ފާރުތަކުގައި އެކި މައޫލޫމާތުތަކާއި އިރުޝާދުތައް ހިމެނޭ ލިޔުންތައްވެސް ހިމަނާފައި ހުއްޓެވެ. ކްލާސްތެރޭގައި ގޮނޑިތަކާއި މާސްކުތައް އަތުރާފައި ހުރިއިރު ހުރީ ދުރުދުރުގަ އެވެ. އެ ތަންތަން ހުރީ މާކް ވެސް ކޮށްފަ އެވެ. ކްލާހުގައި ކުދިން ތިބެން ޖެހެނީ މަސްކްވެސް އަޅައިގެންނެވެ. ހައްތާވެސް ރައްކާތެރިކަމަށް ބަލައިގެންނެވެ.\nމާލޭގެ އެހެން ސްކޫލްތަކުގައިވެސް ކިޔެވުން ފެށީ ހަމަ މިފަދަ ގޮތަކަށް ކަންތައްތައް ރާވައި އިންތިޒާމްކޮށްގެންނެވެ.\nމާލޭގެ އެންމެ ދުވަސްވީ އެއް ސްކޫލް ކަމަށްވާ ޖަމާލުއްދީން ސްކޫލްގައި ވަނީ ބަލި ހުންނަ ކުއްޖަކު ފެނިއްޖެނަމަ އައިސޮލޭޝަން އަށް ގެންދަން ވަކި ކޮޓަރިއެއްވެސް ތައްޔާރުކޮށްފަ އެވެ. އެ ކޮޓަރި ހުންނަ ތަނުން ސީދާ ސްކޫލުން ބޭރަށް ނުކުމެވެެ އެވެ. ކުރިން ކުއްޖަކު ބަލިވެއްޖަމަ ދަރިވަރު ގެއަށް ގެންދާނީ މުޅި ސްކޫލްގެ ގޯތިތެރެ ވަށައިލާފަ އެވެ.\nސްކޫލްތަކުގެ ކްލާސްރޫމްތަކަކީ ވީހާވެސް ބޮޑަށް ރައްކާތެރިތަނަކަށް ހެދުމަށް ޖަމާލުއްދީން ސްކޫލުން ވަނީ ވަކީ އުސޫލެއް ކަނޑައަޅައިފަ އެވެ.\n"ޑިސްއިންފެކްޓް ކުރަން މި އޮންނަ ގޮތަކީ ކޮންމެ ދުވަހަކުވެސް ކިޔެވުން ނިމުނީމަ ދެން އެ ކްލާސް ބަންދުކުރާނީ. ދެން ޑިސްއިންފެކްޓް ކޮށްފަ އެތަނުގަ ސްޓިކާ ޖަހާނީ. ދެން އެތަނަށް އިތުރު އެއްވެސް ބަޔަކު ނުވަންނާނެކަމުގެ ޔަގީންކަން ދޭނެ،" ޖަމާލުއްދީން ސްކޫލްގެ ޕްރިންސިޕަލް ހަސަން މުހައްމަދު ވިދާޅުވި އެވެ.\nމާލޭގެ އެހެން ސްކޫލެއް ކަމަށްވާ އިސްކަންދަރު ސްކޫލުންވެސް ކިޔެވުން އަލުން ފެށުމުގެ ގޮތުން ދުރާލާ ފިޔަވަޅުތަކެއް އަޅައިފައެވެ. ސްކޫލްގެ ދަރިވަރުންގެ އިތުރުން ޓީޗަރުންގެ ރައްކާތެރިކަމަށްވެސް އެ ސްކޫލުން ވަނީ ފިޔަވަޅު އަޅައިފަ އެވެ.\nއެގޮތުން އެ ސްކޫލްގައި ޓީޗަރުން ތިބޭ ކޮޓަރީގައި ތިބެވޭނެ އިންތިޒާމްއަށް ވަނީ ބަދަލުގެނެސްފަ އެވެ.\n"މިތާ (ޓީޗަރުންގެ ރޫމް)ގައި މިހާރު ދެން ތިބޭނީ ހަމައެކަނި ގްރޭޑް 10 ގެ ޓީޗަރުން. އެހެންޏާ ހަމަ ޖެހިޖެހިގެން ޓީޗަރުން ތިބޭއިރު މިތަން އޮންނާނީ ފުރިފަ.ދެން އެހެން ޓީޗަރުންނަށް ހުންނާނީ ހޯލް ތައްޔާރުކޮށްފަ. ކޮންމެ ޓީޗާއަކަށް އޮންނާނީ ވަކި ސްޓޭޝަނެއް ބަހައްޓާފަ." އިސްކަންދަރު ސްކޫލްގެ ޓީޗަރެއް ކަމަށްވާ އައިޝަތު ޝިފްލާ ވިދާޅުވި އެވެ.\nނިއު ނޯމަލްގައި އަލުން ސްކޫލްތައް ފެށޭއިރު ވީހާވެސް ބޮޑަށް ދަރިވަރުން ސްކޫލްތަކަށް އަލުން ފޮނުވުމަށް އެޑިއުކޭޝަން މިނިސްޓްރީން ބާރު އަޅަ އެވެ. އެހާ ގިނަ ދުވަހު ސްކޫލަށް ނުގޮސް ކުދިން ތިބެ އަނެއްކާވެސް ކުދިން ކިޔެވުން މަހުރޫމު ވެއްޖެނަމަ އެ ކުދިންގެ ކިޔަވުމަށް ބޮޑެތި އަސަރުތަކެއް ކުރާނެކަން މިނިސްޓަރު ޑރ. އައިޝަރު އަލީ ދަނީ ކެނޑިނޭޅި ހަނދާން ކޮށްދެމުންނެވެ.


Cycle Dhuhvan Mashooru Anhenaku Accidenteh Gai Maruvejje - Vaguthu\nސައިކަލް ދުއްވަން މަޝްހޫރު އަންހެނަކު އެކްސިޑެންޓެއްގައި މަރުވެއްޖެ\nސައިކަލްގައި އެކި ސަރަހައްދުތަކަށް ދަތުރުކޮށް މަޝްހޫރުކަން ހޯދާފައިވާ ބްރެޒިލްގެ އަންހެނެއް ކަމަށްވާ އުމުރުން 22 އަހަރުގެ ޖޫލިއާ ހެނެސީ ސައިކަލް އެކްސިޑެންޓެއްގައި ބުރާސްފަތި ދުވަހު މަރުވެއްޖެއެވެ.\nއިންސްޓަގްރާމްގައި ޖޫލިއާ ފޮލޯ ކުރާ 332000 މީހުންނާއި އޭނާ އެންމެ ފަހުން ހިއްސާ ކޮށްފައި ވަނީ ފިރިމީހާ އާއި ދެމީހުން ހެލްމެޓް އަޅައިގެން ސައިކަލް ދަތުރަކަށް ތައްޔާރުވެގެން ތިބި ފޮޓޯއެކެވެ. އެފޮޓޯގައި ވެސް ބުނެފައި ވަނީ ދިރިއުޅުމަކީ ވަރަށް ކުރު އެއްޗެއް ކަމަށެވެ. "ކަލާގެ ހުވަފެނަކީ އަހަރެންގެ ވެސް ހުވަފެން." ޖޫލިއާގެ ކެޕްޝަންގައި ބުނެފައި ވެއެވެ.\nޖޫލިއާ މަރުވި އެކްސިޑެންޓްގައި އޭނާގެ ފިރިމީހާ އަށް ވެސް ވަނީ ވަރަށް ބޮޑަށް އަނިޔާވެފައެވެ. ފިރިމީހާ އަށް ހޮސްޕިޓަލްގައި ފަރުވާ ދެމުން އަންނައިރު މިހާރު ވެސް އޭނާގެ ދެއޮޕަރޭޝަނެއް ކޮށްފިއެވެ. ނަމަވެސް އަދިވެސް އޭނާގެ ހާލު ސީރިއަސް ކަމަށް ބްރެޒިލްގެ މީޑިއާތަކުން ބުނެއެވެ.\nޖޫލިއާ މަރުވިކަން އަދި މިހާތަނަށް އޭނާގެ ފިރިމީހާ ކައިރީ އާއިލާ މެންބަރުން ނުބުނާ ކަމަށް ވެސް ބްރެޒިލްގެ މީޑިއާތަކުން ބުނެއެވެ.\nބްރެޒިލްގެ މީޑިއާތަކުން ބުނާ ގޮތުގައި ޖޫލިއާ އާއި އޭނާގެ ފިރިމީހާ ދުއްވަމުން ދިޔަ ސައިކަލް އެކްސިޑެންޓްވީ ބްރެޒިލްގެ ދެކުނުގެ ފަރުބަދަ މަތީ ސަރަހައްދަކުން ސައިކަލް ދުއްވާފައި ދަނިކޮށް ޓްރަކެއްގައި ޖެހިގެންނެވެ.\nއެކްސިޑެންޓް ހިނގުމާއިއެކު ދެމަފިރިން ވަނީ ހެލިކޮޕްޓަރެއްގައި ހޮސްޕިޓަލަށް ގެންގޮސްފައެވެ. ޖޫލިއާ މަރުވީ ހޮސްޕިޓަލްގައި ފަރުވާ ދެމުން ގެންދަނިކޮށެވެ.\nސައިކަލް ދުއްވުމުގެ އިތުރުން ޖޫލިއާ އަކީ ބައޯމެޑިސިން ކިޔަވަމުން އައި ދަރިވަރެކެވެ. އޭނާ އުއްމީދު ކުރަމުން އައީ ކޮންމެވެސް ދުވަހަކުން އޭނާގެ އަމިއްލަ ކްލިނިކެއް ހުޅުވޭނެ ކަމަށެވެ.


މޫޑީސް ރޭޓިން އެންމެ ދަށް ސާކު ގައުމުތަކުގެ ތެރޭގައި ރާއްޖެ – Mikal News\nމޫޑީސް ރޭޓިން އެންމެ ދަށް ސާކު ގައުމުތަކުގެ ތެރޭގައި ރާއްޖެ\nގައުމުތަކުގެ އިގުތިސާދީ މިންގަނޑު ވަޒަންކުރާ މޫޑީސް އިން ރާއްޖެއިން ކުރިން ދީފައިވާ ބީ3 އިން ސީއޭއޭ1 އަށް މިދިޔަ އަންގާރަ ދުވަހު ދަށްކުރުމާއިއެކު މިސަރަހައްދުގެ މޫޑީސް ރޭޓިންގެ އެންމެ ދަށް ގައުމުގެ ގޮތުގައި ރާއްޖެ ހިމެނިއްޖެއެވެ. ރާއްޖޭގެ އިތުރުން ސްރީލަންކާވެސް ރޭޓްކޮށްފައިވަނީ މިރޭޓިންގައެވެ. މިސަރަހައްދުން ޕާކިސްތާން ބީ3 އަށް ރޭޓްކޮށްފައިވާ އިރު ބަގްލަދޭޝް އަށް ލިބިފައިވަނީ ބީއޭ3އެވެ. އަދި މިސަރަހައްދުން އެންމެ މަތިން ރޭޓްކޮށްފައިވާ އިންޑިއާއަށް ލިބިފައިވަނީ ބީއޭއޭ3 އެވެ.\nމިދިޔަ އަންގާރަ ދުވަހު ރާއްޖޭގެ ރޭޓިން ދަށްވިއިރު ކުރިން ރާއްޖެއަށް ލިބިފައިވަނީ ބީ3 ރޭޓިންއެކެވެ.\nމޫޑީސް އިން މިހަފްތާގައި ރާއްޖޭގެ ރޭޓިން “ސީއޭއޭ-1” އަށް ދަށްކުރީ ރާއްޖޭގެ ދަރަނި ކުރިއަށް އޮތް ދުވަސްތަކުގައި އިތުރުވާނެ ކަމަށާއި ދަރަނި ދެއްކުން ލަސްވާނެ ކަމަށް ލަފާކޮށްފައެވެ. މޫޑީސް ބުނެފައިވާ ގޮތުގައި ރާއްޖޭގެ ޓޫރިޒަމް ރަނގަޅުވި ނަމަވެސް ދަރަނި އަދާކުރުމުގައި ލަސްތަކެއް ދިމާވާނެ އެވެ.\nރާއްޖޭގެ ރޭޓިން ދަށްކޮށްފައިވަނީ މޯލްޑިވްސް ސްކުކް އިޝުއެންސް ކުންފުންޏާއި ގުޅިގެންކަމަށްވެސް މޫޑީސް އިން ރާއްޖެއާއި ގުޅޭގޮތުން ނެރުނު ރިޕޯޓުގައި ބަޔާންކޮށްފައިވެއެވެ. މޯލްޑިވްސް ސްކުކް އިޝުއެންސް ލިމިޓޭޑަކީ ސަރުކާރު ހިންގުމަށް އިތުރު ފައިސާ ހޯދުމަށް ކޭމަން އައިލެންޑްގައި ރަޖިސްޓްރީކޮށްފައިވާ ކުންފުންޏެކެވެ. މިކުންފުންޏަކީ ސަރުކާރުގެ ސަބްސިޑިއަރީ ކުންފުންޏެއްކަމަށާއި މިކުންފުނީގެ ދަރަނިތަކަކީ ދައުލަތުގެ ޒިންމާއެއްކަމަށްވެސް މޫޑީސް ރިޕޯޓްގައި ބަޔާންކޮށްފައިވެއެވެ.\nމޫޑީސް އިން ރާއްޖޭގެ ރޭޓިން ދަށްކޮށްފައިވާ އިރު ފިޗް ރޭޓިންވެސް ވަނީ މިދިޔަ އަހަރު ނޮވެމްބަރު މަހު ދަށްކޮށްފައިވެއެވެ. މިދިޔަ އަހަރު ނޮވެމްބަރު މަހު ފިޗުން ރާއްޖޭގެ ރޭޓިން ސީސީސީ އަށް ދަށްކުރުމުގެ ކުރިން މާޗް މަހު ވެސް ވަނީ ފިޗު އިން ރާއްޖޭގެ ރޭޓިން ބީޕްލަސް އިން ބީ އަށް ދަށްކޮށްފައެވެ.\nމޫޑީސްގެ ރޭޓިންއާ ގުޅިގެން ފިނޭންސް މިނިސްޓްރީން ބުނީ، ސަރުކާރުގެ ދަރަނި އަދާނުކުރެވޭނެ ވަރުގެ ހާލަތެއް އަދި ދިމާ ނުވާ ކަމަށެވެ. ރާއްޖޭގެ އިގްތިސޯދު މިހާރު ރަނގަޅުވަމުން އަންނަ ކަމަށާއި ދަރަނި ދެއްކުމުގައި ލަސް ނުވާނެ ކަމަށް އެ މިނިސްޓްރީން ބުންޏެވެ.


އެއްފަހަރާ ކިތައް ބިޓުން ގެންގުޅުނިން؟ – Dhen.mv\nFebruary 21, 2020 - 11:35 am\nޒަމާން މިވަނީ ވަރަށް ބޮޑަށްވެސް ބަދަލުވެފައެވެ. މައިންބަފައިން ދަރިންނަށް ޒަވާޖީ ހަޔާތެއް ފެށުމަށްޓަކައި ބައިވެރިއަކު ހޯދައިދިން ދުވަސް މިވަނީ މަޒީއާއި އެކުވެގެން ގޮސްފައެވެ. މިޒަމާނަކީ ކުއްޖާ ރަނގަޅަށް ތައުލީމް ހާސިލު ނުކުރެވެނީސް ލޯބިވެރިން ހޯދާ ޒަމާނެއެވެ. އުމުރުން ރަނގަޅަށް 15 އަހަރު ނުވަނީސް ހޯދާނެ ދަރިންގެ އަދަދާއި، ދަރިންނަށް ކިޔާނެ ނަން ވެސް ނިންމާނެއެވެ. އެހެންނަމަވެސް ކުރިއާ ހިލާފަށް މިހާރު، ގިނަ ކުދިން ގެންގުޅެނީ އެންމެ ލޯބިވެރިއެއް ނޫނެވެ. ދެތިން ހަތަރު ލޯބިވެރިން އެއްފަހަރާ ގެންގުޅެނޭއެވެ.\nލޯބިވެރިޔާއަށް އިހްލާސްތެރިވުމަކީ ވަރަށް މުހިންމު އަދި އެހާމެ މާތް ސިފައެކެވެ. މީހުންނަށް ބޭވަފާތެރިވުމަކީ ވަރަށް ދަށު ދަރަޖައިގެ މީހުން ކުރާ ކަމެކެވެ. ހަގީގަތަށް ބުނާ ނަމަ އެއްފަހަރާ ދެތިން ހަތަރު ބިޓުން ގެންގުޅުމަކީ މާ މޮޅު ކަމެއް ނޫނެވެ. ހަތަރު ވަރަކަށް ކުދިން އެއްފަހަރާ ގެންގުޅެން ހަދައިގެން، އާހިރުގައި ގިނަފަހަރަށް ދަނީ އެކަކުވެސް ނުލިބިއެވެ. ތި ގެންގުޅޭ ލޯބިވެރިންނަށް ތިބާގެ ހަގީގަތް އެނގޭ ދުވަސް ވަނީ ތިބާ މަތިން ފޫހިވެ ހުރިހާ ގުޅުމެއް ކަނޑާލާ ދުވަހަކަށެވެ. އެކަކަށް އިހްލާސްތެރިވެގެން ރީތި ގޮތުގައި ދިރިއުޅުމެއް ފަށައިގެން އުޅުމަކީ ދެ ދުނިޔެއިންވެސް ތިބާއަށް އެކަމުގެ ސަބަބުން ފައިދާވާނެ ކަމެކެވެ.\nހަތަރު ވަރަކަށް ނުވަތަ އެއަށްވުރެ ގިނައިން ވެސް ލޯބިވެރިން އެއްފަހަރާ ގެންގުޅޭ މީހުން ހިތުން އެމީހުންނަކީ ވަރަށް ކާމިޔާބު މީހުންނެވެ. ބައެއް މީހުން ސީރިއަސް ބިޓުގެ ގޮތުގައި އެކަކު ގެންގުޅެ، ދެން ފޫހިފިލުވާލަން އިތުރު ހަތަރު ވަރަކަށް މީހުން ގެންގުޅެނޭއެވެ. ހަގީގަތުގައި އެއްފަހަރާ ގިނަ ބިޓުން ގެންގުޅުމަކީ މިހާރު ދިވެހިންގެ ތެރޭގައި ވަރަށް އާންމު ކަމެކެވެ. މިކަމުގައި ވަކި ޖިންސެއް ކުރީގައި އުޅޭ ބުނެވޭކަށް ނެތެވެ. އަންހެން ވެސް ފިރެހެން ވެސް ދެތިން ހަތަރު ލޯބިވެރިން ގެންގުޅެނީ އެއްވަރަށެވެ. ހިތުން އެވެރިން އެ ކުރަނީ މާ މޮޅު ކަމެކެވެ.\nޒުވާން ދުވަސަވަރު އެގޮތަށް ދެތިން ހަތަރު މީހުން އެއްފަހަރާ ގެންގުޅުމަށްފަހު، ވިސްނެން ފެށުމުން ދެން ބޭނުންވަނީ ޒަވާޖީ ހަޔާތެއް ފަށައިގެން ރީތިކޮށް ދިރިއުޅުމެއް އުޅެނޭނެ ރަނގަޅު ބައިވެރިއެކެވެ. ނަމަވެސް، ޒުވާން ދުވަސްވަރު އުޅުން ގޮތުން މިހާ އޮންނަނީ ދެތިން ހަތަރު މީހުން އެކީ ގެންގުޅޭ މީހެއްގެ ގޮތުގައި ލޭބަލް ކުރެވިފައެވެ. އެފަދަ ގޮތަކަށް އުޅޭ މީހަކާ އެކީ ދިރިއުޅުމެއް ފަށަން ބޭނުންވާނީވެސް ކާކު ހެއްޔެވެ. ޒަވާޖީ ހަޔާތެއް ފަށަން ރަނގަޅު ބައިވެރިއަކު ލިބޭ މީހުންގެ ތެރެއިން ވެސް ގިނަ މީހުން ކައިވެނީގެ ބޭރުން އެހެން މީހުންނާއި ގުޅުން ބާއްވައެވެ.\nދެތިން ހަތަރު ދަރިން ލިބިފައި ތިބޭ މީހުންވެސް ކައިވެނީގެ ބޭރުން ހިލޭ މީހުންނާއި ގުޅުން ބާއްވަނީ އެއްވެސް ވަރަކަށް ޖެހިލުން ނުވެއެވެ. މީގެ ނަތީޖާއަކަށް ވަނީ ދެމެފިރިންގެ މެދުގައި މައްސަލަތައް ގިނަވެ ވަރިފަށަށް އެރުމެވެ. ދެމެފިރިން ވަރިވުމުން އޭގެ ނޭދެވޭ އަސަރު ކުރާނީ ދަރިންނަށެވެ. ބިކަވާނީ ދަރިންތަކެވެ.


20 ނޮވެމްބަރ 2020 - 08:07\nސައިފް އަލީ ޚާނާއި ޕްރަބާސް އެކީގައި ފެނިގެންދާނެ ވަރުގަދަ ބޮޑު ފިލްމު "އަދިޕުރުޝް" ރިލީޒްކުރާ ތާރީހު އިއުލާންކޮށްފި އެވެ.\nއަންނަ އަހަރުގެ ތެރޭގައި ޝޫޓިން ފަށާ މި ފިލްމު ސިނަމާތަކަށް ގެންނަން ތާވަލުކުރީ އޮގަސްޓް 11، 2022 ގަ އެވެ. "އަދިޕުރުޝް" އަކީ ބުޝަން ކުމާރުގެ ޓީ ސީރީޒުން ޕްރޮޑިއުސްކުރާ ފިލްމެކެވެ. މީގެ ލީޑް ރޯލް "ބާހްބަލީ" ގެ ބަތަލުގެ ޕްރަބާސް ކުޅޭ އިރު، ސައިފް ކުޅޭނީ ވިލަންއެއްގެ ރޯލެވެ.\n"އަދިޕުރުޝް" ގެ ޑައިރެކްޓަރަކީ މި އަހަރުގެ ކުރީކޮޅު ސައިފް ވިލަންއެއްގެ ރޯލުން ފެނިގެން ދިޔަ އަޖޭ ދޭވްގަންގެ "ތާނާޖީ: ދި އަންސަންގް ވޮރިއާ" ގެނެސްދިން އޯމް ރައުތެވެ.\nފިލްމުގެ ތައްޔާރީތައް މިހާރު ވެސް ވަމުން އަންނަ އިރު "އަދިޕުރުޝް" ގެ ބަތަލާ އަކީ ކާކު ކަމެއް އަދި ނޭނގެ އެވެ. ކުރިން އަޑުތައް އަރާފައިވާ ގޮތުން ބަތަލާއަކަށް ވާނީ އަނުޝްކާ ޝަރުމާ އެވެ.\nމި ފިލްމަށް ނަގަން ބޭނުން ވަނީ ވެސް ބޮލީވުޑްގެ އޭ-ލިސްޓް ބަތަލާއެކެވެ.\nވަރުން އާއި ކިއާރާ އަކީ ދެމަފިރިން\nމިހާރު ޗަންދީގަޅްގައި ޝޫޓިން ކުރިއަށްދާ ކަރަން ޖޯހަރްގެ ދަރުމާ ޕްރޮޑަކްޝަނުން ހަދާ ރޮމޭންޓިކް ކޮމެޑީ "ޖުގްޖުގް ޖިއޯ" ގައި ވަރުން ދަވަނާއި ކިއާރާ އަދުވާނީ ކުޅޭނީ ދެމަފިރިންގެ ރޯލު ކަމަށް ބުނެފި އެވެ.\nފިލްމަށް ހާއްސަކޮށްގެން ނެގި ފޮޓޯތަކެއް ސޯޝަލް މީޑިއާގައި ހިއްސާކޮށް ދަރުމާ އިން ވަނީ އެކަން ކަށަވަރުކޮށް ދީފަ އެވެ. "ޖުގްޖުގް ޖިއޯ" ގެ ކާސްޓްގައި އަނިލް ކަޕޫރާއި ކުރީގެ އެކްޓަރު ރިޝީ ކަޕޫރްގެ ހުވަފަތް އަންހެނުން ނީޓޫ ސިންގްގެ އިތުރުން މަޝްހޫރު ޓީވީ ހޯސްޓް މަނީޝް ޕޯލް ވެސް ހިމެނެ އެވެ.\nރިޕޯޓްތައް ބުނާ ގޮތުން އަނިލް އާއި ނީޓޫ ފެންނާނީ ވަރުންގެ މައިންބަފައިންގެ ރޯލުންނެވެ.\n"ޖުގްޖުގް ޖިއޯ" އަކީ މިދިޔަ އަހަރު "ގުޑް ނިއުސް" ގެނެސްދިން ޑައިރެކްޓަރު ރާޖް މެހެތާގެ ދެވަނަ ފިލްމެވެ.\nރޯހިތުގެ "ސާކަސް" ގެ ޝޫޓިން ފަށައިފި\nކާމިޔާބު ޑައިރެކްޓަރު ރޯހިތު ޝެޓީގެ އާ ފިލްމު "ސާކަސް" ގެ ޝޫޓިން ފަށައިފި އެވެ.\nމީޑިއާތަކުން ބުނީ މީގެ ޝޫޓިން ފެށީ މިދިޔަ ހަފުތާގެ މެދުތެރޭގައި ކަމަށެވެ. ނަމަވެސް ސެޓުން ނަގާފައިވާ އެއްވެސް ފޮޓޯއެއް އަދި އާންމުކޮށްފައެއް ނުވެ އެވެ. "ސާކަސް" ގެ ޝޫޓިން މުމްބާއީގައި ފެށި އިރު، މީގެ އެއް ބަތަލާ ޖެކްލިން ފެނަންޑޭޒް މި ވަގުތު އަންނަނީ ހިމާޗަލް ޕްރަދޭޝްގައި ހޮރޯ-ކޮމެޑީ "ބޫތު ޕޮލިސް" ގެ މަސައްކަތްކުރަމުންނެވެ.\n"ސާކަސް" ގެ ތަރިންނަކީ ޖެކްލިން އާއި ރަންވީރު ސިންގް އާއި ޕޫޖާ ހެގްޅޭގެ އިތުރުން ވަރުން ޝަރުމާ އެވެ. މި ފިލްމުގެ މަންޒަރުތައް މުމްބާއީގެ އިތުރުން ގޯއާ އާއި އޫޓީގައި ވެސް ނަގާނެ އެވެ. "ސާކަސް" އަކީ ޝޭކްސްޕެއާގެ "ކޮމެޑީ އޮފް އެރާޒް" އަށް ބިނާކޮށް ހަދާ ފިލްމެކެވެ.\nމީތި ސިނަމާތަކަށް ގެންނާނީ އަންނަ އަހަރުގެ ފިނި މޫސުމުގަ އެވެ.\n"އަންތިމް" ގެ ޝޫޓިން ކުރިއަށް\nސަލްމާން ޚާނާއި ޅިޔަނު އާޔޫޝް ޝަރުމާ އެކީގައި ކުޅޭ ފުރަތަމަ ފިލްމު "އަންތިމް: ދަ ފައިނަލް ޓުރުތު" ގެ ޝޫޓިން ފަށައިފި އެވެ.\nމީޑިއާތަކުން ބުނީ އެކްޓަރު މަހޭޝް މަންޖްރޭކަރް ޑައިރެކްޓްކުރާ ފިލްމުގެ ޝޫޓިން ޕޫނޭގައި ފެށީ މި މަހުގެ 15 ގައި ކަމަށެވެ. "އަންތިމް" ގައި ސަލްމާން ފެނިގެން ދާނީ ފަގުޑި އެޅި ސިކް ފުލުހެއްގެ ރޯލުންނެވެ. އާޔޫޝް އަކީ ގޭންގްސްޓާރެކެވެ. މި ފިލްމު ހަދަނީ 2018 ގައި ރިލީޒްކުރި މަރާޓީ ފިލްމު "މުލްޝީ ޕެޓާން" އަށް ބިނާކޮށެވެ. "އަންތިމް" އިން ސަލްމާނާއި އާޔޫޝްގެ ބޮޑެތި ކުރިމަތިލުންތަކެއް ފެންނާނެ އެވެ.\nފިލްމުގެ ޝޫޓިން ފެށި ނަމަވެސް މީގެ ބަތަލާ އަކީ ކާކު ކަމެއް އަދި ނޭނގެ އެވެ.\nއާޔޫޝް އަކީ ސަލްމާންގެ ކޮއްކޮ އަރްޕިތާ ޚާންގެ ފިރިމީހާ އެވެ. އޭނާ އެކްޓިން އަށް ނުކުތީ 2018 ގެ "ލަވްޔާތުރީ" އިންނެވެ. އާޔޫޝްގެ ކުރިއަށް އޮތް ފިލްމަކީ "ކްވާތާ" އެވެ. އެ ފިލްމުގެ ބަތަލާ އަކީ ކެޓްރީނާ ކައިފްގެ ކޮއްކޮ އީޒަބެލް ކައިފެވެ.\nބޮލީވުޑް ސަލްމާން ޚާން ސައިފް އަލީ ޚާން ޖެކްލީން ފެނާންޑެޒް ބޮލީވުޑް ފިލްމު


“enme aligadha thari” mubaaraathugai baiverivumah hulhuvaalaifi\n“އެންމެ އަލިގަދަ ތަރި” މުބާރާތުގައި ބައިވެރިވުމަށް ހުޅުވާލައިފި\nކޮންމެ އަހަރެއްގެ ރަމަޟާންމަހު ޓީވީއެމްއިން ގެނެސްދޭ “އެންމެ އަލިގަދަ ތަރި” ޤުރުއާން މުބާރާތުގައި ބައިވެރިވުމަށް ހުޅުވާލައިފި އެވެ.\nމިއަހަރުގެ ރަމަޟާންމަހުވެސް މި މުބާރާތް ކުރިއަށް ގެންދިއުމަށް ނިންމާ، އުމުރުން 18 އަހަރާއި 35 އަހަރާ ދެމެދުގެ ކޮންމެ މީހަކަށްވެސް މުބާރާތުގައި ބައިވެރިވުމަސް ވަނީ ފުރުސަތު ހުޅުވާލާފަ އެވެ.\n18 އަހަރުން މަތީގެ މީހުންނަށް އަމާޒުކޮށް ކުރިއަށްގެންދަންފެށި މި މުބާރާތް މިދިޔަ އަހަރުވަނީ ކުޑަކުދިންނަށް ހާއްސަކޮށްގެން “ދިވެހިރާއްޖޭގެ އެންމެ އަލިގަދަ ތަރި ޖޫނިއަރ” ގެ ނަމުގައި ކުރިއަށްގެންގޮސްފައެވެ.\nމިއަހަރުގެ މުބާރާތުގެ އޮޑިޝަންތައް ރާއްޖޭގެ4ސަރަހައްދެއްގައި ބޭއްވުމަށް ޕީއެސްއެމުން ވަނީ ނިންމާފައެވެ. އެއީ ހއ. އިހަވަންދޫ، ރ. ދުވާފަރު، ގދ. ތިނަދޫ އަދި މާލެ ސިޓީއެވެ.\nބައިވެރިވުމުގެ ފުރުސަތު މިމަހު 15 އާއި ހަމައަށް ހުޅުވާލާފައިވާއިރު މުބާރާތުގައި ބައިވެރިވުމަށް އީޓީ ޖެއްސެވުމަށްފަހު، ނަމާއި، އުމުރާއި، އޮޑިޝަންގައި ބައިވެރިވާ ސަރަޙައްދު ޖެއްސެވުމަށްފަހު 300 އަށް އެސްއެމްއެސް ކުރެވޭނެ އެވެ.\n2013 ވަނަ އަހަރު ގެނެސްދޭން ފެށި މި މުބާރާތަށް ކޮންމެ އަހަރަކުވެސް އާއްމުންގެ ބޮޑު ތަރުހީބެއް ލިބެއެވެ. 18 އަހަރުން މަތީގެ މީހުންނަށް އަމާޒުކޮށް ކުރިއަށްގެންދަންފެށި މި މުބާރާތް މިދިޔަ އަހަރުވަނީ ކުޑަކުދިންނަށް ހާއްސަކޮށްގެން “ދިވެހިރާއްޖޭގެ އެންމެ އަލިގަދަ ތަރި ޖޫނިއަރ” ގެ ނަމުގައި ކުރިއަށްގެންގޮސްފައެވެ..


އަންނަ މަހުގެ 1 އިން ފެށިގެން އޮންލައިންކޮށް ޗެކް އިން ކުރެވޭނެ: މޯލްޑިވިއަން – Dhen.mv\nއަންނަ މަހުގެ 1 އިން ފެށިގެން އޮންލައިންކޮށް ޗެކް އިން ކުރެވޭނެ: މޯލްޑިވިއަން\nJune 17, 2020 - 2:22 pm\nއަންނަ މަހުގެ 1 ވަނަ ދުވަހުން ފެށިގެން މޯލްޑިވިއަންގެ ފުލައިޓްތަކަށް އޮންލައިންކޮށް ޗެކިން ކުރެވޭނެކަމަށް މޯލްޑިވިއަންއިން ބުނެފިއެވެ.\nރައްޔިތުންގެ މަޖިލީހުގެ އެސްއޯއީ ކޮމިޓީގައި ވަހަކަދައްކަވަމުން އައިލެންޑް އޭވިއޭޝަންގެ ޑެޕިއުޓީ މެނޭޖިންގ ޑިރެކްޓަރ އައިޝަތު ޖެނިފާ ވިދާޅުވީ، އޮންލައިން ޗެކިންގ ކުރެވޭނެ ނިޒާމް ޓެސްޓް ކުރުމުގެ މަސައްކަތް މިހާރު ކުރިއަށްދާކަމަށެވެ.\nއެގޮތުން ޖުލައި 1 ވަނަ ދުވަހުން ފެށިގެން މޯލްޑިވިއަންގެ އިންޓަނޭޝަނަލް އަދި ޑޮމެސްޓިކް ފްލައިޓްގައި ދަތުރުކުރާ ފަސިންޖަރުންނަށްވެސް އޮންލައިން ޗެކިން ކުރެވޭނެކަމަށް އޭނާ ވިދާޅުވިއެވެ.\n"އަޅުގަނޑުމެން މިހާރު ބޮޑަށް ބާރުއަޅަނީ އޮންލައިންކޮށް ޓިކެޓު ގަތުމާއި މީހުން ނައިސް ޓިކެޓްގެ ކަންކަން ކުރިއަށްގެންދިއުމަށް. 1 ޖުލައިގައި އޮންލައިން ޗެކިންވެސް ފެށްޓޭނެ." ޑެޕިއުޓީ މެނޭޖިންގ ޑިރެކްޓަރ އައިޝަތު ޖެނިފާ ވިދާޅުވިއެވެ.\nޖެނިފާ ވިދާޅުވީ މި ދަނޑިވަޅުގައި އެ ކުންފުނިން ބޮޑަށް ބާރުއަޅަނީ ޓިކެޓް އޮފީހަށް އައުމުގެ ބަދަލުގައި އޮންލައިންކޮށް ޓިކެޓް ގަތުމަށްކަމަށެވެ. މޯލްޑިވިއަންގެ މެއިލްއަށް އައިޑީކާޑުގެ ކޮޕީއަކާއިއެކު މެއިލްކުރުމުން އޮންލައިންކޮށް ޓިކެޓް ބުކްކުރުމާއި ޓިކެޓް ގަތުމުގެ އިންތިޒާމް ވަނީ ހަމަޖައްސާފައެވެ.


އެ ކޮޓަރީގެ ސިއްރު (02) – Esfiya – Dhivehi Vaahaka Site\n- by Dhathu - 12- July 17, 2018\nވަރަށް ބޮޑަށް އެކަމާ މެދު ވިސްނުމަށްފަހު އަހަންނަށް އެނގުނީ އެ ކޮޓަރިއަށް ވަދެވެން އޮތީ އެންމެ ގޮތަކުން ކަމެވެ. އެއީ ހަމްދޫނު އަތުން އެތަނުގެ ތަޅުދަނޑި ހޯދުންކަމެވެ. އަދި އެކަން ކުރެވޭނީ ހަމްދޫނާ އެކުވެރި ވެގެންކަމެވެ. މިފަހަރު އެކޮޓަރީގެ ސިއްރު ހޯދާފަ ނޫނީ އަހަރެން ހަމަނޭވާއެއް ނުލާނަމެވެ.\nއެހެންކަމުން އަހަރެން އެންމެ ފުރަތަމަ ބެލީ ހަމްދޫނާ ބެހޭ ހުރިހާ މައުލޫމާތެއް ހޯދޭތޯއެވެ. އޭނާގެ ދިރިއުޅުން ހުންނަގޮތެވެ. އެނާ އާންމުކޮށް ކުރާ ކަންތަކުގެ މައުލޫމާތެވެ. ހަމްދޫނުގެ ދިރިއުޅުމާ ގުޅިފާވަނީ ކޮންބައެއްތޯއެވެ. މި ކަންތަށް ކުރުމުގެ ބޭނުމުގައި އަހަރެން ހަމްދޫނަށް ފާރަލާން ފެށީމެވެ.\nއެއްދުވަހަކު އެންމެން ޝޫޓިންގައި ބިޒީކޮށް އުޅެނިކޮށް ގޭގެ ބޮޑު ގޭޓުންލާފައި ވަރަށް ފާޑެއްގެ ސިފައެއްގައި ހުރި މުސްކުޅި ފުރައިގެ ފިރިހެނަކު ވަދެގެން އާދެއެވެ.\nއެމީހާގެ ގައިގައި ހުރީ ބޮޑު ކަޅު ފޮތިގަނޑެއް އޮޅާފައެވެ. ބޮލުގެ އިސްތަށިގަނޑު ދިގުއިރު ހީވަނީ ދުވަހަކުވެސް ބޮލުގައި ތެޔޮކޮޅެއް ނުލާހެނެވެ. މުޅި ބޯ ހުރީ ހޭވިފައެވެ. މޫނުމަތީގައި ފާޑެއްގެ އެއްޗެއް އުނގުޅާފައި ހުރިއިރު މުޅިފ މޫނުހުރީ ހުދުކުލައިގައެވެ. އެމީހާގެ އެއް ކޮނޑުގައި ބޮޑު ކަޅު ދަބަހެއް އަޅުވާފައި ހުއްޓެވެ. އަދި އަނެއް އަތުގައި ފާޑެއްގެ ގިގުނި ފައްޗެއް އޮތެވެ. އެމީހާގެ މޫނުމަތި ހުރީވެސް ވަރަށް ބިރުވެރި ގޮތަކަށެވެ. ހިނގަނީވެސް ކޮރެއް ޖަހަމުންނެވެ.\nއެމީހާ ވަދެގެން އައިއިރު ކޮންމެވެސް އެއްޗެހިތަކެއް ކިޔައެވެ. “ކޮޓަރި ކައިރީ ނުދޭ…… ކޮޓަރި ކައިރީ ނުދޭ……” އެމީހާ ވަންތަން ފެންނައިރަށް ހަމްދޫނުގެ މޫނުމަތީގެ ކުލަވަރު މުޅިން ބަދަލު ވެއްޖެއެވެ. މުޅި މީހާ ދާހިއްލާ ތުރުތުރު އަޅަންފެށިއެވެ. ހަމްދޫމު އަވަސް އަރުވާލާފައި އެމީހާ އަތުގައި ހިފައިގެން ބޭރަށް ނުކުތެވެ. ވަރަށް ސިއްރުން އަހަރެންވެސް އެމީހުން ފަހަތުން ނުކުތީމެވެ. އެމީހުން ދައްކާ ވާހަކަ އަޑުއެހޭތޯއެވެ.\nހަމްދޫނު ވަރަށް ސިއްރު ސިއްރުން ހުރެ އެމީހާއާއި ވާހަކަ ދެއްކިއެވެ.\nހަމްދޫނު: ބާބާ ކިއްކުރަން މިތަނަށް ތިއައީ.. އަހަރެން ބުނީމެއްނު އެމީހުން ތިއްބަ ނާންނާންށޭ.. އެމީހުންނަށް އެނގިއްޖެއްޔާ ކިހިނެއް ހަދާނީ…..\nބާބާ: ކޮޓަރި ކައިރި ނުދޭ… ކޮޓަރި ހުޅުވަނީމާ އޭނާ އަންނާނެ.. ގޯސް ހުންނަނީ… ވަރަށް ބިރުވެރި…\nހަމްދޫނު: އަހަންނަށް އެކަން އެނގޭ.. އެކަމު މިހާ ގިނަ މީހުން އުޅޭއިރު އަހަރެން ކިހިނެއް އެންމެނަށް ފާރަލާނީ.. އަހަރެންވެސްމީ އެންމެ މީހެކޭ.. ހުރިހާ އެންމެނެއް ނުހިފޭއްޓޭނެއެންނު.. ބާބާ އެހާވަރަށް އަޅަނުލާ.. އަހަރެން މީހަކު އެކޮޓަރި ހުޅުވިއަކަ ނުދޭނަން..\nބާބާ: ހުޅުވިމާ ގޯސް ވަނީ.. ކަލެ މަރުވަނީ.. އޭނަ ވަރަށް ބާރު ގަދަވަނީ.. އޭރުން އަހަރެން އެހީ ނުވަނީ.. އަހަރެން ދަނީ.. ބަލައިގެން އުޅޭތި…\nއެބާބާ ކިޔާ މީހާ ވާހަކަ ދެއްކި ގޮތުން އެއީ ދިވެއްސެއް ނޫންކަން ވަރަށް ރަނގަޅަށް އެނގެއެވެ. މިއީ އަނެއްކާ ހަމްދޫނު މީހުންގެ ސަމާލުކަން ހޯދަން ކުރާ ކަމެއް ބާވައެވެ. އެކަމަކު ސިއްރުން ތިބެގެން ވާހަކަ ދެއްކީމާ އެނގޭނީވެސް ކާކަށް ހެއްޔެވެ؟ ހަމްދޫނުގެ އެ ހިނިތުން ވުމުގެ ފަހަތުގައި ވަރަށް ބޮޑު ސިއްރެއް އެބަވެއެވެ. އެކަން ގުޅިފައި އެވަނީ އެ ކޮޓަރިއަށާއެވެ. އެދުވަހުގެ ފަހުން އެކޮޓަރީގެ ސިއްރުހޯދުމަށް އަހަރެންގެ ޝައުގުވެރިކަން ބޮޑުވެގެން ދިޔައެވެ.\nމިއަދު ހިނގި ހާދިސާއިން ބާބާއާއި އެކޮޓަރިއަކާ ގުޅުމެއް ވާކަން އަހަންނަށް އެނގުނެވެ. އެހެންކަމުން އަހަރެން ދެންބެލީ ބާބާއާއި ބެހޭގޮތުން މައުލޫމާތު ހޯދޭތޯއެވެ.\nއެތަކެއް ބުރަ މަސައްކަތުން ހޯދުނު މައުލޫމާތުން އަހަންނަށް އެނގުނީ އެބާބާއަކީ އެތަނުދެ މީހުން ގަބޫލުކުރާ ގޮތުގައި މޮޅު ފަންޑިތަހަދާ ހީހެއްކަމެވެ. ފަންޑިތައިގެ އަޑު އިވުމުން އަހަރެންގެ ޝައުގުވެރިކަން ގެއްލިގެން ދިޔައެވެ. މީހުން ބުނާތީ އަޑުއަހަމެވެ. ކާމިޔާބު ލިބޭނީ ގަދައަޅާ މަސައްކަތް ކުރާ މީހުންނަށެވެ. އެހެންކަމުން ބާބާގެ ޗެޕްޓާ އެހަށް އެއްފަރާތް ކޮށްފައި އަހަރެން ބެލީ ހަމްދޫނާބެހޭ އިތުރު މައުލޫމާތު ހޯދޭތޯއެވެ.\nހަފްތާއެއް ވަންދެން ރަނގަޅަށް ބެލުމަށްފަހު އަހަންނަށް އެނގުނީ ހަމްދޫނު އަބަދުވެސް ތަޅުދަނޑިއެއް ޖީބަށްލައިގެން އުޅޭކަމެވެ. ހަމްދޫނު އެތަޅުދަނޑި ތަނެއްގައި ބާއްވާތަނެއް އަހަރެން ދުވަހަކުވެސް ނުދެކެމެވެ. އެއީ އެކޮޓަރީގެ ތަޅުދަނޑިކަން އަހަންނަށް ޔަގީންވިއެވެ. އެތަޅުދަނޑި ހޯދުމަށްޓަކައި އަހަރެން ދެން ބެލީ ހަމްދޫނާ ރައްޓެހި ވެވޭތޯއެވެ.\nއެހެންކަމުން އަހަރެން ހަމްދޫނާ އެކީ ބޭރަށް ދާންފެށީމެވެ. ރެސްޓޯރެންޓު ތަކަށްގޮސް ހަމްދޫނަށް ކާންދީ އޭނާއާއިއެކީ ގިނަ ވަގުތު ހޭދަކުރަން ފެށީމެވެ. މިހެން އުޅެމުން މަސްދުވަހު ތެރޭ އަހަންނަކީ ހަމްދޫނު އިތުބާރު ކުރެވޭ ވަރުގެ މީހަކަށް ވީމެވެ.\nއެއްދުވަހެއްގެ ހެނދުނު ގަޑިއެވެ. ހަމްދޫނު ފާހާނާއަށް ވަން ގަޑި ބަލާ އަހަރެން އޭނަގެ ކޮޓަރިއަށް ވަނީމެވެ. ތަޅުދަނޑި ހޯދުމުގެ ނިޔަތު ގައެވެ.\nއަހަރެން އެންމެ ފުރަތަމަވެސް ހޯދަންފެށީ ހަމްދޫނުގެ އަލަމާރި ތެރެއެވެ. ހެދުންތަށްތެރެ ހޯދާ ހޯދާވެސް އަހަންނަށް ތަޅުދަނޑި ފެންނަގޮތެއް ނުވިއެވެ. އެކަމަކު އަލަމާރީގެ އެއް ކަނެއްގައި ކުޑަކުޑަ ކަބަޑެއް ހަދާފައި ހުއްޓެވެ. އޭގެ މަތީގައި ތަޅުދަނޑިއެއްވެސް އޮތެވެ. އަހަރެން އެތަޅުދަނޑި ނަގާ އެކަބަޑު ހުޅުވީމެވެ.\nއަހަރެން ހީކުރީ ކަބަޑުތެރޭގައި އޮންނާނީ ވަރަށް އަގުބޮޑު އެއްޗެއް ކަމަށެވެ. އެކަމަކު ކަބަޑުތެރެއިން އަހަންނަށް ފެނުނީ ލުނބޮއެކެވެ. އޭގައި އެއްޗެހިތަކެއް ލިޔެފައި ހުއްޓެވެ.\nއަހަރެން އެލުނބޮލަށް ބަލަހައްޓައިގެން ހުއްޓައި ހަމްދޫނު ފާހާނާއިން ނުކުންނަ އަޑު އިވުނެވެ. އަވަހަށް ލުނބޯ ބާއްވާފައި އެއްޗެހިތަށް ހުރިގޮތަށް ބަހައްޓާފައި އެކޮޓަރިން ނުކުމެގެން ދިޔައީމެވެ.\nމިހެން ދެތިން ދުވަހު އުޅެއުޅެވެސް ހަމްދޫނުގެ ކޮޓަރިތެރޭން ތަޅުދަނޑި ފެންނަ ގޮތެއް ނުވިއެވެ. އެހެންކަމުން ތަޅުދަނޑި ހޯދޭނެ އެހެން ގޮތެއް ފެނޭތޯ އަހަރެން ބެލީމެވެ.\nހަމްދޫނު ގޭގައި ހުއްޓާ އަހަރެންގެ މަސައްކަތް ކާމިޔާބެއް ނުވާނެއެވެ. އެހެންކަމުން ހަމްދޫނަށް ޝައްކުނުވާ ގޮތަށް އޭނާ ބޭރަށް ފޮނުވޭނެ ގޮތެއް އަހަރެން ހޯދީމެވެ.\nއެއްދުވަހެއްގެ މެންދުރު ގަޑީގައި އަޝްފާއާއި އެކު ހަމްދޫނު ފޮނުވާލާފައި އަހަރެން ހަމްދޫނުގެ ކޮޓަރިއަށް ވަނީމެވެ. އެދުވަހުވެސް އަހަރެންގެ މަސައްކަތް ކާމިޔާބުނުވީ އެމީހުން މާކުރިން ގެއަށް އައުމުންނެވެ.\nމިރޭ ޝޫޓިން ނިމުނީ ވަރަށް އަވަހަށް ކަމުން އެންމެން ނިދަން ދިޔައިރުވެސް ހަމްދޫނު އިނީ ބޭރުގައި ހުރި ބެންޗުގައެވެ. ރެޔަކީ ހަނދުވަރުދޭ ރެޔަކަށްވުމުން އުޑުމަތީގައިވާ ތަރިތައް ރީތިކޮއްފެނެއެވެ. އެރީތި މަންޒަރަށް ގެއްލިފައި ހުއްޓައި އަހަންނަށް ވަރަށް މޮޅު ހިޔާލެއް އައެވެ.\nވަގުތުން ވަގުތަށް ބަދިގެއަށްގޮސް އަހަރެން ބޯ ޖޫސްފުޅިން ދެތަށި ޖޫސް އަޅައިގެން އެއްތައްޓަށް އަހަރެން ގެންގުޅޭ ނިދާ ބޭހުން ތިންގުޅަ ބޭސް ލާފައި ގިރާލައިގެން ބޭރަށް ނުކުތީމެވެ. ބޭރަށް ނިކުމެ ހަމްދޫނު އިން ބެންޗުގައި އިށީނދެ ހަމްދޫނަށް ނިދާބޭސް އަޅާފައި ހުރި ޖޫސްތަށި ދީފައި ބޯލާށޭ ބުނީމެވެ.\nޖޫސްތަށި ބޯއިރަށް ހަމްދޫނު ގާތަށް ނިދިއަންނަން ފަށައިފިއެވެ. ހަމްދޫނު ނިދީމައި އަހަރެން މުޅި ކޮޓަރިތެރެ އެފުއް މިފުށަށް ޖެހިއިރުވެސް ތަޅުދަނޑިއެއް ނުފެނުނެވެ. ހަމްދޫނު އެތަޅުދަނޑި ފޮރުވިޔަސް އެފޮރުވީ ކޮންތާކަށް ބާވައެވެ.\nއޭގެ އަނެއް ދުވަހު އެންމެން ޝޫޓިންގައި ތިއްބައި ސިފައިން އައެވެ. ހަމްދޫނު ޖީބަށް އަތްޖަހައިގެން ހުރެފައި އަވަސްއަރުވާލާފައި ދާން ހަދައިގެން ޖީބުގައި އޮތް އެއްޗެއް ވެއްޓުނެވެ. އަހަރެން ގޮސް އޭތި ނެގިއިރު އެއީ ތަޅުދަނޑި އެކެވެ. އެއީ އަނެއްކާ އެޖާދޫގެ ކޮޓަރީގެ ތަޅުދަނދި ބާވައެވެ. އަހަރެން އަވަހަށް އެތާއޮތް ކުލޭގަނޑަކަށް އެތަޅުދަނޑީގެ ތައްގަނޑު އެރުވީމެވެ.\nހަމްދޫނު އައީމައި އޭނާއަށް ތަލުދަނޑި ދޭއިރަށް ތަޅުދަނޑި ޖަހައިގަނެގެން ބޭރަށް ދިޔައެވެ. ހަމްދޫނުގެ އެހަރަކާތުން އެއީ އެކޮޓަރީގެ ތަޅުދަނޑިކަން އަހަންނަށް ޔަގީންވައެވެ.\nއެރޭ ޝޫޓިން ނިމުމުން އަހަރެން ދިޔައީ ތަޅުދަނޑި ހަދާދޭ މީހެއްގެ ގާތަށެވެ. އޭގެ ދެދުވަސް ފަހުން އަހަންނަށް ހަމްދޫނު އަތުގައި އޮތްކަހަލަ ތަޅުދަނޑިއެއް ލިބުނެވެ.\nމިރެޔަކީ ހަމްދޫނުގެ ހުރިހާ ސިއްރެއް ފަޅާއަރާނެ ރެއެވެ. އެންމެން ނިދަން ދިއުމުން ހަމްދޫނުވެސް ހުރިހާ ދޮރުތަކެއް ތަޅުލާފައި ގޭތެރެ ނިއްވާފައި ނިދަންދިޔައެވެ. އެތަން ފާރަލާން ހުރެފައި އެންމެން ނިދިކަން ޔަގީން ކޮށްފައި އަހަރެން އެކޮޓަރިއާއި ދިމާލަށް ހިނގައިގަތީމެވެ. ކޮޓަރިއާއި ކައިރިވާ ވަރަކަށް އަހަރެންގެ ހިތް ތެޅޭލެއް އަވަސްވަމުން ދިޔައެވެ. ކޮޓަރީގެ ދޮރުމައްޗަށް އަރާފައި ފުންނޭވާއެއް ލީމެވެ. އަތުގައި އޮތް ތަޅުދަނޑި ނަގާފައި ތަޅުވަޅަށް ލައްވާފައި އަނބުރާލީމެވެ. ތަޅުގައި ހިފާފައި އަހަރެން ދޮރުހުޅުވާލީމެވެ.\nހިތް އަދު ރޮނީއޭ ނުދާށޭ – 20 ވަނަ ބައި –\nyey me first dhw\nv salhi mi part vx\nthank u naanu\n🌷Flower girl🌷 says:\nSalhi!!! Keep it up!!! 👍👍


ތައިލެންޑުގެ ބައެއް ވަޒީރުންނަށާއި މަޖިލިސް މެންބަރުންނަށް ކޯވިޑް-19 ޖެހިއްޖެ ތައިލެންޑުގެ ބައެއް ވަޒީރުންނަށާއި މަޖިލިސް މެންބަރުންނަށް ކޯވިޑް-19 ޖެހިއްޖެ\nތައިލެންޑުގެ ބައެއް ވަޒީރުންނަށާއި މަޖިލިސް މެންބަރުންނަށް ކޯވިޑް-19 ޖެހިއްޖެ\nތައިލެންޑުގެ ވެރިރަށް ބެންކޮކުގައި ވެކްސިން ޖަހަނީ / ފޮޓޯ: ރޮއިޓަރސް\nތައިލެންޑުގެ ބައެއް ވަޒީރުންނާއި ޤާނޫނުހަދާ މަޖިލީހުގެ ބައެއް މެންބަރުންނަށް ކޯވިޑް-19 ޖެހިއްޖެއެވެ. އެ ބޭފުޅުންނަށް ކޯވިޑް-19 ޖެހިފައިވަނީ ތައިލެންޑުގެ ވެރިރަށް ބެންކޮކުގައި ހަލުވިކަމާއެކު ބަލިމަޑުކަން ފެތުރެމުންދާ ދަނޑިވަޅެއްގައެވެ.\nމަޢުލޫމާތު ލިބިފައިވާގޮތުގައި މިހާތަނަށް 10 ވަޒީރުންވަނީ އަމިއްލައަށް އެކަހެރިވެފައެވެ. އަދި އޭގެ ތެރެއިން ބައެއް ވަޒީރުންނަށް ކޯވިޑް-19 ޖެހިފައިވާކަންވަނީ ކަށަވަރުވެފައެވެ. އޭގެ އިތުރުން ކޯވިޑް-19 ޖެހިފައިވާ މީހުންނާ ދިމާވެފައިވާތީ އެ ޤައުމުގެ ޤާނޫނުހަދާ މަޖިލީހުގެ ބައެއް މެންބަރުންވެސްވަނީ އަމިއްލައަށް އެކަހެރިވެފައެވެ. އޭގެ ތެރެއިން ބައެއް މެންބަރުންނަށް ކޯވިޑް-19 ޖެހިފައިވުމުގެ ފުރުޞަތު ބޮޑެވެ.\nތައިލެންޑުގެ ސަރުކާރުން ބުނީ ކޯވިޑް-19ގެ ބީ.1.1.7 ވޭރިއަންޓު ޖެހިފައިވާ 24 މީހުން އެ ޤައުމުން ފެނިފައިވާކަމަށެވެ. މިއީ އެ ޤައުމުގެ މުޖުތަމަޢުގެ ތެރެއިން އެ ވޭރިއަންޓު ފެނުނު ފުރަތަމަ ފަހަރެވެ. އެ މީހުންނަށް ބަލިޖެހިފައިވަނީ ވެރިރަށް ބެންކޮކުގައި ހުންނަ މުނިފޫހިފިލުވުމުގެ ޚިދުމަތް ފޯރުކޮށްދޭ މަރުކަޒުތަކުންނެވެ. އެ ތަންތަނުގައި ބަލި ފެތުރޭތީ އޭގެ 200އަށްވުރެ ގިނަ މަރުކަޒުވަނީ ދެ ހަފުތާގެ މުއްދަތަށް ބަންދުކޮށްފައެވެ.\nތައިލެންޑުގެ ބޮޑުވަޒީރު ޕުރަޔުތު ޗަން-އޮޗާ ވިދާޅުވީ މިހާރުގެ ޙާލަތުގައި އާންމުންނަށް ފަރުވާ ދިނުމުގެ ޤާބިލުކަން އެ ޤައުމުގެ ޞިއްޙީ ނިޒާމުގައި ހުރި ނަމަވެސް ޤައުމުގެ ޙާލަތު އިތުރަށް ގޯސްވެދާނެކަމަށް ބަލައި ޞިއްޙީ ފަރުވާ ދެވޭނެ އިތުރު އިންތިޒާމުތައް ހަމަޖެއްސުމަށް އަންގަވާފައިވާކަމަށެވެ.\nނޫސްވެރިންނާ ވާހަކަ ދައްކަވަމުން ތައިލެންޑުގެ ޞިއްޚީ މާހިރެއްކަމަށްވާ ޔޮންގު ޕޫވޮރަވަން ވިދާޅުވީ އެ ޤައުުމުގައި ފެތުރޭ ވޭރިއަންޓުގެ ވާރުތަވުމުގެ ބާރު 1.7 ގުނަ އިތުރުކަމަށެވެ. އޭނާ ވިދާޅުވީ އައު ވޭރިއަންޓު ފެތުރުނަނުދިނުމަށް ކުރެވެންހުރި ހުރިހާ މަސައްކަތެއް ސަރުކާރުގެ ފަރާތުން ކުރިކަމަށެވެ. އެ ޤައުމުގެ ސަރަޙައްދީ ރޮނގުތަކުގައި ހަރުކަށި ފިޔަވަޅުތައް އަޅާފައިވަނިކޮށް އައު ވޭރިއަންޓު ފެތުރުމުން ހައިރާންވާކަމަށް އޭނާ ވިދާޅުވިއެވެ.\nބަލީގެ ނުރައްކާތެރި އައު ވައްތަރެއް ތައިލެންޑުގައި ފެތުރުމުން ކުރިއަށްއޮތް ޗުއްޓީ ދުވަސްވަރަށް އޭގެ އަސަރުކުރާނެކަމަށް ބެލެވެއެވެ. ޗުއްޓީ ދުވަސްވަރުގައި ފިޔަވަޅުތަކަށް ޢަމަލުކުރުމުގައި އާންމުން ފަރުވާކުޑަކޮށްފިނަމަ ޤައުމުގެ ޙާލަތު ވަރަށް ގޯސްވާނެކަމުގެ އިންޒާރު އެ ޤައުމުގެ ޑިޕާޓްމަންޓް އޮފް ޑިޒީސް ކޮންޓްރޯލުންވަނީ ދީފައެވެ.


galehiri: މަދާއިނު ޞާލިޙާއި ޘަމޫދު ބާގައިގެ މީހުން\nމަދާއިނު ޞާލިޙާއި ޘަމޫދު ބާގައިގެ މީހުން\nއެއީ ފަރުބަދަތަކުގައި ބިންވަޅު ނަގައި ކަނޑައިގެން ހަދާފައިވާ ގެތަކެކެވެ. އެއީ ޘަމޫދު ބާގައިގެ މީހުންގެ ގެތައް ކަމަށް ޢާއްމުންގެ މީހުން ބުނެއުޅެ އެވެ. ނަމަވެސް އާސާރީ ތަކެއްޗާ ބެހޭ މާހިރުން ވިދާޅުވަނީ، އެކަން ސާބިތުކޮށްދޭ ޢިލްމީ ހެއްކެއް މިހާތަނަށް ފެނިފައި ނުވާ ކަމަށެވެ. ހޯދުންތަކުން އެނގޭ ގޮތުގައި އެއީ ނަބަޠީންގެ ޤަބުރުސްތާނެކެވެ. އެތަނުގައިވާ ގެތަކުގެ ޢުމުރަކީ ގާތްގަނޑަކަށް 2100 އަހަރެވެ.\nމަދާއިނު ޞާލިޙު ގެ ނަމުން ނަންދެވިފައިވާ ޝަހަރަކީ، ޘަމޫދު ބާގައިގެ މީހުންގެ ޝަހަރު ކަމަށް ޢާއްމުންގެ މެދުގައި މަޝްހޫރުވެފައިވެ އެވެ. މާތް ﷲ، ޞާލިޙުގެފާނު ފޮނުއްވީ ޘަމޫދު ބާގައިގެ މީހުންގެ ގާތަށެވެ. އެބައިމީހުން އެކަލޭގެފާނުގެ ގޮވާލެއްވުމަށް ދިނީ ބިރު ކަންފަތެކެވެ. ދެން މާތް ﷲ އެބައިމީހުންގެ މައްޗަށް ކޯފާލައްވައި، އެބައިމީހުން ނެއްތަވައިލެއްވި އެވެ.\nޑރ. ފަރަޖު ﷲ އަޙުމަދު ޔޫސުފަކީ، އާސާރީ ތަކެއްޗާ ބެހޭ ޢާލިމެކެވެ. އޭނާ ވިދާޅުވެފައިވެ އެވެ. "މަދާއިނު ޞާލިޙުގައިވާ ފަރުބަދަތަކުގައި ބިންވަޅުނަގައިގެން ހަދާފައިވާ ބިތްތަކަކީ ނަބަޠީންގެ ކަށްވަޅުތަކެކެވެ. އެތަނުގައިވާ އެންމެ ދުވަސްވީ ބިތް ހަދާފައިވަނީ، މީލާދުގެ ކުރީގެ 100 ވަނަ އަހަރުގަ އެވެ. މި ކަށްވަޅުތަކާ، ޘަމޫދު ބާގައިގެ މީހުންނާ އެއްވެސް ގުޅުމެއް ނެތެވެ."\nއަދިވެސް އޭނާ ވިދާޅުވެފައިވެ އެވެ. "މަދާއިނު ޞާލިޙުގެ ނަން ނިސްބަތްކުރެވެނީ، ސަލާމްލެއްވި ޞާލިޙުގެފާނަކަށް ނޫނެވެ. އެ ޝަހަރު ނިސްބަތްވާ ޞާލިޙަކީ، ބަނޫ ޢައްބާސް ވަންހައިގެ ޞާލިޙު ނަމަކަށް ކިއުނު މީހެކެވެ. އޭނާގެ ނަމުން އެ ޝަހަރަށް ނަންދެވުނީ، ހިޖުރައިން އަށްވަނަ ޤަރުނުގަ އެވެ. ސުޢޫދީ ޢަރަބިއްޔާގެ އާސާރީ ޢާލިމަކު ވެސް މިވާހަކަ ވިދާޅުވެފައިވެ އެވެ. އެއީ ޑރ. ޢަބްދުއްރަޙުމާނުލް އަންޞާރީ އެވެ."\nމަދާއިނު ޞާލިޙުގައިވާ ގެތަކުން ޘަމޫދު ބާގައިގެ މީހުންގެ ލިއުމެއް ފެނިފައެއް ނުވެ އެވެ. އެ ގެތަކުން ފެނިފައިވަނީ، ލިޙުޔާނީންނާއި ނަބަޠީންގެ ލިޔުންތަކެވެ. ޘަމޫދު ބާގައިގެ މީހުންގެ ލިޔުން ފެނިފައިވަނީ، ތަބޫކުންނެވެ.\nމަދާއިނު ޞާލިޙުގައި ދިރިއުޅުން މަނާކުރާ ފަތުވާއެއް ވެ އެވެ. އެ ފަތުވާ ނެރުއްވާފައިވަނީ، ސުޢޫދީ ޢަރަބިއްޔާގެ ބޮޑެތި ޢިލްމުވެރީންގެ މަޖިލިހުންނެވެ. އެ ޝަހަރުގައި ދިރިއުޅުން މަނާކުރައްވާފައިވަނީ، އެއީ ޘަމޫދު ބާގައިގެ މީހުން ދިރިއުޅުނު ޝަހަރު ކަމަށް ބައްލަވައިގެންނެވެ. ޘަމޫދު ބާގައިގެ މީހުންގެ ޝަހަރުގައި ކެއިން ބުއިން މަނާކުރައްވާފައިވާ ޙަދީޘްފުޅުތައް ވެ އެވެ. އެ ޙަދީޘްފުޅުތަކުގެ މައްޗަށް ބުރަވެވަޑައިގެން ދަންނަބޭކަލުން ފަތުވާ ނެރުއްވާފައިވަނީ، އާސާރީ ޢާލިމުންނާ މަޝްވަރާކުރެއްވުމެއް ނެތި އެވެ.\nމަދާއިނު ޞާލިޙުގައި މީގެ ކުރިން މީހުން ދިރިއުޅެފައިވެ އެވެ. އެބިމުގައި ޙައްޖާޖީންގެ ޤާފިލާތައް މަޑުކޮށްފައިވެ އެވެ. އަދި ޢައްބާސީ ދައުލަތުގެ ޒަމާނުގައި ބިނާކޮށްފައިވާ ކިއްލާއެއް ވެސް ވެ އެވެ. ޢުޘްމާނީ ދައުލަތުގެ ޒަމާނުގައި ވަނީ އެ ކިއްލާ މަރާމާތުކޮށް އާކޮށްފަ އެވެ. މީގެ އިތުރުން ކުރިން އަޅާފައިވާ ރޭލު ދަނގަޑެއް ވެސް އެ ޝަހަރުގައިވެ އެވެ. އެ ޝަހަރުގައި ދިރިއުޅުނު މީހުން، އެ ޝަހަރުން ނުކުމެފައިވަނީ، މީގެ ތިރީހަކަށް އަހަރު ކުރިންނެވެ. މިހާރު ވެސް އެމީހުން ދިރިއުޅުނު ގެތަކުގެ އަސަރު ފެންނަން އެބަހުއްޓެވެ. އެ ގެތައް ހަދާފައިވަނީ ކިސަޑުންނެވެ.\nމަދާއިނު ޞާލިޙުން ފެށިގެން އުތުރަށް ހުރި ފަރުބަދަތަކުގައި ބިންވަޅުނަގައިގެން ބިތްތައް ހަދާފައިވެ އެވެ. އެ ފަރުބަދަތައް ގޮސްފައިވަނީ ތަބޫކާ ދިމާއަށެވެ. އެގޮތަށް 132 ފަރުބަދައިގައި ބިތްތައް ހަދާފައިވެ އެވެ. އެ ފަރުބަދަތަކުގެ ތެރޭގައި ހަދާފައިވާ ގެތަކުން ފެނުނު މިނިކަށިތައް ތަޙުލީލުކުރިއިރު، އޭގެ ދޮށިކަން ވާޞިލްވަނީ، މީލާދުގެ ކުރީގެ 100 ވަނަ އަހަރަށް ކަން އެނގިފައިވެ އެވެ. ނަބަޠީންގެ ޙަޟާރަތު އެ ސަރަޙައްދުގައި އާރާސްތުވާން ފެށީ، އެ ދުވަސްވަރުގަ އެވެ.\nމަދާއިނު ޞާލިޙަކީ، ޘަމޫދު ބާގައިގެ މީހުންގެ ޝަހަރު ނޫން ކަމަށް އާސާރީ ތަކެއްޗާ ބެހޭ ޢާލިމުން ވިދާޅުވެ އެވެ. އަދި ދަންނަބޭކަލުން އެ ޝަހަރާ ބެހޭ ގޮތުން ވާހަކަދައްކަވާފައިވަނީ، ޢިލްމީ ހޯދުންތަކަށް ބެއްލެވުމެއް ނެތި، އިޖުތިހާދުގެ މައްޗަށް ބުރަވެވަޑައިގެން ކަމަށް ވެސް އެ ބޭކަލުން ވިދާޅުވެ އެވެ.\nމަދާއިނު ޞާލިޙު ގައިވާ ތަކެތީގެ ޢުމުރު 2100 އަހަރަށްވުރެ ދޮށި ނޫންކަން ވަނީ ސާބިތުވެފަ އެވެ. ޘަމޫދު ބާގައިގެ މީހުންނަކީ، އެއަށްވުރެ މާކުރިން ދިރިއުޅުނު ބަޔެކެވެ. އާސާރީ ތަކެއްޗާ ބެހޭ ޢާލިމުން ވިދާޅުވާ ގޮތުގައި، ޞާލިޙުގެފާނު ދުނިޔެއަށް ވަޑައިގެންނެވީ އިބްރާހީމުގެފާނަށްވުރެ ކުރިންނެވެ. އެ ދެ ބޭކަލުންގެ ދެމެދުގައިވާ މުއްދަތު އެނގެން ނެތް ނަމަވެސް، އެ މުއްދަތު، ފަސް ހާސް އަހަރާ ގާތްކުރާނެ ކަމަށް ޢާލިމުން ލަފާކުރައްވަ އެވެ.\nމަދާއިނު ޞާލިޙާ ބެހޭ ގޮތުން ކުރެވިފައިވާ ޢިލްމީ ދިރާސާތަކުން އެނގޭ ގޮތުގައި، އެ ޝަހަރުގައިވަނީ، ޘަމޫދު ބާގައިގެ މީހުންގެ އާސާރީ ތަކެއްޗެއް ނޫނެވެ. އެކަމަކު، އެ ޝަހަރުގައިވަނީ، ނަބަޠީންގެ އާސާރީ ތަކެއްޗެވެ. ނަމަވެސް މުސްލިމުންގެ މެދުގައި މަޝްހޫރުވެފައިވަނީ، އެ ޝަހަރަކީ، ޘަމޫދު ބާގައިގެ މީހުންގެ ޝަހަރު ކަމަށެވެ. އަދި ޞާލިޙުގެފާނު ފޮނުއްވީ އެ ޝަހަރުގެ އަހުލުވެރިންގެ ގާތަށް ކަމަށެވެ.\nމުޞަންނިފު: އަލްއުސްތާޛާ ޙަލީމާ މުޡައްފަރު


Dheebaja ah badhal dheyn kuri hukum baathil koffi | ThePress\n07 April 2021, 15:57\nދިވެހިރާއްޖޭގެ ސުޕްރީމް ކޯޓު / ފޮޓޯ: ދަ ޕްރެސް\nދީބާޖާ އިންވެސްޓްމަންޓަށް ބަދަލުގެ ގޮތުގައި 348 މިލިއަން ރުފިޔާ ދޭން ނުޖެހޭ ކަމަށް ސުޕްރީމް ކޯޓުން ހުކުމް ކޮށްފިއެވެ.\nސުޕްރީމް ކޯޓުން މިއަދު ކުރި ހުކުމުގައި ވަނީ، މީގެ ކުރިންވެސް ސުޕްރީމް ކޯޓުން، އެ ކޯޓުން ނިންމާފައިވާ ނިންމުންތައް ރިވިއުކޮށް ބަދަލުކޮށްފައިވާ ކަމަށާއި އެގޮތުން ރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދުގެ މައްޗަށް ކުރި 13 އަހަރުގެ ހުކުމާއި، ދިއްގަރު ދާއިރާގެ ކުރީގެ މެންބަރު އަހުމަދު ނާޒިމް ޖަލަށްލާން ކުރި ހުކުމް ރިވިއުކޮށް ބަދަލުކޮށްފައިވާ ކަމަށް ފާހަގަ ކޮށްފައެވެ.\nސުޕްރީމް ކޯޓުން ކުރި އެ ހުކުމް ބާތިލު ކޮށްފައި ވަނީ ދީބާޖާގެ ފަރާތުން ބޭނުންވާނަމަ އެ ހުކުމް އަލުން ސުޕްރީމް ކޯޓުގައި އިސްތިއުނާފު ކުރުމުގެ ފުރުސަތު ދީފައެވެ.\nއެ މައްސަލަ ސުޕްރީމް ކޯޓުގައި ބެއްލެވީ ފަނޑިޔާރު އާއިޝާ ޝުޖޫން މުހައްމަދާއި ފަނޑިޔާރު ޑރ. އަޒްމިރާލްދާ ޒާހިރު އަދި، ފަނޑިޔާރު ޑރ. މުހައްމަދު އިބްރާހިމެވެ. ރިޔާސަތު ބެލެހެއްޓެވީ ފަނޑިޔާރު ޝުޖޫން އެވެ.\nއުތުރު ޕްރޮވިންސްގެ އަތޮޅުތަކަށް ފެރީ ހިދުމަތް ދިނުމަށް ދީބާޖާއާއެކު ހަދާފައި އޮތް އެއްބަސްވުން އުވާލުމުން ލިބުނު ގެއްލުމުގެ ބަދަލު ދޭން ސިވިލް ކޯޓުން ހުކުމް ކުރިއެވެ. އެއީ 348.10 މިލިއަން ރުފިޔާއެވެ. އޭގެ ފަހުން ހައިކޯޓުން އެ ހުކުމް ބާތިލް ކުރިއެވެ.\nދީބާޖާ އަށް ބަދަލު ދޭން ސިވިލް ކޯޓުން ކުރި ހުކުމް ހައި ކޯޓުން 2018 ވަނަ އަހަރު ބާތިލްކުރިއެވެ. ނަމަވެސް ހައި ކޯޓުން އެހުކުމް ބާތިލް ކޮށްފައި ވަނިކޮށް 2019 ވަނަ އަހަރު ސުޕްރީމް ކޯޓުން ވަނީ ދީބާޖާއަށް ބަދަލު ދޭން ކުރި ހުކުމް ދަމަހައްޓާފައެވެ.\nއެ ކުންފުންޏަށް ބަދަލުގެ ގޮތުގައި ދޭން ޖެހޭ ފައިސާގެ ތެރެއިން ތިން ބައިކުޅަ އެއްބައަށްވާ، 116 މިލިއަން ރުފިޔާ ދެއްކުމަށް ދައުލަތުގެ މައްޗަށް ސިވިލް ކޯޓުން ހުކުމްކޮށްފައި ވަނީ މިދިޔަ ނޮވެމްބަރު މަހުގެ ކުރީ ކޮޅުއެވެ. ނަމަވެސް ދައުލަތާ، ދީބާޖާ އާ ދައުލަތާ އެކު ކުރެވުނު ސެޓްލްމެންޓް މަޝްވަރާތަކަށްފަހު އެ ކުންފުނިން އެދުނީ 174 މިލިއަން ރުފިޔާ ބަދަލުގެ ގޮތުގައި ހޯދުމަށެވެ.\nއެހެންކަމުން ރައީސް އިބްރާހީމް މުހައްމަދު ސޯލިހް ނިންމަވާފައި ވަނީ އެކުންފުންޏަށް ބަދަލުގެ ގޮތުގައި 174 މިލިއަން ރުފިޔާ ދިނުމަށެވެ.\nހަބަރު ކޮރަޕްޝަން ދީބާޖާ


އެންމެބޮޑު އަމާޒަކީ އިންޓަނެޓް ޚިދުމަތް މާލެއެކޭ އެއްފެންވަރެއްގައި ހުރިހާ ރަށަކަށްދިނުން: ދިރާގު\n7 ޖުލައި 2012\nއިންޓަރވިއު, ވިޔަފާރި, ޚަބަރު\nދިރާގުގެ ސީއީއޯ އިސްމާއިލް ރަޝީދު ކަނާތްފަރާތުން ދެވަނާގައި. ސީއީއޯވަނީ އީޓީ އަށް ހާއްސަ އިންޓަވިއުއެއް ދެއްވާފައި\nމިހާރު ދިރާގުގެ އެންމެބޮޑު އަމާޒަކީ ބްރޯޑް ބޭންޑްގެ އިންޓަނެޓްގެ ޚިދުމަތް އެދެވޭ ފެންވަރެއްގައި ރާއްޖޭގެ ހުރިހާ ރަށަކަށްދިނުންކަމަށް ދިރާގުގެ ސީއީއޯ އިސްމާއިލް ރަޝީދު ވިދާޅުވެއްޖެ އެވެ.މިދިޔަ ހުކުރު ދުވަހުގެރޭ އޭދަފުށީ ކޮރަލް ޕާކް ރެސްޓޯރަންޓްގައި “އީޓީ” އަށް ދެއްވި ޚާއްސަ އިންޓަވިއުއެއްގައި އިސްމާއިލް ރަޝީދު ވިދާޅުވީ ދިރާގުގެ އަމާޒަކީ މާލެއެކޭ އެއްފެންވަރެއްގައި ރާއްޖޭގެ ހުރިހާ ސަރަހައްދަކަށް ބްރޯޑް ބޭންޑް ހައި ސްޕީޑް އިންޓަނެޓްގެ ޚިދުމަތް ދިނުން ކަމަށެވެ. އެހެންނަމަވެސް ރާއްޖެ ތެރޭގައި އެކަން ކުރެވޭނީ ތަފާތު ޓެކްނޮލޮޖީސް ބޭނުންކޮށްގެން ކަމަށް އިސްމާއިލް ރަޝީދު ވިދާޅުވި އެވެ.\n“ދިރާގުން ބޭނުންވަނީ އެކި ރަށްތަކުގެ ތަފާތު ކުޑަކޮށްލަން. ހުރިހާ އެންމެންނަށްވެސް ނެޓަށް މިއަދު ވަދެވެން އެބަޖެހޭ. އަޅުގަނޑުމެންގެ އެންމެ ބޮޑު މަގުސަދަކީ އިންޓަނެޓްގެ ހިދުމަތް އެދެވޭ ގޮތަކަށް ހުރިހާ ރައްޔިތުންނަށް ފޯރުކޮށްދިނުން،” އިސްމާއިލް ރަޝީދު ވިދާޅުވި އެވެ.\nއިސްމާއިލް ރަޝީދު އިތުރަށް ވިދާޅުވީ 70 މިލިއަން ޑޮލަރު (899 މިލިއަން ރުފިޔާ) ގެ ސަބްމެރިން ކޭބަލް ޕްރޮޖެކްޓަކީ މުޅި ރާއްޖެއަށް ބްރޯޑްބޭންޑް އިންޓަނެޓްގެ ޚިދުމަތް ފުޅާކުރުމަށް ފެއްޓި ޕްރޮޖެކްޓެއް ކަމަށެވެ. އެގޮތުން މިހާރު ކޭބަލް އިންސްޓޯލް ކުރުމަށްފަހު އެއަށް ޓެސްޓްކޮށް ހިދުމަތްދެމުންދާ ކަމަށް އިސްމާއިލް ރަޝީދު ވިދާޅުވި އެވެ.\n“އިތުރު ރަށްރަށަށް ތްރީޖީ ދެމުން ގެންދެވެނީ އޭގެ (ސަބްމެރިން ކޭބަލް) ސަބަބުން. އެކަމަކު އޭދަފުއްޓަށް ސީދާ ކޭބަލް ޓާމިނޭޓްވެފަ އޮންނާތީ، އޭދަފުއްޓަށް އައީ ކޮން ބަދަލެއްތޯ ބަލާއިރު މިހާރު ކޮންމެވެސް ބަދަލުތަކެއް ފެންނާނެ. އެއީ ކޮލިޓީގެ ބަދަލުތައް. އޭދަފުއްޓަށް ލިބިފަހުރި އިންޓަނެޓްގެ ކެޕޭސިޓީ މެދުކެނޑުމުގެ ކަންތަކާއި، ކުރިން ދިމާވާ ދަތިތަކުގެ ވަރަށް ގިނަ ކަންތައްތައް ވަރަށް ބޮޑަށް މިހާރު ކުޑަވެގެންދާނެ.” ދިރާގު ބައެއް އިސްވެރިންނާއެކު އީޓީއަށް ދެއްވި އިންޓަވިއުގައި އިސްމާއިލް ރަޝީދު ވިދާޅުވި އެވެ.\nރާއްޖޭގައި އޭ ލެވެލް އިމްތިހާނު ބާއްވަން ނިންމައިފި\n18 އަހަރުން މަތީ މީހުންނަށް މާދަމާ ވެކްސިން ޖަހަން ފަށަނީ


ކީރިތި ރަސޫލާ ﷺ އަކީ މީސްތަކުންނަށްވާ ނަމޫނާއެއް: މިނިސްޓަރ | Dhiislam | Dhiislam\nރަމަޟާންމަހުގެ ރޭތައް އިޙްޔާކުރުމަށް ފުވައްމުލައް ސިޓީގައި ރޭ ބޭއްވި ފޯރަމްގައި ” އެންމެ ހެޔޮ އިންސާނާގެ ޙަޔާތްޕުޅުގައި ޢިޖުތިމާއީ ގުޅުން ” މި މައުޟޫއަށް ތަޤްރީރުކުރައްވާފައިވަނީ މިނިސްޓަރ އޮފް އިސްލާމިކް އެފެއާޒް ޑރ. އަޙްމަދު ޒާހިރު ޢަލީ އަދި މިނިސްޓަރ އޮފް ސްޓޭޓް ފޮރ އިސްލާމިކް އެފެއާޒް އަލްއުސްތާޛް މުޙައްމަދު އަނީލެވެ.\nމި މައުޟޫއަށް ވާހަކަފުޅުކުރިއަށް ގެންދަވަމުން މިނިސްޓަރ ވިދާޅުވީ ޤުރުއާނުގައި ބާވާލައްވާފައިވާ ހުރިހާ ކަންތައްތަކެއް އެކަލޭގެފާނުވަނީ ޢަމަލުފުޅުން ދައްކަވައި، އަދި ފަސޭހައިން އެނގޭ ގޮތަށް މީސްތަކުންނަށް ކިޔައިދެއްވާފައިކަމަށެވެ.\nއެކަލޭގެފާނު ގެންނެވި ޝަރީޢަތަކީ އެއީ އެންމެ ފަހުގެ ރިސާލަތުކަމަށާއި އެއްވެސް އުނި އިތުރުކަމެއްނައިސް މި ޝަރީޢަތް ޤިޔާމަތާ ހަމައަށް ދެމި އޮންނާނެކަމަށް ވިދާޅުވިއެވެ.\nކީރިތި ރަސޫލާ ﷺ ގެނެސްދެއްވި ރިސާލަތު މީސްތަކުންނާހަމައަށް ފޯރުކޮށްދެއްވާފައިވާކަން ފާހަގަކުރައްވާ ޙައްޖަތުލް ވަދާޢުގައި އެކަލޭގެފާނު މީސްތަކުންނާ މުޚާތަބުކޮށް ދެއްކެވި ޝަރީޢަތާގުޅޭ ވާހަކަ މިނިސްޓަރ ވަނީ ކިޔައިދެއްވާފައެވެ.\nއަދި ކީރިތި ޤުރުއާނުގައި އެކަލޭގެފާނާ ގުޅޭ ގޮތުންވާ ވާހަކަތަކަށް ބައްލަވާލައްވަމުން ކީރިތި ރަސޫލާ ﷺ އަކީ މީސްތަކުންނަށް ވާ ނަމޫނާއެއްކަމަށް ވިދާޅުވިއެވެ.\nއިސްލާމްދީނުގައި އަޚްލާޤަށް ވަރަށް މަތިވެރިކަމެއް ދެއްވާފައިވާއިރު ކީރިތި ރަސޫލާ ﷺ އަކީ އެންމެ ރިވެތި އަޚްލާގުގެ ވެރިޔާކަމަށްވެސް ވިދާޅުވިއެވެ.\nއިންސާނުން މިނެކިރާ މީޒާނުގައި އެންމެ ބަރު އެއްޗަކަށް ވާނީ ރިވެތި އަޚްލާގުކަން ފާހަގަކުރައްވާ މީސްތަކުންގެ ތެރެއިން އެންމެ ގިނަބަޔަކު ސުވަރުގެ ވައްދަވާ އެއްސަބަބަކީވެސް ރިވެތި އަޚްލާޤުކަމަށް ވިދާޅުވިއެވެ.\nކީރިތި ރަސޫލާގެ ޙަޔާތްޕުޅުން ނަމޫނާ ދައްކަވަމުން އެކަލޭގެފާނު އަނބިއަނބި ކަނބަލުންނާއި ދަރިދަރިކަލުންނާއެކު ވަގުތު ހޭދަކުރެއްވިގޮތާއި އެކިކަންކަމުގައި އަނބިއަނބި ކަނބަލުންނާ މަޝްވަރާކުރައްވާކަން ފާހަގަކުރެއްވިއެވެ.\nހަމައެގޮތަށް އަނބިއަނބި ކަނބަލުންނަށް އެންމެ ލޯބިވާ ނަމުން މުޚާތަބް ކުރައްވާކަމަށްވެސް ވިދާޅުވިއެވެ.


ރަނާ (ތިންވަނަ ބައި) – Esfiya\n” އާނ… އެކަމަކު ދެން އެހެން ނުކިޔައްޗެ” ޒިއާން ބުންޏެވެ.\nރަނާވެސް ބަސްއަހާ ކުޑަކުއްޖެއް ފަދައިންރަކިވެފައި އިނދެ “ހޫމް” ބުނެލިއެވެ. ސަބަބު އޮޅުން ފިލުވާކަށްވެސް ނުކެރުނެވެ.\n“ޒިއާންބެ” ނަމުން ޒިއާން އަށް ބަދަލުކުރަން ރަނާއަށް ދުވަސްކޮޅެއް ނެގިއެވެ. އެކަމަކުވެސް އެއީ މިހާރު ޒިއާންބެ އެއް ނޫނެވެ. ރަނާ މިހާރު އެހެނެއް ނުކިޔައެވެ.\nދުވަހަކީ ހުކުރު ދުވަހެވެ. މިއަދު ރަނާއަށް ވަރަށް އަވަހަށް ޒިއާން ފެންނާނެ ކަމުގެ ފުރިހަމަ ޔަގީންކަން އޮތެވެ. ރަނާ ހުރީ ކުނިކަހާށެވެ. ކޮޓަރިތެރެ ފޮޅަން އުޅެނިކޮށް ޒިއާންއައިސް ވަނެވެ. ރަނާ އަޅާ ކޮންމެ ފިޔަވަޅަކަށް ފިޔަވަޅެއް އަޅަމުން އެކިވާހަކަ ދައްކަމުން ދިޔައެވެ.\n“ބުނަންތަ ވާހަކައެއް.. ވަރަށް ގިނަ ފިރިހެންކުދިން ކުރާކަމެއް. އަންހެން ކުދިންނާ ތިގޮތަށް ރައްޓެހިކޮށް އުޅެއުޅެފަ ދެން އަހާނީ ރައްޓެހިވާން.. ދޯ؟؟؟ އަނެއްކާ ޒިއާން އެހެން ނުހަދައްޗެ” ޒިއާން ބުނާ އެއްޗެއް ބަލާލުމުގެ މަޤްސަދުގައި ރަނާ ބުނެލިއެވެ. ޒިއާން ފާޑަކަށް ބަލަހައްޓައިގެން ހުރީއެވެ. އާއެކޭ ބުނުމުގެ ގޮތުން ބޯޖަހާލީ ކުޑައިރުކޮޅެއްފަހުންނެވެ.\nދުވަސްތައް ފާއިތުވެގެންދަނީ މިފަދަ ގޮތަކަށެވެ. މިހާރު ޒިއާންއާ ވާހަކަ ނުދައްކާ ހުންނަން ޖެހުނަސް ނޫނީ ރަނާއަށް ޒިއާން ނުފެންނަ ދުވަހަކުވެސް ރަނާ ހިތްހަމައެއް ނުޖެހެއެވެ. މިގޮތަށް ކަންތައްވަމުން މިދަނީ ކީއްވެބާއެވެ؟ އަނެއްކާ ރަނާ އަށް ޒިއާންދެކެ ލޯބިވެވުނީ ނޫންބާއެވެ. އެކަމަކު ހުސެން އަށްފަހު އެއްވެސް މީހަކާމެދު އެފަދަ ގޮތަކަށް ދެކެވޭނޭ ރަނާގެ ހިތެއް ނުބުނެއެވެ. ހުސެން ނޫން އެހެން މީހަކާއެކު ރަނާއަށް އުޅެވޭނެ ކަމަކަށް ރަނާއަށް ގަބޫލެއް ނުކުރެވެއެވެ. ނަމަވެސް އޭލެވެލް ކިޔަވަން ބަދަލުވުންވީ ރަނާގެ ހަޔާތްވެސް ބަދަލުވެގެން ދިޔަ ކަމަކަށެވެ. މިވަނީ ކީއްބާވައެވެ.\nޒިއާން ރަނާއާމެދު ކަންތައް ކުރަމުންދާ ގޮތުން އޭނައަށް ޚާއްސަ ގަދަރެއް ދެވުނީބާއެވެ؟ ނޫނީ ރަނާއަށް ހުސެންދެކެ ފޫހިވެވުނީބާއެވެ. މިހާވަރަށް ޒިއާންއާ ދޭތެރޭ މިވިސްނެނީ ކީއްވެބާއެވެ؟ ޒިއާންވެސް ރަނާއާމެދު އެހާބޮޑު ގާތްކަމެއް އެބާއްވަނީ އަޅެ ކީއްވެބާއެވެ؟ ޒިއާން ރަނާދެކެ ލޯބިވާތީބާއެވެ؟ ޒިއާންގެ އަމަލުތައް ހުންނަގޮތުން ބައެއް ފަހަރު ރަނާއަށް އެހެން ހީކުރެވެއެވެ. ނަމަވެސް އެއީ ސަމާސާއެއް ކަމަށް ދެކިގެން ރަނާ ހުންނަނީއެވެ.\nޓެސްޓް ނިންމާފައި އައިގޮތަށް ރަނާ ތައްޔާރުވަމުން ދިޔައީ ފޮއްޓަށް އެއްޗިހި އަޅާށެވެ. ޗުއްޓީއަށް ރަށަށް ދިއުމަށްޓަކައެވެ. ގްރޭޑް 11 ނިމުމުން ލިބޭ ބޮޑު ޗުއްޓީ ލިބުނީއެވެ.\n” ވަރަށް އުފާވެފަދޯ ތިހުންނަނީ” ރަނާ ތައްޔާރުވަމުންދިޔަ މަންޒަރުބަލަން ދެރަވެފައި ހުރެގެން ޒިއާން އަހާލިއެވެ.\nރަނާ އާއެކޭ ބުނީ ހެވިފައި ހުރެގެންނެވެ. އެކަމަކު ޒިއާން ދެރަވާންވީ ކީއްވެ ހެއްޔެވެ؟ ރަނާއަކީ ޒިއާންގެ ލޯބިވެރިއެއްވެސް ނޫނެވެ. ލޯބިވާ ވާހަކަ އެއްވެސް ނުބުނެއެވެ. ދެން ކީއްވެ ހެއްޔެވެ؟ ޒިއާންއަށް ވީގޮތް ނޭންގުނަސް ރަނާއަށް ހަމަގައިމުވެސް ގޮތެއް ވެއްޖެކަން ރަނާއަށް އިހުސާސްވީ ރަށަށް ދިއުމުންނެވެ. ޒިއާން ނުފެންނަ ހިސާބުގައި ހުންނަން އުނދަގުވާން ފެށުމުންނެވެ. ޒިއާންގެ ކޯލަކަށް ނަމަވެސް މެސެޖަކަށް ނަމަވެސް އިންތިޒާރުކުރެވޭތީއެވެ. ކީއްވެ ހެއްޔެވެ؟ މިއީ ލޯބި ހެއްޔެވެ؟ އެކަމަކު ހުސެން ނޫން އެހެން މީހަކު ދެކެ ރަނާއަށް ލޯބި ވެވުނީ ހެއްޔެވެ؟ މިސުވާލު އަބަދުވެސް ރަނާގެ ހިތުގައި އޮވެއެވެ. ޖަވާބެއް ނޭންގެއެވެ. އެނގޭހާވެސް ކަމަކީ ޒިއާންއާ ދުރުގަ ހުންނަން އުނދަގޫކަމެވެ.\nނަމަވެސް ޒިއާންދެކެ ލޯބިވާން ބޭނުންނުވާކަމެވެ. އެއްވެސް މީހަކު ދެކެ ލޯބިވާން ރަނާ ބިރުގަނެއެވެ. ލޯބި ގަބޫލު ކުރާކަށްވެސް މިހާރު ރަނާ ބޭނުމެއް ނޫނެވެ. ދެވަނަ ފަހަރަށް ލޯބީގައި ނާކާމިޔާބު ތަހައްމަލް ކުރާނެހާ ހިތްވަރެއް ރަނާގެ ނެތެވެ. ޒިއާންވެސް ވާނީ ހުސެން ކަހަލަ މީހަކަށް ކަންނޭންގެއެވެ. އެކަމަކު އެގޮތަށް ނުވިސްނުމަށް ޒިއާން ރަނާއަށް ނަސޭހަތްތެރިވެއެވެ. އެންމެން އެއްގޮތެއް ނުވާނޭ އަބަދުވެސް ޒިއާން ބުނާނެއެވެ.\nޗުއްޓީއަށް ރަށަށް އައި ފުރަތަމަ ދުވަހު މުޅިންވެސް ރަނާއަށް ހުރެވުނީ ފޯނަށް ބަލަބަލައެވެ. އިންތިޒާރުގައެވެ. ރޭގަނޑުގެ ވަގުތެވެ. ރަނާ އަދިވެސް އެއޮތީ ޒިއާން ގުޅާނެ ކަމުގެ އިންތިޒާރުގައެވެ. މާގިނައިރު އިންތިޒާރުކުރާކަށް ނުޖެހުނެވެ. ޒިއާން ގުޅައިފިއެވެ.\n” ވަރަށް ހަނދާންވޭ.. އަވަހަށް އަންނައްޗެ” ޒިއާން ބުންޏެވެ.\nލަސްވި ކަމަށްޓަކައި ވަރަށް ބޮޑަށް ސޮރީ….. ކުޑަކަމެއް ދިމާވެގެން އަޕްލޯޑް ނުކުރެވުނީ.. ހީކުރަން މިބައިވެސް ކިޔުންތެރިންނަށް ކަމުދާނެކަމަށް. ތިޔަ ދެެއްވާ ސަޕޯޓަށް ޝުކުރިއްޔާ\nrimsha mi bai varah reethi igey maashaa allah.\nVaahaka up kurevey dhuvas angaalaba\nKONIRAKU UP KURANY AVAS KOHBA\nvarah mixtakex ebahuri..foohi…..\nހިތާމަ މަޖާ ލޯބި August 12, 2020\nހަދިޔާ (ސަތުތިރީސްވަނަ ބައި)\nދީނީ ލޯބި February 16, 2019


Dhaftharugai registry vefai thibi meehun flat ah edhen aa form eh husha halhan jehijje | Mihaaru\nފްލެޓަށް އެދޭ ފޯމް ހޯދުމަށްޓަކައި ދަރުބާރުގޭގައި މީހުން ތޮއްޖެހިފައި.---ފޮޓޯ: ނިޝާން އަލީ/މިހާރު\nދަފުތަރުގައި ތިބި މީހުން ފްލެޓް އެދެން އާ ފޯމެއް ހުށަހަޅަން ޖެހިއްޖެ\n11 ޖުލައި 2018 - 15:457comments\nމާލޭ ދަފުތަރުގައި ރަޖިސްޓްރީ ވެފައިވާ މީހުން، ސަރުކާރުގެ ހިޔާ މަޝްރޫއުގެ ދަށުން ފްލެޓަށް އެދެން އަލުން ފޯމް ހުށަހަޅަން ޖެހިއްޖެ އެވެ.\nދަފުތަރުގައި ރަޖިސްޓްރީވެފައިވާ މީހުންނަށް ހިޔާ މަޝްރޫއުގެ ދަށުން ދެ ކެޓަގަރީއެއް ވަނީ ކަނޑައަޅައިފަ އެވެ. އެއީ ދަފުތަރުގައި ރަޖިސްޓްރީ ވެފައިވާ މީހުންނަށް ދޭ ދެ ކޮޓަރީގެ ފްލެޓާއި އެއް ކޮޓަރީގެ ފްލެޓް ހިމެނޭ ކެޓަގަރީ އެވެ.\nފްލެޓަށް ކުރިމަތިލުމަށް އާ ފޯމެއް ހުށަހަޅަން މި ޖެހުނީ، ދަފުތަރުގައި ރަޖިސްޓްރީވުމުގެ ފުރުސަތު ހައުސިން މިނިސްޓްރީން އަލުން ހުޅުވާލައި، ފްލެޓް ދިނުމުގައި ޕޮއިންޓްދޭ ބައެއް އުސޫލުތަކަށް ބަދަލު ގެނައުމުންނެވެ.\nDhaftharu meehunnah flat dhinumugai point dhey usoolu aanmu koffi\nހައުސިން މިނިސްޓްރީގައި މިއަދު ބޭއްވި ނޫސްވެރިންގެ ބައްދަލުވުމެއްގައި އެ މިނިސްޓްރީގެ ނައިބު އިބްރާހިމް ނަޒީމް ވިދާޅުވީ ދަފުތަރު ކެޓަގަރީގެ ދަށުން ކުރިން ފްލެޓަށް ފޯމުލާފައިވާ މީހުން ވެސް، އަލުން ފޯމު ހުށަހަޅަން ޖެހޭނެ ކަމަށެވެ.\n"އެކަމަކު އެ އެންމެންނަށް ވެސް އަޅުގަނޑުމެން ވަކިވަކިން ގުޅައި، މި ތަނަށް ގެނެސްގެން، ފޯމުލުމުގެ ފުރުސަތު ދޭނަން،" އޭނާ ވިދާޅުވި އެވެ.\nދަފުތަރުގައި ރަޖިސްޓްރީވުމުގެ ފުރުސަތު މިއަދު ހުޅުވާލުމާއެކު، އެކަމަށް ހައުސިން މިނިސްޓްރީގައި ވަކި އޮފީހެއް ވަނީ ގާއިމުކޮށްފަ އެވެ. ދަފުތަރުގައި ރަޖިސްޓްރީ ވުމާއި އެ ކެޓަގަރީގެ ދަށުން ފޯމު ބަލައިގަތުން ވެސް ހަމަޖެހިފައިވަނީ އެތަނުންނެވެ.\nނަޒީމް ވިދާޅުވީ ދަފުތަރުގައި ރަޖިސްޓްރީ ވުމާއެކު ވަގުތީ ލިޔުމަކާއެކު ސްލިޕްކޮޅެއް ލިބޭނެ ކަމަށެވެ. ދަފުތަރު ކެޓަގަރީއަށް ފޯމު ހުށަހަޅަން ޖެހެނީ އެ ސްލިޕާއެކު އެވެ.\nއޭނާ ވިދާޅުވި ގޮތުގައި ދަފްތަރުގައި ރަޖިސްޓްރީވާން ހުށަހެޅި ނަމަވެސް، އެ މީހެއްގެ ނަން ދަފުތަރުގައި އޮންނާނީ އަންނަ ސެޕްޓެމްބަރު 23ގައި އޮންނަ ރިޔާސީ އިންތިހާބަށް ފަހު އެވެ. އެއީ ރިޔާސީ އިންތިހާބުުގައި ވޯޓުލުމުގެ ލުމުގެ ހައްގު ލިބިފައިވާ މީހުންގެ ލިސްޓު އެކުލަވާލައިި، މިހާރު އިއުލާން ކޮށްފައިވާތީ އެކަމުގެ ސަބަބުން ބައެއް މީހުންނަށް ވޯޓުލުމުގެ ހައްގު ގެއްލިދާނެތީ ކަމަށް ނަޒީމް ވިދާޅުވި އެވެ.\nދަފުތަރުގައި ރަޖިސްޓްރީވެފައިވާ މީހުންގެ ކެޓަގަރީއަށް ގެނައި އިސްލާހުތަކުގެ ދަށުން މިހާރު ފްލެޓް ދިނުމުގައި ބަލަނީ ދަފުތަރުގައި ދެމިހުރި މުއްދަތަށާއި މާލޭގައި މެދުނުކެނޑި ދިރިއުޅުނު މުއްދަތަށެވެ. އެގޮތުން އެންމެ ގިނަ ޕޮއިންޓް ލިބެނީ ދަފުތަރުގައި ރަޖިސްޓްރީވެފައިވާތާ އެންމެ ގިނަ ދުވަސްވީ މީހުންނަށާއި މާލޭގައި ދިރިއުޅޭތާ އެންމެ ގިނަ ދުވަސްވީ މީހުންނަށެވެ.\nއަދި ފްލެޓަށް އެދި ކުރިމަތިލާއިރު މި ދެ ކެޓަގަރީގައި ހިމެނޭ މީހުން ވެސް، އެ މީހުން މާލޭގައި ދިރިއުޅުނު މުއްދަތަށް ހެކިވާ ދެ ހެކިންގެ އައިޑީކާޑުގެ ކޮޕީ ހުށަހަޅަން ޖެހެ އެވެ. އޭގެ އިތުރުން، މި ކެޓަގަރީތަކުގެ ދަށުން ދޫކުރާ ފޯމަށް ބަދަލުތަކެއް ގެނެސް، ތިން ސަފުހާ ވަނީ އިތުރުކޮށްފަ އެވެ.\nމީގެ 31 އަހަރު ކުރިން ހުޅުވާލި "ހާއްސަ ދަފުތަރު"ގައި މިހާތަނަށް މާލޭގެ 3،264 މީހުން ރަޖިސްޓްރީ ވެފައިވެ އެވެ. އަދި މާލެ އަށް ރަޖިސްޓްރީ ބަދަލުކުރުމަށް އެކި ރަށްރަށުން 12،000 އަށް ވުރެ ގިނަ މީހުން ރަޖިސްޓްރީ ވެފައިވެ އެވެ.\nއިތުރު ލިޔުންތައް ހައުސިން މިނިސްޓްރީ ހައުސިން ޔުނިޓް މާލޭ ދަފްތަރު ހިޔާ މަޝްރޫއު\nދަފްތަރުގައި ޖެއްސުމަށް 1800 އަށް ވުރެ ގިނަ ފޯމު\nދަފްތަރު މީހުންނަށް ޕޮއިންޓް ލިބޭނީ އެއް މުއްދަތަކުން\nދަފުތަރު މީހުންނަށް ޕޮއިންޓް ދޭ މިންގަނޑު ބަދަލުކޮށްފި


Naib Raees India ah vadaigenfi - AO News\nނައިބު ރައީސް އިންޑިޔާއަށް ވަޑައިގެންފި\nރައީސުލްޖުމްހޫރިއްޔާގެ ނައިބު ފައިޞަލް ނަސީމް، ތިން ދުވަހުގެ ރަސްމީ ދަތުރުފުޅެއްގައި އަވައްޓެރި އިންޑިޔާއަށް ފުރާވަޑައިގެންފި އެވެ.\nރައީސުލްޖުމްހޫރިއްޔާގެ އޮފީހުން ވިދާޅުވީ ނައިބު ރައީސްގެ މިދަތުރުފުޅުގައި އިންޑިޔާގެ ކެރަލާ އަދި ކަރުނާޓަކާ ސްޓޭޓަށް ޒިޔާރަތްކުރެއްވުމަށް ހަމަޖެހިފައިވާ ކަމަށެވެ. އަދި ނައިބު ރައީސްގެ މިދަތުރުފުޅުގައި، ދެޤައުމުގެ ރައްޔިތުންގެ މެދުގައިވާ ޒަމާންވީ ގާތްގުޅުން އިތުރަށް ބަދަހި ކުރެއްވުމާއި ދެޤައުމުގެ ދޭދޭ ގުޅުންތައް ހަރުދަނާކުރެއްވުމަށް މަސައްކަތްޕުޅު ކުރައްވާނެ ކަމަށް ރައީސް އޮފީހުން ވިދާޅުވެއެވެ.\nއިންޑިޔާ އަކީ ދިވެހީން އެންމެ ގިނައިން އެކި ބޭނުންތަކަށް ދަތުރުކުރާ އެއް ޤައުމަށް ވެފައި ނައިބު ރައީސްގެ މިދަތުރުފުޅުގައި އިންޑިޔާގައި ދިރިއުޅޭ ދިވެހި ޢާއިލާތަކާ ބައްދަލުކުރެއްވުމަށް ވެސް ވަނީ ހަމަޖެހިފައިވެއެވެ.\nއިންޑިޔާ އާއި ރާއްޖޭގެ ގުޅުމަށް އެތައް އަހަރު ވެފައިވާއިރު ދެ ޤައުމުގެ މެދުގައި އޮތް މި ގުޅުން އިތުރަށް ވަރުގަދަކުރުމަށް ދެ ޤައުމުން ވެސް ދަނީ ގިނަގުނަ މަސައްކަތްތަކެއް ކުރަމުންނެވެ. އިންޑިޔާ އަކީ ރާއްޖޭގެ ތަރައްގީ އަށް ހިންގާ މަޝްރޫއު ތަކަށާއި އިގްތިސާދީ އެތައް ކަމަކަށް އެހީތެރިވެދޭ ޤައުމެކެވެ.


ޔޫތް ރިކްރިއޭޝަން ކަޕް 2019: ގުރޫޕް ބީގެ އެއްވަނައިގެ ގޮތުގައި ގާގަނޑު އެފްސީ ސެމީ ފައިނަލަށް! – Meedhoo Times\nޔޫތް ރިކްރިއޭޝަން ކަޕް 2019 : ރޭގެ މެޗް ކާމިޔާބުކޮށް ގާގަނޑު އެފްސީން ސެމީގެ ޖާގަ ކަށަވަރު ކުރިއިރު ނިއު ޖެނެރޭޝަން ބޮޑު ތަފާތަކުން މޮޅުވެ ފެލްކަން އަނެއްކާވެސް ޕޮއިންޓަކުން ފުއްދާލަން ޖެހިއްޖެއެވެ.\nފިރިހެން ޑިވިޝަންގެ ގުރޫޕް އޭ ގެ ފުރަތަމަ މެޗުގައި ބީބީ ނިއު ޖެނެރޭޝަންސް މެޗް ކާމިޔާބުކުރީ ޓީމް ބީނާ ކޮޅަށް 10 ގޯލް ޖެހުމަށްފަހުއެވެ. މި މެޗުގައި ޓީމް ބިނާއިންވަނީ 1 ގޯލް ޖަހާފައެވެ. މި މެޗްގެ މޮޅު ކުޅުންތެރިޔަކަށް ހޮވުނީ ނިއު ޖެނެރޭޝަންގެ ރިލްވާން ނައީމެވެ. ދެވަނަ މެޗުގައި ލައިކަންސް އަދި ފެލްކަން މެޗް އެއްވަރުވީ2ލަނޑު2ލަނޑުންނެވެ. މި މެޗުގެ މޮޅު ކުޅުންތެރިޔަކަށް ހޮވުނީ ފެލްކަންގެ ހުސައިން ހާޒިމްއެވެ.\nގުރޫޕް ބީގެ ފަހު މެޗު ގާގަނޑު އެފްސީ ކާމިޔާބުކުރީ ޓީމް ވާލު ކޮޅަށް7ލަނޑު ޖެހުމަށް ފަހުއެވެ. ޓީމް ވާލުން ވަނީ މި މެޗުގައި3ގޯލް ޖަހާފައެވެ. މިމެޗުގައި ނާޖިހު މުޙައްމަދު އަދި މުޙައްމަދު އާސިފް، ކޮންމެ ކުޅުންތެރިޔަކު ވަނީ3ގޯލް ކާމިޔާބުކޮށްދީފައެވެ. އަނެއް ގޯލް ކާމިޔާބުކޮށްދިނީ އައިހަމް މުޙައްމަދެވެ. މިމެޗުގެ މޮޅު ކުޅުންތެރިޔަކަށް ހޮވުނީ ގާގަނޑު އެފްސީގެ ނާޖިހު މުޙައްމަދެވެ.\nމި މެޗާއިއެކު ގުރޫޕް ބީގެ ކުޅުން ނިމުންއިރު ކުޅުނު ދެ މެޗުންވެސް ބަލިވެ ޓީމް ވާލު ވަނީ މުބާރާތުން ކަޓާފައެވެ. ގުރޫޕް ބީގެ އެއްވަނައިގައި އޮވެ ގާގަނޑު އެފްސީ ސެމީއަށް ދިޔައިރު ޑޫޒިއަންސް ވަނީ ދެވަނަ ގައި ސެމީގެ ޖާގަ ކާށަވަރުކޮށްފައެވެ. ސެމީ ފައިނަލްގައި މި ދެޓީމް ކުޅެންޖެހޭ ޓީމެއް އެނގިގެންދާނީ ގުރޫޕް އޭގައި މިއަދު ކުޅޭ ފަހު މެޗުތަކަށްފަހުއެވެ. މިއަދު ހަވީރު 16:15 ގައި ބައްދަލުކުރާނީ ޓީމް ބިނާ އަދި ފެލްކަން ސްޕޯޓްސް ކުލަބެވެ. 17:10 ގައި ބައްދަލު ކުރާނީ ބީ ބީ ނިއު ޖެނެރޭޝަން އަދި އެފްސީ ލައިކަންސް އެވެ.\nމި މުބާރާތުގެ އަންހެން ޑިވިޝަނުގެ މެޗްތައް ކުޅެމުންދަނީ މީދޫގައެވެ. އަދި ފިރިހެން ޑިވިޝަނުގެ މެޗްތައް ކުޅެމުންދަނީ މަޑުއްވަރީގައެވެ. މި މުބާރާތުގެ މީޑިއާ ޕާޓްނަރަކީ މީދޫ ޓައިމްސްއެވެ.


Size bodukuriyas vaane faidhaa'eh nei, hoadhanvee rayyithunge loabi!\nސައިޒު ބޮޑުކުރިޔަސް ވާނެ ފައިދާއެއް ނެތް، ހޯދަންވީ ރައްޔިތުންގެ ލޯބި!\nވެރިކަން ލިބޭނީ ރައްޔިތުންގެ އިތުބާރު ލިބިގެން، ބަތް ކައްކައިގެނެއް ނޫން\nކ. މާލެ |2އޮކްޓޯބަރ 2019 | ބުދަ 17:24 | 5,181\nޖުމްހޫރީ ޕާޓީއަށް ސޮއިކުރެއްވި ބައެއް ބޭފުޅުން - ރާއްޖެއެމްވީ\nއެއް އިރެއްގައި ރައީސް އަބްދުﷲ ޔާމީނަށް ސަނާ ކިޔައި އެއިރުގެ ސަރުކާރުން ހިންގި ހުރިހާ ޖަރީމާތަކާއި، ކޮރަޕްޝަންގެ ކަންތައްތައް ރައްޔިތުންނަށް އޮޅުވާލައި، ދައުލަތުގެ ހަޒާނާ ލޫޓުވައި، އަމަލު ކުރުމުން މިއަންނަ ފެހި ގާނޫނު އަސާސީއަށް ބެލުމެން ނެތި ކަންކަންކުރެއްވީ މި ބޭފުޅުނެވެ. ކުރުގޮތަކަށް ބުނާނަމަ "ޔާނު ގަވާއިދު" އަށް ތަބާވެ ރައްޔިތުންގެ މަސްލަހަތަށް ވުރެ އަމިއްލަ މަސްލަހަތު އިސްކޮށްފައި ތިބީވެސް މި ބޭފުޅުންނެވެ.\nދައްކަން މި އުޅެނީ ކުލަ ބަދަލުކޮށް، މަހުޖަނު ޤާސިމް އިބްރާހިމްގެ ހިޔާވެހިކަމުގެ ދަށުގައި ތިބި ފަރާތްތަކުގެ ވާހަކަ އެވެ. ޔާމީންގެ ވެރިކަމުގައި އެންމެ ބޮޑެތި ތުހުމަތުކުރެވުނު ހުރިހާ ފަރާތްތަކެއް އަންނަނީ ފުލުފުލުގައި ޤާސިމް އިބްރާހިމްގެ ރައްކާތެރިކަމުގެ ދަށަށް ވަންނަމުންނެވެ. ފަހަރުގައި ހިންގި ޖަރީމާތަކާއި، ކުރި ވައްކަންތައް އެކަމުގެ ސަބަބުން މައާފެއް ލިބެނީކަމަށް މި ދެންނެވި ބޭފުޅުންނަށް ހީފުޅުވަނީ ކަމަށްވެދާނެ އެވެ.\nއެ ވާހަކަތަށް އެއްފަރާތްކުރުމަށްފަހު މިއަދުގެ އެންމެ ބޮޑު ސުވާލަކީ މަހުޖަނުގެ ހިޔާވެހިކަމުގެ ތެރެއަށް ވަދެވަޑައިގެންނެވި މި ދެންނެވި ބޭފުޅުންނަށް ދައުލަތުގެ ތެރެއިން ބޮޑެތި މަޤާމުތަކެއް ދިނުމަށް މަސައްކަތްކުރައްވާކަމުގެ ވާހަކަ އެވެ. ސުވާލަކީ ހަމަ ހަޤީޤަތުގައިވެސް މަހުޖަނު އެ މަސައްކަތް ކުރައްވާގޮތަށް މި ދެންނެވި ބޭފުޅުން މަޤާމުތަކަށް އައްޔަންކޮށްފާނެތޯ އެވެ.\nއިސްލާހަށް ލޯބި ކުރައްވާ ހުރިހާ ރައްޔިތުން އެއް އަޑަކުން ނިކުމެ، ކޮރަޕްޝަނާއި ފަސާދަ ނައްތާލުމަށްޓަކައި 2018 ވަނަ އަހަރުގެ ސެޕްޓެމްބަރު މަހުގެ 23 ވަނަ ދުވަހު ގެނައި ބަދަލު މަތިން ސަރުކާރު ކޯލިޝަންގައި ހިމެނޭ އެއްވެސް ޕާޓީއެއް ހަނދާނުން ނައްތައިގެން ނުވާނެއެވެ. ސިޔާސީ މައިދާނުން ނަން ފޮހެވިދާނެކަމުގެ ބިރަށްޓަކައި ބަޔަކު މީހުން އެންމެ ފަސޭހައިން ސަރުކާރުގެ ކޯލިޝަންގައި ހިމެނޭ ޕާޓީއަކަށް ސޮއިކުރެއްވި ކަމުގައި ވިޔަސް، ރައްޔިތުންނެއް އެ ދުވަސްތަށް މަތިން ހަނދާން ނައްތާލަން އަދި މާ ގިނަ ދުވަހެއް ނުވެއެވެ.\nގައުމިއްޔަތާއި، އެއްބައިވަންތަކަން އިސްކޮށް ނިކުތް، ރައްޔިތުންގެ ބާރެއް މިހާރުވެސް ނެތް ކަމަށް ހީފުޅުކުރެއްވުމަކީ ކުރެވޭނެ އެންމެ މޮޔަ އެއްކަމެވެ. ފައިސާ ފުނި ފުންޏަށް ހުއްޓަސް، ދުނިޔޭގެ ފެންވަރުގައި ފާހަގަކޮށްލެވޭ މަހުޖަނަކަށް ވިޔަސް، ކިތަންމެ ގިނަ ރިސޯޓެއްގެ ވެރިއަކަށް ވިޔަސް ރައްޔިތުންގެ ބާރު އޮޅިވަޑައިގެން އުޅުއްވާފާނެތީ ހަނދުމަފުޅަށް އަދިވެސް އެއްފަހު ގެނެސްދޭނަމެވެ. އަމަލުކުރުމުން މިއަންނަ ފެހި ގާނޫނު އަސާސީގެ ފުރަތަމަ ބާބުގެ4ވަނަ ނުކުތާގައި ރައްޔިތުންގެ ބާރު ވަރަށް ސާފުކޮށް ބަޔާންކޮށްދެއެވެ. ދިވެހި ދައުލަތުގެ އެންމެހައި ބާރުތައް ފެށިގެން އަންނަނީ ރައްޔިތުންގެ ކިބައިންނެވެ. އަދި މި ބާރުތައް ދެމި އޮންނާނީވެސް ރައްޔިތުންގެ ކިބައިންނެވެ.\nމިއދުގެ ހަޤީޤަތަކީ ބާރުތަކެއް ނުލިބިގެން ހަތުރުން މިތުރުންނަށް ހައްދަވައި، ޕާޓީގެ ތެރެއިން ޖާގަ ދެއްވަން ފޫގަޅާލާފައި ހުންނެވީ އެންމެ ބޭފުޅެއް ކަމެވެ. އެކަމުގެ ތެރޭގައި ސަރުކާރު ކޯލިޝަންގައި ހިމެނޭ އެހެން ޕާޓީތަށް ޝާމިލްނުވަކަމެވެ. ނިމިދޔަ އަހަރުތަކުގައި ފެނުނު ހަޤީޤަތަކީ ގާސިމް އިބްރާހީމްއަށް ދައުލަތުން ބޭނުންވާ ކަންތައްތައް ހާސިލް ނުވެއްޖެނަމަ އަބަދުވެސް ކޮންމެވެސް ކަމެއްގައި ދެކޮޅުވާތަން ފެންނަކަމެވެ. ރައީސް މައުމޫން އަބްދުލްޤައްޔޫމްގެ ވެރިކަމުގައިވެސް، ރައީސް މުހައްމަދު ނަޝީދު ވެރިކަމުގައިވެސް، ރައީސް އަބްދުﷲ ޔާމީންގެ ވެރިކަމުގައިވެސް ޤާސިމްގެ ފަރާތްޕުޅުން ކަންތައް ފެނިގެންދިޔައީ ހަމަ އެއްގޮތަކަށެވެ. ކޮންމެ ސަރުކާރަކާއިވެސް ޤާސިމް ދެކޮޅުވަމުންދިޔައީ، ބޭނުންވާ ކަންތައްތަކެއް ހާސިލްނުވުމުންނޭ ބުނުމުގެ ފުރުސަތުތައް އެބައޮތެވެ.\nއަދިވެސް ބައެއްކަންކަން ހަނދާނަށް ގެންނާނަމެވެ. ޔާމީންގެ ބައިވެރިން ކައިރިޔަށް ލައްވައި، ހިޔާވެހިކަން ދެއްވާއިރު، އެ ބޭފުޅުންނަކީ މަހުޖަނަށް އެންމެ ބޮޑު އަނިޔާއެއް ދެއްވި ބޭފުޅުންނެވެ. ބަލި އެނދުގައި ވަނިކޮށް ހުކުމްކުރުމުން އަތްޖަހަންވެސް ތިއްބެވީ ހަމަ މި ބޭފުޅުންނެވެ. އަދި އާއިލާގެ ބޭފުޅުންނާއި، ދަރިކަލުން ޖަލަށްލައި، އެތަށް އަނިޔާތަކެއްވެސް ދިނީ ހަަމަ މިއަދު ކައިރީގައި ގެންގުޅުއްވާ ބޭފުޅުންނެވެ. މިއަދު އެންމެ ކައިރީގައި ހުންނެވި ޔާމީންގެ ހޯމް މިނިސްޓަރ އަހުމަދު އަޒްލީނަކީ އޭރުގެ ހޯމް މިނިސްޓަރުކަން މަނިކުފާނުގެ ހަނދާނުން ކައްސާލިނަމަވެސް ރައްޔިތުންގެ ހަނދާނުން އެކަމެއް ކައްސައެއް ނުލަ އެވެ.\nސައިޒު ބޮޑު ކުރިޔަސް، ސައިޒު އޮޅިވަޑައިގަތުމަކީ ވަރަށް މޮޔަކަމެކެވެ. އަނިޔާވެރިންގެ ތެރެއިން ކިތަންމެ ބަޔަކު ސަރުކާރަކާއެކު މަސްހުނިކުރުވަން މަސައްކަތްކުރިނަމަވެސް އެކަމުން ޕާޓީއަށްވެސް އަދި މަނިކުފާނަށްވެސް ލިބިވަޑައިގަންނަވާނީ އިތުރު ގެއްލުންތަށްކަން އެއީ މިއަދު ފެންނަން ހުރި ހަޤީޤަތްތަކެވެ. އެންމެފަހުން ބޭއްވި މަޖިލީސް އިންތިހާބުގެ ނަތީޖާއިންވެސް އެކަން އޮތީ ހާމަވާންށެވެ.\nޖުމްހޫރީ ޕާޓީއަށް އިތުބާރު ގެއްލި، ކުލަ ފަނޑުވެފައި ތިބި މީހުން ސޮއި ކުރައްވާތީ ރައްޔިތުމީހާ މަހުޖަނަށް ދޭ ނަސޭހަތެއްވެސް ފާހަގަކޮށްލާނަމެވެ. އަބަދު ކުލަ ބަދަލުކުރަމުން ވަޑައިގަންނަވާ ސިޔާސީ ބޭފުޅުންނާއި، ސިޔާސި މައިދާނުގައި ބޭބޭފުޅުންގެ ޕަޕެޓުންގެ ގޮތުގައި މަސައްކަތްކުރައްވާ ބޭފުޅުންނާއި، ކޮމިޝަންތަކުގައި މުސާރަ ނަންގަވައި، ވަޒީފާއަށް ނުނިކުންނެވުމުން ވަޒީފާއިން ވަކިކުރެއްވި ބޭފުޅުން ޕާޓީއަށް ވެއްދިނަމަވެސް ޕާޓީއަށް ލިބޭނެ ކުރިއެރުމެއް ނޯންނާނެ އެވެ. ސިޔާސީ މައިދާނުގައި މިދެންނެވި ފަރާތްތަކަކީ ފެއިލްވެފައިވާ ޕްރޮޑެކްޓުތަކެކެވެ.\nމިއީ ރައްޔިތު މީހާ ބުނާ ބަހެވެ. އިތުބާރު ގެއްލިފައިވާ މީހުންނާއެކު، އަހަރަމެންގެ ފަހަރޭ ކިޔައިގެން ލަދެއްގައި ބެދުމުގެ ކުރިން، ނުފޯރާ ފޮތިން ފޫގެޅީމައިވާގޮތްވެސް ހަނދާންކޮށްލަން ވަރަށް މުހިންމެވެ. ކޯލިޝަންގެ ތެރެއަށް ވަދެވުނަސް ކުށުން ބަރީއަވެ، މަގާމެއްގެ ވަސްވެސް ޖެހޭނެކަމަށް އުންމީދުކުރުމަކީ ނުވަތަ ހޯދަން މަސަތްކަތް ކުރިޔަސް ރައްޔިތުން އެއަށް ދޭނެ ޖަވާބު ވިސްނަވާށެވެ. ލީޑަރަކަށްވުމަށް އަބަދުމެ ކުރަމުންދާ އުންމީދުތަކުގައި ކުލަ ޖައްސަން ބޭނުންވާކަމުގައި ވާނަމަ މަހުޖަނު ވަރަށް ބޮޑަށް ވިސްނަވާށެވެ. އެކަމުގައި ހޯދަވަންވީ ރައްޔިތުންގެ ނަފްރަތުލިބިފައިތިއްބެވި ސިޔާސީ ފަރާތްތަކުގެ ލޯތްބެއް ނޫނެވެ. ހޯދްނަވީ ރައްޔިތު މީހާގެ އިހުތިރާމާއި، ލޯތްބެވެ.


Kulhudhuffushi Online - Aasenal thafaathu bodukoh baliviiru, rial medridunves dhevana buruge jaaga yaqeen kohfi\nއަހްމަދު ދާވޫދު - 1 އަހަރު ކުރިން - 8 މާރޗް 2017\nޗެމްޕިއަންސް ލީގުގެ ދެވަނަ ބުރުގައި އާސެނަލް އިން އަމިއްލަ ދަނޑުގައި 5-1 އިން ބަލިވިއިރު ރިއަލް މެޑްރިޑުން ދެވަނަ ބުރުގެ ޖާގަ ޔަޤީން ކޮށްފި އެވެ.\nރޭ އާސެނަލްގެ އަމިއްލަ ދަނޑުގައި 5-1 އިން ބަޔާން އަތުން ބަލިވިއިރު ރަށުން ބޭރުގައި ކުޅުނު މެޗުން ވެސް ވަނީ 5-1 އިން ބަލިވެފަ އެވެ. މިއީ ޔޫރަޕިއަން ފުޓްބޯޅަ ތާރީޚްގައި އިނގިރޭސި ކްލަބެއް އެގްރިގޭޓް ސްކޯއިން އެންމެ ތަފާތު ބޮޑުކޮށް ބަލިވި މެޗެވެ.\nރޭގެ މެޗުގެ ފުރަތަމަ ހާފު އާސެނަލްގެ ތިއޯ ވޮލްކޮޓް ވަނީ މެޗުގެ 20 ވަނަ މިނެޓްގައި ލަނޑުގައި ޖަހައި ލީޑު ހޯދާފަ އެވެ. ފުރަތަމަ ހާފު މި ނަތީޖާއާއެކު ނިމުނު ނަމަވެސް އާސެނަލް އަށް ކަންތައްތައް ގޯސްވީ މެޗުގެ 53 ވަނަ މިނެޓްގައި ކޮސިއެލްނީ އަށް ސީދާ ރަތް ކާޑެއް ދެއްކުމުންނެވެ. މިއީ އާސެނަލްގެ ޕެނަލްޓީ އޭރިޔާ ތެރެއިން ލެވަންޑޯވްސްކީ އަށް ކުރި ފައުލްއަކާ ގުޅިގެން ދެއްކި ރަތް ކާޑެކެވެ. މި ކާޑާއެކު ޕެނަލްޓީއެއް ބަޔާން އަށް ލިބުނުއިރު ލެވަންޑޯވްސްކީ ވަނީ މި ޕެނަލްޓީ އިން ލަނޑު ޖަހައި ލީޑު ނަގާފަ އެވެ.\nރޭގެ މެޗުގެ އިތުރު ލަނޑުތައް 68، 78، 80 އަދި 85 ވަނަ މިނެޓްގައި ޖެހިއިރު ވިޑާލް ވަނީ ދެ ލަނޑު ކާމިޔާބުކޮށްފަ އެވެ. އަނެއް ދެ ލަނޑު ޖަހައިދިނީ ރޮބެން އަދި ކޯސްޓާ އެވެ.\nރޭ ކުޅުނު އަނެއް މެޗުގައި ރިއަލް އިން ވަނީ 3-1 އިން ނަޕޯލީ ބަލިކޮށްފަ އެވެ. ނަޕޯލީގެ ދަނޑުގައި ކުޅުނު މެޗު 3-1 އިން ރިއަލް އިން ކާމިޔާބު ކޮށްފައި އޮތް ނަމަވެސް ރޭގެ މެޗުގައި ނަޕޯލީއިން ވަނީ ކުރީ މެޗެކޭ އެއްގޮތަށް ފުރަތަމަ ލަނޑު ޖަހައި ލީޑު ނަގާފަ އެވެ. މި ލަނޑު އެ ޓީމަށް ކާމިޔާބު ކޮށްދިނީ މެޗުގެ 24 ވަނަ މިނެޓްގައި މާޓެންސް އެވެ.\nދެވަނަ ހާފު ފަށައިގެން ރިއަލް އަށް ނަތީޖާ ހަމަހަމަ ކޮށްދިނީ މެޗުގެ 51 ވަނަ މިނެޓްގައި އެ ޓީމުގެ ތަރި އަދި ކެޕްޓަން ސާޖިއޯ ރާމޯސް އެވެ. މެޗުގެ 57 ވަނަ މާޓެންސް އަތުން ބައިކޮޅަށް ލަނޑެއް ވަތް އިރު އަނެއް ލަނޑު މެޗުގެ އިތުރު ވަގުތުގައި ޖަހައިދިނީ އަލްވާރޯ މޮރާޓޯ އެވެ.\nމިރޭވެސް ޗެމްޕިއަންސް ލީގުގައި ދެ މެޗު ކުޅޭއިރު ފުރަތަމަ މެޗުގައި ކުޅޭނީ ބާސެލޯނާ އަދި ޕީއެސްޖީ އެވެ. އަނެއް މެޗުގައި ކުޅޭނީ ޑޯޓްމަންޓް އަދި ބެންފީކާ އެވެ. ދެ މެޗުވެސް ފެށޭނީ 0045 ގަ އެވެ.\nޖަލާލުއްދީން ސްކޫލުގައި ކާބޯތަކެތީގެ މައުރަޒަކާއި އޭތިމީތި ސޭލް ހުކުރު ދުވަހު ބާއްވަނީ


Selfitis: selfie nagai post kuraa bali\nސެލްފިޓިސް: ސެލްފީ ނަގައި ޕޯސްޓްކުރާ ބަލި\nއެންމެ ފުރަތަމަ މި ވާހަކަ އަޑުއިވުނީމަ މަޖާ ވާހަކައަކަށް ވެގެން ހީނ ހަދާނެ އެވެ. ނަމަވެސް ސެލްފީ ނަގާފައި ސޯޝަލް މީޑިއާގައި ޕޯސްޓް ކުރުމަކީ މިހާރު ކަންބޮޑުވާން ޖެހޭ މައްސަލައެކެވެ. މިއީ ސެލްފިޓިސް ކިޔާ ބައްޔެއް ކަމަށް ވެއެވެ.\nއިންޑިއާގެ ނޫހަކުން ބުނި ގޮތުގައި އުއްތަރު ޕްރަދޭޝްގެ ސަންޖޭ ގާންދީ ޕޯސްޓް ގްރެޖުއޭޓް އިންސްޓިޓީއުޓް އޮފް މެޑިކަލް ސައިންސް (އެސްޖީޕީޖީއައިއެމްއެސް) އިން މިހާރު ދުވާލަކު ހަތަރެއް ނުވަތަ ފަސް މީހުންނަށް ސެލްފިޓިސް ޖެހިގެން ފަރުވާދެ އެވެ. ސެލްފިޓިސް އަކީ ސެލްފީ ނެގުމަށް ދެވި ހިފުމާ ގުޅިގެން ދިމާވާ ނަފްސާނީ މައްސަލައެކެވެ.\nއެމެރިކަން ސައިކޭޓްރިކް އެސޯސިއޭޝަނުން ސެލްފިޓިސް އަކީ ބައްޔެއް ކަމަށް އަދި ބަލައިގެންފައި ނުވިޔަސް އެ އެސޯސިއޭޝަނުންގެ އޮފިޝަލް ސައިޓުގައި ސެލްފީ އަކީ ސޯޝަލް މީޑިއާގައި މުހިއްމު އެއްޗަކަށް ވެފައި ގިނަ ބަޔަކު ފުރިހަމައަށް ސެލްފީ ނަގައި ޕޯސްޓް ކުރުމަށް އެތައް އިރެއް އެކަމުގައި ހޭދަކުރާ ކަމަށާއި އެއީ ސެލްފިޓިސް ކިޔާ ނަފްސާނީ މައްސަލައަކަށް ހަގީގަތުގައި ވެސް ވެދާނެ ކަމަށް ބުނެފައި ވެއެވެ.\nސެލްފީ ނަގާފައި ސޯޝަލް މީޑިއާ އަށް ލާ ވާހަކައަކީ މަޖަލަށް ދައްކާ ވާހަކައަކަށް ވުރެ މާ ސީރިއަސް ކަމެއްގެ ގޮތުގައި ނަފްސާނީ މާހިރުން ދަނީ ފާހަގަ ކުރަމުންނެވެ.\nޖާނަލް އޮފް ފެމެލީ މެޑިސިން އެންޑް ޕްރައިމަރީ ކެއާގައި 2018 ގައި ޝާއިއުކުރި ލިޔުމެއް ބުނާ ގޮތުގައި ދުނިޔޭގެ އެކި ކަންކޮޅުތަކުގައި ސެލްފީ އާ ގުޅޭ 259 މަރެއް މިހާތަނަށް ރެކޯޑް ކުރެވިފައިވާ ކަމަށެވެ. މީގެ ތެރެއިން 137 މަރަކީ 2011 ގެ އޮކްޓޯބަރުން ފެށިގެން 2017 ގެ ނޮވެމްބަރާ ދެމެދު ހިނގާފައިވާ ހާދިސާ ތަކެކެވެ.\nއެންމެ ފާހަގަ ކޮށްލަން ޖެހޭ އަނެއް ކަމަކީ ސެލްފީ ނަގަނިކޮށް މިހާތަނަށް އެންމެ ގިނަ މީހުން މަރުވެފައިވަނީ އިންޑިއާ އިން ކަމެވެ. އެ ގައުމުން އެކަނި 159 މީހުން މަރުވެފައި ވެއެވެ. ދެ ވަނައިގައި އޮތީ ރަޝިޔާ އެވެ. ތިން ވަނަ އެމެރިކާ އަދި ހަތަރު ވަނަ ޕާކިސްތާނެވެ.\nނެޝަނަލް ސެންޓާ ފޯ ބައޮޓެކްނޮލޮޖީން ކޮށްފައިވާ ސާވޭ އަކުން ދައްކާ ގޮތުން މިޔަރެއް ހަމަލާ ދީގެން މަރުވާ މީހުންނަށް ވުރެ މިހާރު ސެލްފީ ނަގަނިކޮށް ދިމާވާ އެކްސިޑެންޓްތަކުގައި މަރުވާ މީހުންގެ އަދަދު ފަސް ގުނަ އިތުރެވެ.\nއާއްމުކޮށް ސެލްފީ ނަގާ އުޅެނީ ޒުވާން އަންހެން ކުދިން ނަމަވެސް ސެލްފީ ނަގަނިކޮށް މަރުވި މީހުންގެ ތެރޭގައި ގިނައީ ފިރިހެނުންނެވެ. އެގޮތުން މަރުވި 259 މީހުންގެ ތެރެއިން 72.5 ޕަސެންޓަކީ ފިރިހެނުންނެވެ. އަދި މަރުވި ގިނަ މީހުންނަކީ އުމުރުން 10 އަހަރާއި 30 އަހަރާ ދެމެދުގެ މީހުން ކަމަށް ވެސް މި ހޯދުމުގައި ވެއެވެ.\nމި ހޯދުން ބުނާ ގޮތުން ގިނައިން ސެލްފީ ނަގަނީ އަންހެނުން ނަމަވެސް ނުރައްކާތައް ބޮޑަށް ދިމާވެފައިވަނީ ފިރިހެނުންނަށެވެ. އެއީ ނުރައްކަލެއް ދިމާވެދާނެ ކަމަށް ފަރުވާ ނުބަހައްޓާ އުޅުމުގެ ސަބަބުންނެވެ. އެގޮތުން ސެލްފީ ނަގަނިކޮށް ގެނބިގެންނާއި އުސް ތަންތަނުން ވެއްޓިގެން އަދި އެނޫންވެސް އެކްސިޑެންޓްތަކުގައި ގިނަ ބަޔަކު މަރުވެ އެވެ.\nމި ނަފްސާނީ ހާލަތުން ސަލާމަތް ވުމަށްޓަކައި އެންމެ ފުރަތަމަ ކުރަން ޖެހޭ ކަމަކީ ދުވާލަކު ނެގެނީ ކިތައް ސެލްފީ ތޯ ބެލުމެވެ. ދުވާލަކު ތިން ސެލްފީ ނަގާނަމަ އެހެރީ ސެލްފިޓިސް ޖެހުމުގެ މަރުހަލާ ފެށި ބޯޑާ ލައިންގަ އެވެ. ހަ ސެލްފީ ނުވަތަ އެއަށް ވުރެ ގިނައިން ނަގާނަމަ އެހެރީ ސެލްފިޓިސް ޖެހިގެން ގޮސް އެންމެ ބޮޑުވަރު ވެފަ އެވެ.\nސެލްފީ ނަގަނީ ކީއްވެތޯ ސުވާލު ކުރުމުން ގިނަ މީހުން ބުނަނީ ސެލްފީ ނުނަގާނަމަ އެކުވެރިންގެ ގްރޫޕްތަކާ އޮންނަ ގުޅުން ކުޑަވާ ކަމަށެވެ. އަނެއްބައި މީހުން ބުނަނީ ސޯޝަލް މީޑިއާގައި ސެލްފީ ޕޯސްޓްކުރުމުން މަޝްހޫރުކަން އިތުރުވާކަމުގެ އިހްސާސް ކުރެވޭ ކަމަށެވެ.


South Asian Games: Raajjeyge anhen team'athun bodu thafaathakun...\nމި މެޗް އިންޑިއާއިން ގެންގޮސްފައިވަނީ 5-0 ގެ ނަތީޖާއަކުން\nއްޖޭގެ އަންހެން ޓީމްގެ ދެވަނަ މެޗް އޮންނާނީ ބުރާސްފަތި ދުވަހު، ނޭޕާލްއާ ދެކޮޅަށް\nކ. މާލެ |3ޑިސެންބަރ 2019 | އަންގާރަ 20:38 | 1,856\nރާއްޖޭގެ އަންހެން ފުޓްބޯޅަ ޓީމް - މޯލްޑިވްސް އޮލިމްޕިކް ކޮމިޓީ\nސައުތު އޭޝިއަން ގޭމްސްގައި ރާއްޖޭގެ އަންހެން ފުޓްބޯޅާ ޓީމާ ބައްދަލުކޮށް ބޮޑު ނަތީޖާއަކުން އިންޑިއާ މޮޅުވެއްޖެއެވެ.\nއަންގާރަ ދުވަހު ކުޅުނު މެޗަކީ މި މުބާރާތުގައި ރާއްޖޭގެ އަންހެން ޓީމް ކުޅުނު ފުރަތަމަ މެޗަށްވާއިރު، މި މެޗް އިންޑިއާއިން ކާމިޔާބުކުރީ 5-0 ގެ ނަތީޖާއަކުންނެވެ.\nމެޗް ފަށައިގެން ފަސް ވަނަ މިނިޓްގައި، ގްރޭސް ޑަންގްމަލްގެ ލަނޑަކާއެކު އިންޑިއާއިން ލީޑް ނަގާފައިވާއިރު، ފުރަތަމަ ހާފް ނިމުމުގެ ކުރިން އިތުރު ތިން ލަނޑު އިންޑިއާއިން ޖަހާފައިވެއެވެ. އެއީ، 24 ވަނަ މިނިޓާއި 33 މިނިޓުގައި ދޭވީ ނަންގޮމް ކާމިޔާބު ކުރި ގޯލްތަކެވެ.\nދެވަނަ ހާފުގައި އިންޑިއާގެ ޓީމުން އިތުރު ދެ ގޯލް ޖަހާފައިވާއިރު، އެއީ 87 ވަނަ މިނިޓްގައި މަނީޝާ ކަލްޔަން ޖެހި ލަނޑަކާއި 88 ވަނަ މިނިޓްގައި ތުދޫ ޖަބަމާނީގެ ގޯލްއެކެވެ.\nމެޗަށްފަހު މީޑިއާތަކާ ވާހަކަ ދައްކަމުން އަންހެން ޓީމުގެ ކޯޗު އަހުމަދު ނާޝިދު (ނާދު) ބުނީ ބޮޑު ދަތުރެއް ކުރުމަށްފަހު ހަމަނުޖެހި އުޅެނިކޮށް މެޗެއް ކުޅެން ޖެހުމުން އުނދަގޫވި ކަމަށެވެ. މިއަދުގެ މެޗަށް ކުޅުންތެރިންގެ ފިޓްނެސް ހުރީ އެންމެ އެކަށީގެންވާ ލެެވެލްގައި ނޫންކަމަށް ވެސް ނާދު ވަނީ ފާހަގަ ކުރިއެވެ. ނާދު ވަނީ މެޗު ކުޅުނު ދަނޑާއި ޗޭންޖިންގް ރޫމްގެ ހާލަތު ވަރަށް ދެރަކަމަށް ބުނެފައެވެ. އަދި މިއީ އަންހެން ކުދިންނަށް މެޗު ކުޅެވޭނެ ގޮތަކަށް އިންތިޒާމް ކުރެވިފައިވާ މުބާރާތެއް ނޫންކަމަށް ކޯޗު ވަނީ ފާހަގަކޮށްފައެވެ.\nދިގު ދަތުރަކަށް ފަހު އަންހެން ޓީމަށް ނޭޕާލްއަށް ދެވުނީ ހޯމަ ދުވަހު، އަދި ހަތް ގަޑިއިރުގެ ބަހުގެ ދަތުރަކަށް ފަހު ކަތަމަންޑޫއިން މުބާރާތް އޮންނަ ޕޮކަހަރާ ސިޓީއަށް ދެވުނީ ހޯމަ ދުވަހުގެ ރޭގެ ވަގުތެއްގައެވެ.\nރާއްޖޭގެ އަންހެން ޓީމުގެ ދެވަނަ މެޗް އޮންނާނީ ބުރާސްފަތި ދުވަހު، ނޭޕާލްއާ ދެކޮޅަށެވެ. ރާއްޖެއާއި ލަންކާގެ މެޗް އޮންނާނީ އަންގާރަ ދުވަހެވެ.\nއެއްވެސް ޕޮއިންޓެއް ނުލިބި، ރާއްޖޭގެ އަންހެން ޓީމު އޮތީ ޕޮއިންޓް ޓީމުގެ އެންމެ ފުލުގައެވެ. ސްރީ ލަންކާއަށް ވެސް މިހާތަނަށް ޕޮއިންޓެއް ލިބިފައެއް ނުވެއެވެ. ތިން ޕޮއިންޓާއެކު، އިންޑިއާއާއި ނޭޕާލް އޮތީ އެންމެ ކުރީގައެވެ.


އެޑްމިން – Page 69 – Liyuntheringe Gulhun\nVisitors online  354:users  0guests  320bots  34The maximum number of visits was  2016-10-05:all visits  37149:users  3guests  1698bots  35448browser  Chrome 53.0.2785.143\nދިވެހިބަހުގެ ދުވަހަށް ރަސްމީ ހައިސިއްޔަތު\n21 ޖެނުއަރީ 2015ޚަބަރާއި މަޢުލޫމާތު, ޚަބަރުއެޑްމިން\nކިޔާފައިވާ ޢަދަދު: 1386\nއަދަބީ މުރާސިލުދިވެހިބަހުގެ ދުވަހުގެ ގޮތުގައި ދުވަހެއް ފާހަގަކުރާ ގޮތަށް ސަރުކާރުން ހަމަޖައްސަވައިފި އެވެ. މިކަން ދައުލަތުގެ އިދާރާތަކަށް އަންގަވައި ރައީސުލްޖުމްހޫރިއްޔާގެ އޮފީހުން މިނިސްޓަރ ޢަބްދުﷲ އަމީން ސޮއިކުރައްވައި އިއްޔެ ޢާއްމު ކުރި ދެންނެވުމުގައި އަންގަވައިފައިވަނީ “ރާއްޖޭގެ މަޝްހޫރު އަދީބު ފަޟީލަތުއްޝައިޚް އަލްމަރްޙޫމް ޙުސައިން ޞަލާޙުއްދީން އުފަންވެވަޑައިގެންނެވި ދުވަސްކަމުގައިވާ، އެޕްރީލް 14 ވަނަ ދުވަހަކީ “ދިވެހިބަހުގެ ދުވަސް” ކަމަށް ހަމަޖައްސަވައި، 2015 ވަނަ އަހަރުން ފެށިގެން ކޮންމެ އަހަރަކު އެ ދުވަސް ފާހަގަކުރެއްވުމަށް ނިންމަވައިފިކަމުގައި ދަންނަވަން ރައީސުލްޖުމްހޫރިއްޔާ ވިދާޅުވި”ކަމަށާއި “މިއީ ރާއްޖޭގައި މިހާރު ފާހަގަކުރާ ބައިނަލްއަޤްވާމީ މާދަރީބަހުގެ ދުވަހުގެ އިތުރުން ފާހަގަކުރެއްވުމަށް ހަމަޖެއްސެވި ދުވަހެއް ކަމަށް ދަންނަވަން ވެސް ރައީސުލްޖުމްހޫރިއްޔާ ވިދާޅުވި” ކަމަށެވެ.\n20 ޖެނުއަރީ 2015ބަހާއި އަދަބު, އަދަބިއްޔާތުއެޑްމިން\nކިޔާފައިވާ ޢަދަދު: 3176\nبلاغةގެ ބަހަވީ މާނަ\nالبلاغة މި ބަސް ނެގިފައިވަނީ بَلَغَ މި އަޞްލުންނެވެ. މާނައަކީ އެއްޗެއް ވާޞިލުވަން ޖެހޭ ލަނޑުދަނޑިއަކަށް ނުވަތަ އަމާޒަކަށް ވާޞިލުވުމެވެ. ނުވަތަ ފޯރުކޮށް ދިނުމެވެ. بلاغةގެ މަފްހޫމު އެއީ ބަޔާންކުރުމުގެ ރިވެތިކަމާއި އަސަރުކުރުވުމުގެ ބާރެވެ. المعجم الوسيط ބުނާގޮތުގައި އެއީ މުޚާޠަބު ކުރެވޭ ފަރާތުގެ ޙާލަތާ ގުޅޭ ގޮތުގެ މަތިން އެކުލަވައިލެވުނު ޢިބާރަތަކަށް ނުވަތަ ކަލާމަކަށް ވާންޖެހޭނެއެވެ. ވިޔަފާރިވެރިން ޒަކާތް ދައްކާނީ ކިހިނެއް؟\n19 ޖެނުއަރީ 2015ފިޤްހު, ދީނާއި ދުނިޔެއެޑްމިން\nނަމާދާއި ރޯދަ ފަދައިން، މުދަލުގެ ޒަކާތަކީ އިސްމާލްދީނުގެ އެއް ރުކުނެވެ. ތިމާގެ ބެލުމުގެ ދަށުގައި ހުރި ނަމަވެސް މުދަލުގެ ޙަޤީޤި މިލްކުވެރި ފަރާތަކީ ކީރިތި ﷲ އެވެ. އެކަލާނގެ ވަނީ މުދަލުގައި ފަޤީރުންނަށް ޙައްޤެއް ކަނޑައަޅުއްވާފައެވެ. މުސްލިމުންގެ ފުރަތަމަ ޚަލީފާ އަބޫބަރު އައްޞިއްދީޤު ވަނީ ފަޤީރުންނަށް އެ ޙައްޤު ހޯއްދަވައި ދެއްވުމަށް ހަނގުރާމަ ކުރައްވާފައެވެ. މުޅި އިންސާނީ ތާރީޚުގައި ވެސް ފަޤީރުންގެ ޙައްޤު ހޯދުމަށް ދައުލަތަކުން ހަނގުރާމަ ކުރި ބަޔަކީ މުސްލިމުންނެވެ. މިލިޔުމުގައި ހަމައެކަނި މިވަނީ ވިޔަފާރިވެރިން ޒަކާތް ދެއްކުމުގައި ޢަމަލުކުރަންޖެހޭ ގޮތެވެ. “އިންސާނުންގެ ވިސްނުމާއި ފިކުރަށް އަންނަ ކުރިއެރުމަކީ ވެސް ތަރައްޤީ”\n18 ޖެނުއަރީ 2015ޚަބަރާއި މަޢުލޫމާތު, ޚަބަރުއެޑްމިން\nކިޔާފައިވާ ޢަދަދު: 1391\nޤައުމެއްގައި ނުކުންނަ ފޮތުގެ އަދަދު އިތުރުވުމަކީ އެ ޤައުމެއްގެ ތަރައްޤީ ދައްކައިދޭ މިންގަނޑު ކަމަށް ދިވެހިރާއްޖޭގެ ޤައުމީ ޔުނިވަރސިޓީގެ ޗާންސެލާރ އަލްއުސްތާޛުއްދުކްތޫރު މުޙައްމަދު ޒާހިރު ޙުސައން ވިދާޅުވެއްޖެ އެވެ. އެ މަނިކުފާނު މިހެންވިދާޅުވީ ދިވެހިރާއްޖޭގެ ތާރީޚާ ގުޅޭ މުހިއް ޙާދިސާއެއްގެ މައްޗަށް ހޯރަފުށީ މުޙަމއްމަދު ސަލީމް ލިޔުންވި ‘ދިޔޯ’ (ވާހަކަ ފޮތް) ނެރެދެއްވުމަށްފަހު އެ ޙަފުލާގައި ވާހަކަފުޅުދައްކަވަމުންނެވެ. އެ މަނިކުފާނު ވިދާޅުވީ “ތަރައްގީއަކީ ހަމައެކަނި އިމާރާތުގެ އަދަދު ގިނަވުމެއް ނޫން” ކަމަށާއި “އިންސާނުންގެ ވިސްނުމާއި ޚިޔާލާއި ފިކުރަށް އަންނަ ކުރިއެރުމަކީ ވެސް ތަރައްގީ” ކަމުގައެވެ. އެހެންކަމުން ނުކުންނަ ފޮތުގެ ޢަދަދު މަތިވުމަކީ ތަރައްޤީދައްކައިދޭ ޙަޤީޤީ މިންގަނޑުކަމަށް އެމަނިކުފާނު ސިފަކުރައްވަމުން، އެކަށީގެންވާ ޢަދަދަކަށް ފޮތްތައް ޝާއިޢުނުކުރެވޭކަން އެ މަނިކުފާނު ފާހަގަކުރެއްވި އެވެ.\n18 ޖެނުއަރީ 2015އިޖްތިމާޢީ, ދީނާއި ދުނިޔެއެޑްމިން\nކިޔާފައިވާ ޢަދަދު: 3653\nދާދި މިދާކަށް ދުވަހު ފަރަންސޭސި ވިލާތުގެ ވެރިރަށުގައި، ވަކި އިމެއް، ހައްދެއް، މާތް މީހެއް، މުޤައްދަސް ދީނެއް ނުބަލައި މިނިވަން ޚިޔާލުގެ އެންމެ ބޮޑެތި ރާޅާ އަޅައި އުޅުނު ބަޔަކަށް ބަޑި ހިފައިގެން ތިބި ބަޔަކު ވަރަށް އަނިޔާވެރި ހަމަލާއެއް ދީ އެތައް ބަޔަކު މަރައިފިއެވެ. މިއީ މިހާރު ބާ ޚަބަރެކެވެ.\nޤުރުއާނުގެ ހިޔަލުގައި (4)\n18 ޖެނުއަރީ 2015ފިޤްހު, ދީނާއި ދުނިޔެއެޑްމިން\nކިޔާފައިވާ ޢަދަދު: 3141\nޤުރުއާން ބާވައިލެއްވެމުން ދިޔަ ދުވަސްވަރު، ޤުރުއާނުގެ މޫރިތި އާޔަތްތަކުގައިވާ ކައުނީ ޙަޤީޤަތްތަކުގެ ވާހަކައަށް ކީރިތި ނަބިއްޔާ އިޝާރާތް ކުރެއްވިނަމަ، އޭރު މީސްތަކުންގެ ސިކުނޑިތައް ތަރައްޤީވެފައިވާ މިންވަރަށް ބަލާއިރު، ދީނުގެ އަސާސީ ކަންކަން ދޫކޮށްލައި، ކައުނުގެ ސިއްރުތަކާމެދު ބޭނުމެއްނެތް ޖަދަލަކާ ކުރިމަތިލައިފާނެއެވެ. އެއީ އޭރު މީސްތަކުން ތިބީ އެފަދަކަމެއް އެމީހުންގެ ސިކުނޑިތަކުން ވިސްނައި ފަހުމް ކުރެވޭވަރުގެ ޢިލްމީ ކުރިއެރުމެއްގައެއް ނޫނެވެ. ނަމަވެސް މާތް ﷲ ގެ އިރާދަފުޅުގައިވަނީ ކައުނުގައިވާ ބައެއް ޙަޤީޤަތްތައް ޢިލްމީ ކުރިއެރުމާއެކު ހާމަވެގެން ދިއުމަށެވެ.\nހީނަރުވެ ފީވަމުންދާ އަވަށްޓެރިކަމުގެ ގުޅުން\n17 ޖެނުއަރީ 2015މުޢާމަލާތު, ދީނާއި ދުނިޔެއެޑްމިން\nކިޔާފައިވާ ޢަދަދު: 2457\nޙަސަން ޒަހީންޒަމާން ބަދަލުވެއްޖެއެވެ. ތަރައްޤީއާ ކުރިއެރުން އިންސާނާ ހޯދާއިފިއެވެ. ކުޑަވަގުތު ކޮޅެއްގެ ތެރޭގައި މުޅި ދުނިޔެ ތިމާއަށް ބަލައިލެވިދާނެއެވެ. ދުނިޔޭގެ ކަންކޮޅުތަކުގައި ކަންހިގާގޮތް އޮޅުން ފިލައިދާނެއެވެ. ފަޒާގެ ވާހަކަތަކާއި ކަނޑުއަޑީގެ ވާހަކަތަކާއި ބިމުގެ އެކި ބައްރުތަކުގެ ވާހަކަތައް ބޭނުންވަގުތަކު، ބޭނުން މިންވަރަކަށް އޮޅުން ފިލުވިދާނެއެވެ. މިކަމަށްޓަކައި ބޭނުންވަނީ މަދު ސިކުންތުކޮޅެކެވެ. ހަމަޔަޤީނުންވެސް އިންސާނާ ވަނީ ޓެކްނޮލޮޖީއާއެކު އެ ޒަމާން ހޯދާފައެވެ. ޢިލްމީގޮތުންނާއި ފިކުރީގޮތުން އެހާ ހިސާބަށް އާދެވިފައެވެ. އެހެންނަމަވެސް މި ކުރިއެރުމާއެކު އިންސާނިއްޔަތުން ބައެއް ފަހަތައްވެސް ސޮއްސައިލައިފިއެވެ.\nލޯބީގެ ކުލަތައް (4)\n17 ޖެނުއަރީ 2015ޢާއްމު މަޢުލޫމާތު, ޢާއްމުބައިއެޑްމިން\nކޮންމެ އިންސާނަކު ވެސް ލޯބި ހޯދަން ބޭނުންވެއެވެ.\nކުޑަދަރިފުޅަށް މަންމަގެ ކުލުނު ބޭނުންވެއެވެ.\nބޮޑުވަމުން އަންނަ ދުވަސްވަރު ރަޙްމަތްތެރިން ބޭނުންވެއެވެ.\nބާލިޣުވެ ތަޞައްރަފު ފުދުމުން އަނބި ފިރިންނަށް ބޭނުންވެއެވެ.\nމުސްކުޅިވުމުން ނަރުހަކަށް ބޭނުންވެއެވެ.\nމަޢުލޫމާތު ހޯދައި ލިބިގަތުމުގެ މަޢުލޫމާތު ހޯދުން\n16 ޖެނުއަރީ 2015ޢާއްމު މަޢުލޫމާތު, ޢާއްމުބައިއެޑްމިން\nކިޔާފައިވާ ޢަދަދު: 3834\nޢަބްދުލް ޢަޒީޒު ޖަމާލު އަބޫބަކުރު\nދައުލަތުގެ ކަންކަން ހިނގާނުހިނގާ ގޮތުގެ މަޢުލޫމާތު ހޯދައި ލިބިގަތުމަކީ ޤާނޫނު އަސާސީގެ 29 ވަނަ މާއްދާއިން ކަށަވަރުކޮށްދީފައިވާ ޙައްޤެކެވެ. މި ޙައްޤު ކަށަވަރު ކޮށްދޭނެ ގޮތުގެ ތަފުޞީލުތައް ދީފައިވަނީ ޤާނޫނު ނަންބަރު 2014/1 (މަޢުލޫމާތު ހޯދައި ލިބިގަތުމުގެ ޙައްޤުގެ ޤާނޫނު) ގައެވެ. މިކަން ކުރާންވާ ގޮތުގެ އިތުރު ތަފުޞީލުތައް އައިސްފައި ވަނީ މި ދެންނެވި ޤާނޫނުގެ ދަށުން ހަދައި ޝާއިޢުކޮށްފައިވާ “މަޢުލޫމާތު ހޯދައި ލިބިގަތުމުގެ ގަވާއިދު”ންނެވެ.\nފަރަންސޭސިވިލާތުގައި ނިރުބަވެރިކަމާ ދެކޮޅުވުމުގެ ކަމާކެމީގެ އިސް ސަފުގައި ނަތަންޔާހޫ!!!\n16 ޖެނުއަރީ 2015ފިޤްހު, ދީނާއި ދުނިޔެއެޑްމިން\nކިޔާފައިވާ ޢަދަދު: 2720\nކޮންމެ ފަދަ ސަބަބުތަކަކާ ލައިގެން ހިންގުނު ކަމުގައި ވިޔަސް ، ދެމީހަކު ދެބަސް ނުވާނެ ފަދައިން ނިރުބަވެރިކަމަށް ދީނެއް އަދި ޢަޤީދާއެއް ނެތެވެ. އެއީ ފިކްރީ އަދި ނަސްލީ ޙައްދުފަހަނަޅައި ދިޔުމުގެ އުނގުތެރޭގައި ބޮޑުވެފައިވާ ރަން ދަރިއެކެވެ. އެއީ ހަމައެކަނި މުސްލިމުންގެ ބޮލަށް ފޫޅުކެނޑެން އޮތް ކަމެއް ނޫނެވެ. މުސްލިމުންނަށް ވުރެ މާ ގިނައިން ނަޞާރާއިންނާއި، ޔަހޫދީންނާއި، ހިންދީން ނިރުބަވެރި ޢަމަލުތައް ވަނީ ހިންގައިފައެވެ. އަދި ދަނީ ހިންގަމުން ވެސް މެއެވެ. ބައިނަލްއަޤްވާމީ ހަމްދަރްދީއާ އެކު ފަރަންސޭސި ވިލާތުގައި ނިރުބަވެރިކަމާ ދެކޮޅަށް ބޮޑު ހިނގައިލުމެއް ބޭއްވުމުން މުސްލިމުން ވެސް އެކަމާ އުފާކުރިއެވެ. އެއީ ހުޅަނގު ޤަބޫލު ނުކުރިއަސް ހައްދުފަހަނަޅައި ދިޔުމުގެ ނުރައްކާތެރިކަމާ ހިރާސް އެމީހުންނަށް ވެސް ތަޞައްވުރު ކުރެވުނީތީއެވެ. ޙަޤީޤަތަށް ބަލައި އިރު، މިހާރު ފެތުރިފައި މިވާ ހައްދުފަހަނަޅައިދިޔުމުގެ ޙަރަކާތްތަކަކީ ހުޅަނގުގެ ބޭނުންތަކަށްޓަކައި އުފައްދައި، ބޯހިޔާވަހިކަން ދީ ، ބަލައި ބޮޑުކުރި ޙަރަކާތްތަކެކެވެ. މިހާރު އެ ޢިފްރީތު އެ އޮތީ އެމީހުންގެ ބާރުގެ ދަށުން ނުކުމެފައެވެ. 123456789101112131415161718192021222324252627282930313233343536373839404142434445464748495051525354555657585960616263646566…6768697071…72737475767778798081828384858687888990919293949596979899100101102103104105106107108109110111112113114115116117118119120121122123124125126127128129130131132133134135136137138139140141142143144145146147148149150151152153154155156157158159160161162163164165166167168169170171172173174175176177178179180181182183184185186187188189190191192193194195196197198199200201202203204205206207208209210211212213214215216217218219220221222223224225226227228229230231232233234235236237238239240241242243244245246247248249250251252253254255256257258259260261262263264265266267268269270271272273274275276277278279280281282283284285286287288289290291292293294295296297298299300301302ފަހުގެކުރީގެ


Furathama ha masdhuvahu enmegina dhauvaa rahdhuvee salaamathee baaruthakah - One Online\nބަންޑާރަނައިބު އިބްރާހިމް ރިފްއަތު -- ވަން ފޮޓޯ/ މުހައްމަދު އައުޒަމް\nފުރަތަމަ ހަ މަސްދުވަހު އެންމެގިނަ ދައުވާ ރައްދުވީ ސަލާމަތީ ބާރުތަކަށް\nމިއަހަރުގެ ފުރަތަމަ ހަ މަސްދުވަހު ސަރުކާރުގެ އިދާރާތަކުގެ ތެރެއިން އެންމެ ގިނަ ދައުވާތައް ރައްދުވެފައިވަނީ މޯލްޑިވްސް ޕޮލިސް ސާވިސްއާއި ޑިފެންސް މިނިސްޓްރީއަށް ކަމަށް ބަންޑާރަ ނައިބުގެ އޮފީހުން ބުނެފިއެވެ.\nއޭޖީ އޮފީހުން މިއަދު އާންމުކުރި މިއަހަރުގެ ފުރަތަމަ ހަ މަސްދުވަހުގެ ތަފާސް ހިސާބުތައް ދައްކާގޮތުން އޭޖީ އޮފީހުން އެންމެ ގިނައިން ވަކާލާތުކުރަން ޖެހުނީ ފުލުހުންނަށް ރައްދުވާގޮތަށް ކޮށްފައިވާ ދައުވާތަކަށެވެ. އަދި އެއީ ވަޒީފާއާއި ގުޅޭ 22 ދައުވާއެކެވެ. ޑިފެންސް މިނިސްޓްރީއަށް 11 ދައުވާއެއް، އަދި ހައުސިން މިނިސްޓްރީއާއި އިކޮނޮމިކް މިނިސްޓްރީއަށް9ދައުވާއެއް ރައްދުވާ ކަމަށް ވެސް އޭޖީ އޮފީހުން ބުނެ އެވެ.\nމީގެއިތުރުން މިއަހަރުގެ ފުރަތަމަ ހަ މަސް ދުވަހު އޭޖީ އޮފީހުން 167 މައްސަލައެއްގައި ވަކާލާތުކޮށްފައިވެއެވެ. އެއީ ދައުލަތަށް ރައްދުވާ 111 މައްސަލައަކާއި އޭޖީ އޮފީހުން ދައުވާކުރި 56 މައްސަލައެކެވެ. އަދި ކޯޓަށް ހުށަނާޅައި 21 މައްސަލައެއް އެބަ އޮތް ކަމަށް ބުނެފައިވެ އެވެ.\nފާއިތުވި ހަ މަސް ދުވަހުގެތެރޭގައި 1123 އަޑުއެހުމަކަށް އޭޖީ އޮފީހުގެ ވަކީލުން ހާޒިރުވި އިރު، އެމުއްދަތުގެ ތެރޭގައި އެންމެ ގިނައިން ކޯޓަށް ދިޔައީ މާޗު މަހުއެވެ. އެގޮތުން މާޗު މަހު 236 އަޑުއެހުމަށް ވަކީލުން ކޯޓަށް ހާޒިރުވެފައިވެއެވެ.\nތަފާސް ހިސާބުތަކުން ދައްކާ ގޮތުގައި ދައުލަތަށް ރައްދުވާ މައްސަލަތަކުގެ ތެރޭގައި ސުޕްރީމް ކޯޓަށް ފަސް މައްސަލައެއް، ހައި ކޯޓަށް 15 މައްސަލައެއް ހުށަހަޅައިފައިވެއެވެ. ސިވިލް ކޯޓަށް 67 މައްސަލައެއް ހުށަހަޅާފައިވާއިރު، ވަޒީފާއާ ބެހޭ ޓްރައިބިއުނަލަށް 10 މައްސަލައެއް އަދި މެޖިސްޓްރޭޓް ކޯޓުތަކަށް 14 މައްސަލައެއް ހުށަހަޅާފައި ވެއެވެ.\nދައުލަތުން ދައުވާކުރި މައްސަލަތަކުގެ ތެރޭގައި ސުޕްރީމް ކޯޓަށް5މައްސަލައެއް، ހައި ކޯޓަށް 24 މައްސަލައެއް، ސިވިލް ކޯޓަށް 21 މައްސަލައެއް ވަޒީފާއާއި ބެހޭ ޓްރައިބިއުނަލަށް6މައްސަލައެއް ހިމެނެއެވެ.\nގުޅޭ ޓެގު ޕޮލިސް އެމްއެންޑީއެފް އެޓަރނީ ޖެނެރަލް ޕީޖީ އޮފީސް\nއެންމެ މީހެއްގެ ވެސް އިންސާނީ ހައްގަކަށް އަރައިގަތުމީ އެކަމުގެ އަސަރު މުޅި މުޖުތަމައަށް ކުރާނެ ކަމެއް: އޭޖީ\n"ހިއުމަން ރައިޓްސް އޮންލައިން ރިސާޗު"ގެ ނަމުގައި ޕޯޓަލެއް އިފްތިތާހު ކޮށްފި\n11 ކުއްޖަކު ދައުލަތުގެ ބެލުމުގެ ދަށަށް ގެންދިއުމުގެ އަމުރަކަށް އެދި އޭޖީން ފެމިލީ ކޯޓަށް\nސަރުކާރުގެ ފަރާތުން މަޖިލީހަށް ދިވެހި ފުލުހުންގެ ބިލެއް ހުށަހެޅުމަށް ރައީސް އޮފީހަށް ފޮނުވައިފި


Budget 2020: Maadhamaage jalsagai budget ah bahus kurumah agenda koffi\nބަޖެޓް 2020: މަޖިލީހުގައި ބަހުސްކުރުން\nމާދަމާ ޖަލްސާގައި ބަޖެޓަށް ބަހުސް ކުރުމަށް އެޖެންޑާ ކޮށްފި\nބަޖެޓަށް ބަހުސް ކުރުމަށް ކޮންމެ މެމްބަރަކަށް ވެސް 15 މިނެޓްގެ ފުރުސަތު ލިބިލައްވާނެ\nބަޖެޓް ކޮމެޓީން ބަޖެޓް ދިރާސާކޮށް ނިމުމުން މަޖިލީހުގެ ޖަލްސާއަށް ހުށަހެޅޭ ބަޖެޓް ރިޕޯޓަށް ބަހުސް ކުރުމަށް ވެސް ކޮންމެ މެމްބަރަކަށް7މިނެޓްގެ ފުރުސަތު ލިބިލައްވާނެ\nބަޖެޓު ދިރާސާ ކުރުމުގެ މަސައްކަތްކަތަކީ ރައްޔިތުންގެ މަޖިލީހުގެ އަހަރުގެ ފަހު ދައުރު ކުރާ އެންމެ މުހިއްމު އެއް މަސައްކަތް\nކ. މާލެ | 12 ނޮވެންބަރ 2019 | އަންގާރަ 00:06 | 2,692\nފިނޭންސް މިނިސްޓަރު އިބްރާހީމް އަމީރު މަޖިލީހަށް ބަޖެޓް ހުށަހަޅުއްވާ ދެއްވަނީ-- - ރައްޔިތުންގެ މަޖިލިސް\nރައްޔިތުންގެ މަޖިލީހަށް ހުށަހެޅިފައިވާ އަންނަ އަހަރަށް ލަފާކުރާ ދައުލަތުގެ ބަޖެޓަށް ބަހުސް ކުރުމަށް އަންގާރަ ދުވަހުގެ މަޖިލީހުގެ ޖަލްސާއަށް އެޖެންޑާ ކޮށްފި އެވެ.\nދިވެހިރާއްޖޭގެ ޖުމްހޫރިއްޔާގެ ޤާނޫނުއަސާސީގެ 96 ވަނަ މާއްދާގެ (ހ) ގައިވާ ގޮތުގެމަތިން، 2020 ވަނަ އަހަރަށް ލަފާކުރާ ދައުލަތުގެ ބަޖެޓު، ސަރުކާރުގެ ފަރާތުން ފިނޭންސް މިނިސްޓަރު އިބްރާހީމް އަމީރު މަޖިލީހަށް ހުށަހަޅުއްވާ ދެއްވާފައިވަނީ މިމަހުގެ ހަތަރު ވަނަ ދުވަހު އެވެ.\nސަރުކާރުގެ ފަރާތުން މަޖިލީހަށް ހުށަހެޅި ބަޖެޓުގެ ޖުމްލައަކީ 37,504,493,680ރ ( ތިރީސް ހަތް ބިލިއަން ފައްސަތޭކަ ހަތަރު މިލިއަން ހަތަރު ލައްކަ ނުވަދިހަ ތިންހާސް ހަސަތޭކަ އަށްޑިހަ ރުފިޔާ) އެވެ.\nރައްޔިތުންގެ މަޖިލީހުގެ އަންގާރަ ދުވަހުގެ ޖަލްސާއަށް ބަޖެޓަށް ބަހުސް ކުރުމަށް އެޖެންޑާ ކޮށްފައިވާއިރު، މަޖިލީހުގެ ކޮންމެ މެމްބަރަކަށް ވެސް ބަޖެޓަށް ބަހުސް ކުރުމަށް 15 މިނެޓްގެ ފުރުސަތެއް ލިބިލައްވާނެ އެވެ. އަދި ބަޖެޓް ކޮމެޓީން ބަޖެޓް ދިރާސާކޮށް ނިންމުމަށްފަހު، މަޖިލީހުގެ ޖަލްސާއަށް ހުށަހެޅޭ ބަޖެޓް ރިޕޯޓަށް ވެސް ކޮންމެ މެމްބަރަކަށް ބަހުސް ކުރުމަށް7މިނެޓްގެ ފުރުސަތު ލިބިލައްވާނެ އެވެ. އެހެންކަމުން ރައްޔިތުންގެ މަޖިލީހުގައި ހިމެނޭ 87 މެމްބަރުންނަށް ކޮންމެ މެމްބަރަކަށްވެސް ބަޖެޓަށް ބަހުސް ކުރުމަށް ޖުމްލަ 22 މިނެޓް ލިބިލައްވާނެ އެވެ.\nސަރުކާރުގެ ފަރާތުން ހުށަހަޅާފައިވާ 37.5 ބިލިއަން ރުފިޔާގެ ބަޖެޓްގައި، ޚަރަދުގެ ގޮތުގައި ހިނގާނެކަމަށް ލަފާކޮށްފައިވަނީ 35.6 ބިލިއަން ރުފިޔާ އެވެ. މީގެތެރެއިން އެންމެ ބޮޑު ބައި ޚަރަދުކުރުމަށް ހަމަޖެހިފައިވަނީ ރިކަރަންޓް ޚަރަދަށާއި ތަރައްޤީގެ މަޝްރޫޢުތަކަށެވެ. ރިކަރަންޓް ޚަރަދުގެ ގޮތުގައި ހިނގާނެކަމަށް ލަފާކޮށްފައިވަނީ 22.2 ބިލިއަން ރުފިޔާއެވެ. އަދި ޕީއެސްއައިޕީ ޕްރޮޖެކްޓްތަކަށް 10.1 ބިލިއަން ރުފިޔާ ޚަރަދުކުރާނެ ކަމަށް ވަނީ ލަފާކޮށްފަ އެވެ.\nއަންނަ އަހަރު ޖުމްލަ ޢާމްދަނީ އާއި ހިލޭއެހީގެ ގޮތުގައި ދައުލަތަށް ލިބޭނެކަމަށް ލަފާކޮށްފައިވަނީ 29.9 ބިލިއަން ރުފިޔާ އެވެ. ޢާމްދަނީގެ ގޮތުގައި އެންމެ ބޮޑު ބައެއް ޙިއްސާކުރަނީ ޓެކްސްގެ ގޮތުގައި ލިބޭ ފައިސާއިންނެވެ. އަންނަ އަހަރު ޓެކްސްގެ ގޮތުގައި 17.9 ބިލިއަން ރުފިޔާ ލިބޭނެކަމަށް ލަފާކޮށްފައިވެ އެވެ. ޓެކްސްގެ ގޮތުގައި އެންމެ ގިނައިން ލިބޭނެކަމަށް ލަފާކޮށްފައިވަނީ ބިޒްނަސް އަދި ޕްރޮޕަރޓީ ޓެކްސް(ބީޕީޓީ) އެވެ. އެއީ4ބިލިއަން ރުފިޔާ އެވެ. ޓެކްސް ނޫންގޮތްގޮތަށް އަންނަ އަހަރު ލިބޭނެކަމަށް ލަފާކޮށްފައިވަނީ 6.9 ބިލިއަން ރުފިޔާ އެވެ. އަދި ހިލޭ އެހީ އާއި އެހެނިހެން ގޮތްގޮތުން 5.2 ބިލިއަން ރުފިޔާ ލިބޭނެކަމަށް ލަފާކޮށްފައިވެ އެވެ. އަންނަ އަހަރުގެ ބަޖެޓްގައި ޢާމްދަނީ އިތުރުކުރުމަށް ހުށަހަޅާފައިވާ ކަންތައްތަކުން 2.6 ބިލިއަން ރުފިޔާ ދައުލަތަށް ލިބޭނެކަމަށް އަންދާޒާކޮށްފައިވެ އެވެ.\nއަންނަ އަހަރު ބަޖެޓް ޑެފިސިޓް ވާނެކަމަށް ލަފާކުރަނީ 5.7 ބިލިއަން ރުފިޔާއިންނެވެ. މިއީ ޖީޑީޕީގެ ނިސްބަތުން 5.8 އިންސައްތަ އެވެ. 2020 ވަނަ އަހަރުގެ ބަޖެޓު ފައިނޭންސް ކުރާ ގޮތަށް ބަލާއިރު، ފައިނޭންސިންގ ގެ ބޮޑުބައި ހަމަޖައްސަން ރާވާފައިވަނީ ބޭރުގެ ފަރާތްތަކުންނެވެ. މިގޮތުން، އަހަރުގެ ތެރޭގައި ހިނގާ މަޝްރޫޢުތަކަށް ބޭރުގެ ފަރާތްތަކުން3ބިލިއަން ރުފިޔާގެ ޑިސްބާސްމަންޓްސް ލިބޭނެކަމަށް އަންދާޒާކޮށްފައިވެ އެވެ. އަދި ބޭރުގެ މާކެޓަށް 2020 ވަނަ އަހަރުގެ ތެރޭގައި 300 މިލިއަން ޑޮލަރުގެ ބޮންޑެއް އިޝޫކުރުމުގެ މަސައްކަތް ސަރުކާރުން އަންނަނީ ކުރަމުންނެވެ. މީގެ އިތުރުން، ރާއްޖޭގެ ފަރާތްތަކަށް 564 މިލިއަން ރުފިޔާގެ ޓީ-ބިލާއި ޓީ-ބޮންޑު 2020 ވަނަ އަހަރުގެ ބަޖެޓު ފައިނޭންސް ކުރަން ވިއްކުމަށް ވަނީ ހަމަޖެހިފައެވެ.\nމި ހިނގާ 2019 ވަނަ އަހަރުގެ ބަޖެޓު ޑެފިސިޓް ހުންނާނެކަމަށް މިހާރު ބެލެވިފައިވަނީ 5.0 ބިލިއަން ރުފިޔާގައެވެ. މިއީ ޖީޑީޕީ ގެ ނިސްބަތުން ބަލާއިރު 5.7 އިންސައްތައެވެ. އަދި މި އަހަރު ނިމޭއިރު ދައުލަތުގެ ދަރަނި ހުންނާނެކަމަށް ބެލެވިފައިވަނީ 52.5 ބިލިއަން ރުފިޔާގައެވެ. މިއީ ޖީޑީޕީގެ ނިސްބަތުން 59.8 އިންސައްތައެވެ. ނަމަވެސް މިއަހަރު 58.4 އިންސައްތައަށް އުފެއްދުންތެރިކަމުގެ ނިސްބަތުން ދަަރަނި ދަށަށްދާނެކަމަށް ވަނީ ލަފާކޮށްފަ އެވެ.\nހިނގަމުންދާ 2019 ވަނަ އަހަރު ރާއްޖޭގެ އިޤްތިސާދު ކުރިއަރާނެކަމަށް ބެލެވެނީ 5.7 އިންސައްތައިންނެވެ. ނަމަވެސް އަންނަ އަހަރު ރާއްޖޭގެ އިގްތިސާދީ ދުވެލި7.5އިންސައްތައަށްމައްޗަށް ޖެހޭނެކަމަށް ވަނީ ލަފާކޮށްފަ އެވެ.